Online viyafaari ah haahsakoh BML Payment Gateway aanmukoh hulhuvaalaifi\nއޮންލައިން ވިޔަފާރިއަށް ހާއްސަކޮށް ބީއެމްއެލް ޕޭމަންޓް ގޭޓްވޭ އާންމުކޮށް ހުޅުވާލައިފި\nބޭންކް އޮފް މޯލްޑިވްސް، ބީއެމްއެލް އިން މާފުށީގައި އެ ބޭންކްގެ ބްރާންޗެއް ހުޅުވައި، އޮންލައިން ވިޔަފާރިތަކަށް ހާއްސަކޮށް ޕޭމަންޓް ގޭޓްވޭގެ ހިދުމަތް މިއަދު އިފްތިތާހުކޮށްފި އެވެ.\nގިނަ ގެސްޓްހައުސްތަކެއް ހުންނަ މާފުށީގައި ބޭންކް ބްރާންޗް ހުޅުވައި ބީއެމްއެލް ޕޭމަންޓް ގޭޓްވޭގެ ހިދުމަތް އާންމު ވިޔަފާރިތަކަށް ދިނުން ފައްޓަވައި ދެއްވީ އިކޮނޮމިކް މިނިސްޓަރު މުހައްމަދު ސައީދެވެ. ބީއެމްއެލް ޕޭމަންޓް ގޭޓް ވޭއަކީ އޮންލައިން ކޮށް ތަކެތި ގަތުމަށާއި ހިދުމަތްތަކަށް ފައިސާ ދެއްކުމަށް ބީއެމްއެލް އިން ދޫކުރާ އޮންލައިން ޕްލެޓްފޯމެކެވެ. މީގެ ކުރިން އެ ހިދުމަތް ދެމުން ގެންދަނީ ވަރަށް ބޮޑެތި ވިޔަފާރިތަކަށާއި ސަރުކާރުގެ އެކި ބޭނުންތަކަށް ހާއްސަ ހުއްދައެއްގެ ދަށުންނެވެ.\nބީއެމްއެލްގެ ސީއީއޯ އެންޑްރޫ ހީލީ ވިދާޅުވީ ބޭންކުން ބޭނުން ވަނީ ރާއްޖޭގައި އީކޮމާސްގެ ދާއިރާ ތަރައްގީ ކުރުމަށް ކަމަށެވެ. އަދި މިކަމުގެ ސަބަބުން އޮންލައިންކޮށް ތަކެތި ވިއްކާ ފަރާތްތަކަށާއި ހިދުމަތް ހޯދާ ފަރާތްތަކަށް ބޮޑު ފަސޭހައެއް ލިބިގެން އަންނާނެ ކަމަށް އެންޑްރޫ ވިދާޅުވި އެވެ.\n"މިއީ އޮންލައިން ވިޔަފާރިތަކަށް އަޅުގަނޑުމެން ހުޅުވާލައި ފުރުސަތެއް،" އެންޑްރޫ ވިދާޅުވި އެވެ.\nބީއެމްއެލް އިން މާފުށީގައި މިއަދު ހުޅުވި ބްރާންޗުން ސެލްފް ސާވިސް ބޭންކިން އާއި ބޭންކްގެ އެހެން ބްރާންޗްތަކުން ދޭ ހިދުމަތްތައް މެދުނުކެޑި ލިބޭނެ ކަމަށް ބޭންކުން ބުންޏެވެ. އެގޮތުން ކާޑު ހެދުމަށް ފޯމު ހެދުމާއި ޕެންޝަން ފައިސާ ދުވަސްވީ މީހުންނަށް ހަވާލު ކުރުމުގެ މަސައްކަތް ވެސް ކުރާނެ އެވެ.\nމިއީ ބީއެމްއެލް އިން މިއަހަރު ހުޅުވަން ނިންމި ހަތް ބްރާންޗްގެ ތެރެއިން ފުރަތަމަ ބްރާންޗެވެ.


ކޯވިޑް-19 އާ ގުޅޭގޮތުން މިހާރު އަޅުއްވަމުން ގެންދަވާ ފިޔަވަޅުތަކާއި، އެ ފިޔަވަޅުތަކަށް ލުއިދެއްވުމުގައި ޢަމަލުކުރައްވާނެ ގޮތްތަކާ ގުޅޭގޮތުން ވަޒީރުންގެ މަޖިލީހުގައި މިއަދު މަޝްވަރާ ކުރައްވައިފި - The President's Office\n21 މޭ 2020، ރިފަރެންސް: 2020-175\nކޯވިޑް-19 ގެ މިހާރުގެ ޙާލަތާގުޅޭގޮތުން ވަޒީރުންގެ މަޖިލީހުގައި މަޝްވަރާ ކުރައްވައިފިއެވެ. މި މަޝްވަރާތައް ކުރެއްވީ ފުރަތަމަ ފަހަރަށް ވީޑިއޯ ކޮންފަރަންސް މެދުވެރިކޮށް މިއަދު މެންދުރުފަހު ބޭއްވެވި ވަޒީރުންގެ މަޖިލީހުގެ ޖަލްސާގައެވެ.\nމިއަދުގެ ޖަލްސާގައި، ކޯވިޑް-19 އާ ގުޅިގެން މިހާރު ރާއްޖޭގެ އެކި ކަންކޮޅުތަކުގައި އަޅުއްވާފައިވާ ޚާއްޞަ ފިޔަވަޅުތަކަށް ލުއިދެއްވުމުގައި ޢަމަލުކުރައްވާނޭ ގޮތްތަކާ ބެހޭގޮތުން މެންބަރުން މަޝްވަރާ ކުރެއްވިއެވެ. އަދި މިކަމުން އަރައިގަތުމަށްޓަކައި ހުރިހާ ވުޒާރާތަކުންވެސް ރާއްވަވަމުން ގެންދަވާ ކަންތައްތަކާއި ޤައުމު އާރާސްތު ކުރުމަށް އިތުރަށް ކުރެވެންހުރި ކަންކަމާ ބެހޭގޮތުންވެސް މެންބަރުން ވާހަކަފުޅު ދެއްކެވިއެވެ.\nމި ބަލި ދުނިޔޭގައި ފެތުރެން ފެށި ހިސާބުން ދިވެހިރާއްޖޭގައި މި ބަލި ފެތުރުން ކުޑަކުރެއްވުމާއެކު ފަންނީ މާހިރުންގެ ލަފާގެމަތިން ރައްޔިތުންގެ ފުރާނަ ސަލާމަތް ކުރެއްވުމަށް ރައީސުލްޖުމްހޫރިއްޔާގެ އިރުޝާދާއެކު އަޅުއްވާފައިވާ އަދި އަޅުއްވަމުން ގެންދަވާ ޙިކުމަތްތެރި ފިޔަވަޅުތައް ވަޒީރުންގެ މަޖިލީހުގެ މެންބަރުން މިއަދުގެ ޖަލްސާގައި ފާހަގަކުރެއްވިއެވެ. އަދި ކޯވިޑް-19 އިން ރާއްޖޭގެ ރައްޔިތުން ރައްކާތެރިކުރެއްވުމަށް އެކި ވުޒާރާތަކުން ގުޅިގެން ކުރައްވަމުންގެންދަވާ ބުރަ މަސައްކަތްތައް ފާހަގަކުރައްވައި އެކަމަށް ވަޒީރުންގެ މަޖިލީހުގެ ހުރިހާ މެންބަރުންނަށް ރައީސުލްޖުމްހޫރިއްޔާ ޝުކުރު އަދާކުރެއްވިއެވެ.


Jaluthakugai thibi gaidheen minivan kurumuge kanthakugai Taliban...\nހަހާސް ގައިދީން މިނިވަން ކުރުމަށް މިއެއްބަސްވުމުގައި ބުނެފައިވޭ\nމިޓީމު ޖަލުތަކުގައި ތިބި ގައިދީން މިނިވަންކުރުމާއި އެމީހުންނަކީ ކޮންބައިކަން ދެނެގަތުމުގެ ކަންކަމާއި އެމީހުންގެ ދަތުރުފަތުރުގެ ކަންކަމުގައި އެހީތެރިވެދޭނެ\nކ. މާލެ | 1 އޭޕްރިލް 2020 | ބުދަ 13:11 | 3,463\nއެމެރިކާ އާއި ތާލިބާނުން ވެފައިވާ އެއްބަސްވުމުގައި ޖަލުތަކުގައި ތިބި ގައިދީން މިނިވަންކުރުމަށް ވަނީ އެއްބަސްވެފައި - އަލްޖަޒީރާ\nޖަލުތަކުގައި ތިބި ތާލިބާންގެ މީހުން މިނިވަންކުރުމުގެ ކަންކަން ކުރިޔަށް ގެންދިޔުމަށް ތިން މެމްބަރުންގެ މައްޗަށް އެކުލެވޭ ތާލިބާންގެ ޓީމެއް ކާބުލްގައި ހަރަކާތްތެރިވަމުންދެ އެވެ.\n18 އަހަރުވީ ހަނގުރާމަ ނިމުމަކަށް ގެނައުމަށް އެމެރިކާ އާއި ތާލިބާނާ ދެމެދު ވެވިފައިވާ އެއްބަސްވުމުގައިވާ އެއް ކަމަކީ ޖަލުތަކުގައި ތިބި ތާލީބާން މީހުން މިނިވަން ކުރުމުވެ. ހަ ހާސް ގައިދީން މިނިވަން ކުރުމަށް މި އެއްބަސްވުމުގައި ބުނެފައިވެއެވެ.\nމިކަމާއި ގުޅޭގޮތުން ތާލިބާން ސްޕޯކްސްމަން ޒަބީހުﷲ މުޖާހިދު ރޮއިޓަރސް އާއި ވާހަކަ ދައްކަމުން ބުނީ ތާލިބާންގެ މިޓީމު ޖަލުތަކުގައި ތިބި ގައިދީން މިނިވަންކުރުމާއި އެމީހުންނަކީ ކޮންބައިކަން ދެނެގަތުމުގެ ކަންކަމާއި އެމީހުންގެ ދަތުރުފަތުރުގެ ކަންކަމުގައި އެހީތެރިވެދޭނެ ކަމަށެވެ.\nޖަލުތަކުގައި ތިބި ގައިދީން ދޫކޮށްލުމުގެ ވާހަކައަކީ ތާލިބާން އާއި އެމެރިކާއިން އެއްބަސްވުމަކާ ހަަމައަށް ވާހަކަދައްކަން ފެށުނީއްސުރެ ތާލިބާނުން އެންމެ ބޮޑަށް ބޭނުންވެގެން ފާހަގަކުރަމުންދިޔަ ކަންތަކެވެ. އެހެންނަމަވެސް ގައިދީން މިނިވަން ކުރާނެ ތާރީޚާއި މިކަންކަން ކުރިޔަށްގެންދާނެ ގޮތަކާމެދު އަފްޣާނިސްތާނުގެ ސަރުކާރާއި ތާލިބާނުންނާ ދެމެދު ޚިޔާލުވަނީ ތަފާތުވެފަ އެވެ. އެންމެފަހުން ގައިދީން މިނިވަން ކުރުމުގެ ކަންކަން ކުރިޔަށްގެންދިޔުމަށް އެކަން ފެށުމަށް ތާލިބާންގެ ޓީމެއް ކާބަލްގެ ހޮޓަލެއްގައި ތިބުމުގެ އިންތިޒާމު ހަމަޖެހިގެންދިޔަ އެވެ. ތާލިބާންގެ މިޓީމުގެ މަސައްކަތް ކުރިޔަށް އޮތްތަނުގައި ފެށޭނެކަމަށް އަފްޣާނިސްތާން ސަރުކާރުން ބުނެއެވެ.\nމީގެކުރިން ތާލިބާނުން ނިންމާފައިވަނީ 10 މެމްބަރުންގެ ޓީމެއް ކާބުލް އަށް ފޮނުވައިގެން ގައިދީން މިނިވަން ކުރުމުގެ ކަންކަން ކުރިޔަށް ގެންދިޔުމަށެވެ. ނަމަވެސް ކޮރޯނާވައިރަސްގެ ސަބަބުން3ށް އަދަދު މަދުކުރީކަމަށް މުޖާހިދު ވަނީ ބުނެފައެވެ.\nތާލިބާނުންނާއި އަފްޣާނިސްތާން ސަރުކާރާދެމެދު މިކަންކަމުގައި ކުރިޔަށްދިޔުމަށް އެކުލަވާލާފައިވާ ޓީމުގައި އަފްޣާނިސްތާން ސަރުކާރުގެ ފަރާތުން ބައިވެރިވާނެ ޓީމު ކަނޑައަޅާފައިވަނީ އަފްޣާނިސްތާންގެ ރައީސް އަޝްރަފް ޣަނީގެ އެންމެ ބޮޑު ވާދަވެރިޔާ އަބްދުﷲ އަބްދުﷲ އެވެ. މިކަމުގެ ސަބަބުން ތާލިބާނުންނާއި އަފްޣާނިސްތާން ސަރުކާރާ ދެމެދު ވާހަކަތައް ކުރިޔަށް ގެންދިޔުމަށް އިތުރު ބާރެއް ލިބިގެންދިޔަކަމަށް އަބްދުﷲ ވަނީ ފާހަގަކޮށްފައެވެ.\nއެންމެ ފަހުން އެގައުމުގައި ބޭއްވި ރިޔާސީ އިންތިޚާބުގައި ޣަނީ އާއި އަބްދުﷲ އާ ދެމެދު އުފެދުނު ޚިޔާލުތަފާތުވުންތަކުގެ ސަބަބުން ވަނީ ތާލިބާނުންނާއި އަފްޣާނިސްތާން ސަރުކާރާ ދެމެދު ދެކެވެމުންދާ ވާހަކަތަކަށް ހިޔަނި އެޅިފަ އެވެ. އެމެރިކާގެ ސެކެޓްރީ އޮފް ސްޓޭޓް ޕޮމްޕެއިވެސް ވަނީ އަފްޣާނިސްތާން ސަރުކާރުގެ ފަރާތުން އެކުލަވާލި ޓީމަކީ މިކަމަށް ލިބިގެންދިޔަ ކުރިއެރުމެއްކަމަށް ސިފަކުރައްވާފައެވެ.\nޖަލުތަކުގައި ތިބި ތާލިބާނުގެ މީހުން ޖަލުތަކުން މިނިވަންވެގެންދިޔުމުގެ ވާހަކަތައް ފެށި އަފްޣާނިސްތާނަށް ސުލްހަ ގެނައުމަށް މިވަގުތު އެޅޭނެ އެންމެ މުހިންމު ފިޔަވަޅުގެ ގޮތުގައި ޕޮމްޕެއި ވަނީ ސިފަކުރައްވާފައެވެ.


Raajjeyge Carbon Emissions, Net Zero Ah Hedhumah Amaazu Hifumun UK In Ekamah Maruhabaa Kiyaifi - Vaguthu\n2030 ވަނަ އަހަރުގެ ނިޔަލަށް ރާއްޖޭގެ ކާބަން އެމިޝަންސް، ނެޓް ޒީރޯއަށް ހެދުމަށް ރާއްޖެއިން އަމާޒު ހިފާފައިވާތީ އިނގިރޭސިވިލާތުން އެކަމަށް މަރުހަބާ ކިޔައިފިއެވެ.\nއެގައުމުން މިކަމަށް މަރުޙަބާ ކިޔާފައިވަނީ ފޮރިން މިނިސްޓަރ އަބްދުﷲ ޝާހިދާއި އިނގިރޭސިވިލާތުގެ ހާރިޖިއްޔާގެ ދެކުނު އޭޝިއާ، ކޮމަންވެލްތު އަދި އދ ގެ ކަންތައްތަކާ ބެހޭ ވަޒީރު ލޯޑް އަހުމަދު އާއެކު މިދިޔަ ބުރާސްފަތި ކުރެއްވި މަޝްވަރާތަކުގައެވެ. ފޮރިން މިނިސްޓަރ ޝާހިދު އާއި ލޯޑް އަހުމަދު ބައްދަލުކުރައްވާފައިވަނީ ވަރޗުއަލްކޮށެވެ.\nދިވެހިރާއްޖެއިން ނެޓްޒީރޯއަށް ވާސިލްވުމަށް މަސައްކަތްކުރާކަން ރައީސް އިބްރާހިމް މުހައްމަދު ސާލިހް އިއުލާންކުރައްވާފައިވަނީ 2020 ޑިސެމްބަރު 22 ވަނަ ދުވަހު އދ އިން އިންތިޒާމްކޮށްގެން ބޭއްވި ކްލައިމެޓް އެމްބިޝަން ސަމިޓްގައި ވާހަކަފުޅު ދައްކަވަމުންނެވެ.\n"ބޭރުގެ ޤައުމުތަކުގެ އެހީތެރިކަމާއި އެއްބާރުލުން ލިބިއްޖެނަމަ ރާއްޖެއަށް ގާތްގަނޑަކަށް 2030 ވަނަ އަހަރު "ނެޓް ޒީރޯ" އާއި ހަމައަށް ވާޞިލުވެވިދާނެ" ކަމަށް އެދުވަހު ރައީށް ވިދާޅުވިއެވެ.\nއަދި އޭގެ ފަހުން މިއަހަރަށް ރައްޔިތުންގެ މަޖިލިސް ހުޅުވުމަށް ބޭއްވި ޖަލްސާގައި، ރިޔާސީ ބަޔާނުގައިވެސް ރައީސުލްޖުމްހޫރިއްޔާ ވަނީ އެކަމަށް އަލިއަޅުއްވާލައްވާފައެވެ.\n"ތިމާވެށި ޙިމާޔަތްކުރުމަށް ބައިނަލްއަޤްވާމީ ފެންވަރުގައި ކުރާ މަސައްކަތްތަކުގައިވެސް، ރާއްޖެއިން މިއަންނަނީ ވަރަށް ޙަރަކާތްތެރި ގޮތެއްގައި ބައިވެރިވަމުން. މޫސުމަށް އަންނަ ބަދަލުތަކުން ލިބޭ ގެއްލުންތައް ކުޑަކުރުމަށް އެކުލަވައިލާފައިވާ ޕެރިސް އެގްރީމަންޓުގެ ދަށުން، ރާއްޖެއިން އެކުލަވައިލި، އެކްޝަން ޕްލޭން ތަންފީޒުކުރުމަށް ބައިނަލްއަޤްވާމީ އެހީ ކަށަވަރުވެއްޖެނަމަ، އަޅުގަނޑުމެންގެ އަމާޒަކީ، 2030 ވަނަ އަހަރުގެ ނިޔަލަށް، ދިވެހިރާއްޖޭގެ، ކާބަން އެމިޝަންސް، ނެޓް ޒީރޯއަށް ހެދުން." ރައީސް ވިދާޅުވިއެވެ.\nފޮރިން މިނިސްޓަރ ޝާހިދު އާއި ލޯޑް އަހުމަދު ވަނީ މި އަހަރުގެ ނޮވެމްބަރު މަހު އިނގިރޭސިވިލާތުގެ ގްލެސްގޯގައި އޮންނަ ކޮޕް26 ސަމިޓާއި ބެހޭ ގޮތުންނާއި، މޫސުމީ ބަދަލުތަކާ ގުޅޭ ގޮތުން މަޝްވަރާކުރައްވާފައެވެ.\nއޭޝިއާ އިކޮނޮމިކް ޑައިލޮގްގައި މިނިސްޓަރ ޝާހިދު ބައިވެރިވަނީ\nފެބުރުއަރީ 23, 2021 21:53\nހިބަރުވަދު ! ކާބަންކުރާއިރު ރައްޔިތުން ބަނޑަށް


7 Rasheh Fiyavai Ehen Hurihaa Rasheggai Jamaa'athugai Namaadhu Kuran Huhdha Dheefi – adduLIVE\nLast Updated: June 4, 13:54\n1 May 24, 2020, 00:13 ހަސަން ރަޝީދު\nހަތް ރަށެއް ފިޔަވައި އެހެން ހުރިހާ ރަށެއްގައި ޖަމާއަތުގައި ނަމާދު ކުރަން އިސްލާމިކް މިނިސްޓްރީން މިރޭ ހުއްދަ ދީފިއެވެ.\nއިސްލާމިކް މިނިސްޓްރީން ބުނީ މިވަގުތު ރާއްޖޭގައި ފުރަބަންދުގެ ޙާލަތުގައި ހުރި ރަށްރަށާއި، މޮނީޓަރިންގެ ޙާލަތުގައި ހުރި ރަށްރަށާއި އެ ރަށެއްގައި މީހަކު ކަރަންޓީނު ކޮށްފައިވާ ރަށްތައް ފިޔަވައި އެހެން ރަށްރަށުގައި ޖަމާޢަތުގައި ނަމާދުކުރުން އެންމެ ރަނގަޅު ކަމުގައި ކުރިން ބުނެފައިވާނެ ކަމަށެވެ.\nއަދި މޮނީޓަރިންގެ ޙާލަތުން ދޫކޮށްލާތާ 14 (ސާދަ) ދުވަސް ނުވާނަމަ، އެ ރަށެއްގެ މިސްކިތްތަކުގައިވެސް ޖަމާޢަތް ނުހެދުމަށް، ހެލްތް ޕްރޮޓެކްޝަން އެޖެންސީން ލަފާދެއްވާފައިވާތީ، އެ ރަށްރަށުގެ މިސްކިތްތަކުގައިވެސް ޖަމާޢަތް ނުހެދުމަށް ނިންމަވާފައިވާ ކަމަށް މިނިސްޓްރީން ބުނެއެވެ.\nއެގޮތުން ޖަމާޢަތުގައި ނަމާދުކުރުން މަނާކޮށްފައިވާ ހަތް ރަށަކީ މިވަގުތު މޮނީޓަރުންގެ ހާލަތުގައިވާ މާލެ ސިޓީއާއި ށ.ނަރުދޫ އާއި ނ.މަނަދޫގެ އިތުރުން މޮނިޓަރިންގެ ހާލަތު އުވާލުމަށްފަހު 14 ދުވަސް ފުރިހަމަނުވާ ކ.ހިންމަފުއްޓާއި ކ ތުލުސްދޫއާއި ހއ.ތަކަންދޫގެ އިތުރުން ށ.މިލަންދޫ އެވެ.\nއިސްލާމިކް މިނިސްޓްރީން ވަނީ މި ރަށްރަށުގެ މިސްކިތްތަކުގައި ހަމައެކަނި ބަންގިގޮވުމަށާއި، ބަންގީގެ ފަހުގައި " صلوفي بيوتكم " މިފަދައިން2ފަހަރު ގޮވުމަށް އަންގާފައެވެ.


Dhiraagu High Speed Fiber Internet adhi Dhiraagu TV ge Khidhumaiy Veymandoo ah! - AO News\nދިރާގު ހައި ސްޕީޑް ފައިބަރ އިންޓަރނެޓް އަދި ދިރާގު ޓީވީގެ ޚިދުމަތް ވޭމަންޑޫއަށް!\nދިރާގުން ފޯރުކޮށްދޭ ޑިޖިޓަލް ޚިދުމަތްތައް ފުޅާކޮށް ތަރައްގީކުރުމުގެ ދަށުން ދިރާގު ހައިސްޕީޑް ފައިބަރ އިންޓަނެޓްގެ ޚިދުމަތާއެކު ދިރާގު ޓީވީގެ ޚިދުމަތް ތ.ވޭމަންޑޫގައި ރަސްމީކޮށް އިފްތިތާހްކޮށްފިއެވެ.\nމި ދެ ޚިދުމަތް ރަސްމީކޮށް އިފްތިތާހު ކޮށްފައިވަނީ ތ.ވޭމަންޑޫގެ ރައްޔިތުންނަށް ޚާއްސަ އޮފަރތަކަކައި އެއްކޮށެވެ. އެގޮތުން، ދިރާގު ފައިބަރ ބްރޯޑްބޭންޑް ޕެކޭޖްއަށް އެޕްލައި ކުރާ ކަސްޓަމަރުންނަށް ހިލޭ ފައިބަރ ގުޅައިދިނުމުގެ އިތުރުން ފައިބަރ އަށް ބޭނުންވާ ޚާއްސަ ރައުޓަރ ނުވަތަ އޯ.އެން.ޓީ ވެސް ހިލޭ ލިބިގެންދާނެއެވެ. މިއީ އެންމެ ހަލުވި ސްޕީޑް އާއި އެންމެ ބޮޑެތި ޑޭޓާ އެލަވަންސްތައް ހިމެނޭ ތަފާތު ޕެކޭޖްތައް ޚިޔާރުކުރުމަށް ލިބިގެންދާ ރަނުގެ ފުރުސަތެކެވެ.\nއަދި ދިރާގު ޓީވީއަށް އެޕްލައި ކުރާ ކަސްޓަމަރުންނަށްވެސް ޚިދުމަތް މުޅިން ހިލޭ ގުޅައިދިނުމުގެ އިތުރުން، ޖޯއިބޮކްސްވެސް (ޑީކޯޑަރ) މުޅިން ހިލޭ ލިބިގެންދާނެއެވެ. އެގޮތުން ވޭމަންޑޫގެ ރައްޔިތުންނަށް މިހާރު އެންމެ މަގުބޫލު ޓީވީ އަދި މުނިފޫހިފިލުވުމުގެ ކޮންޓެންޓް އެއް ޕްލެޓްފޯމެއްގެ ދަށުން ބަލާލެވޭނެއެވެ.\nދިރާގު ފައިބަރ ބްރޯޑްބޭންޑް ޚިދުމަތަކީ ރާއްޖޭގައި މިހާރު ފޯރުކޮށްދެމުންދާ އެންމެ ބޮޑު ފައިބަރ ނެޓްވޯކްއެވެ. އެގޮތުން މިހާރު ރާއްޖޭގެ ގޭބިސީގެ 82 އިންސައްތައަށް މި ޚިދުމަތް ދިރާގުން ފޯރުކޮށްދީފައިވާއިރު މީގެ ތެރޭގައި 79 ރަށެއް ހިމެނެއެވެ. އަދި 100 އަށް ވުރެ ގިނަ ޗެނަލް ހިމެނޭ ދިރާގު ޓީވީ އަކީ ރާއްޖޭގައި އެންމެ ފުޅާދާއިރާއެއްގައި ފޯރުކޮށްދޭ އަދި އެންމެ ފުރަތަމަ އައިޕީޓީވީގެ ޚިދުމަތެވެ. ކޮންޓެންޓް، ކޮލިޓީ އަދި އަގުގައި އެއްވެސް ތަފާތު ކުރުމެއްނެތި ދިރާގުން ވަނީ ރާއްޖޭގެ 82% ގޭބިސީއަށް މިހާރު ދިރާގުޓީވީ ޚިދުމަތް ވަނީ ފޯރުކޮށްދީފައިއެވެ.


އަލީ ވަހީދު ދިރިއުޅޭ ގެއަށް ފުލުހުން ވަދެއްޖެ – Haftha\nSat, 15 August, 2020, 3:50 pm\nޓުއަރިޒަމް މިނިސްޓަރ އަލީ ވަހީދު\nކުރީގެ ޓޫރިޒަމް މިނިސްޓަރު އަލީ ވަހީދު ދިރިއުޅޭ ގެއަށް ފުލުހުން ވަދެއްޖެއެވެ.\nފުލުހުން ބުނީ، އެ އިދާރާއިން ތަހުގީގު ކުރަމުން އަންނަ ޖިންސީ ގޯނާގެ މައްސަލައަކާ ގުޅިގެން ކޯޓް އަމުރެއްގެ ދަށުން އަލީ ވަހީދު ދިރިއުޅޭ ގެ ބަލައި ފާސް ކުރަމުން އަންނަ ކަމަށެވެ. އިތުރު އެއްވެސް ތަފްސީލެއް ފުލުހުން ނުދެއެވެ.\nޓޫރިޒަމް މިނިސްޓްރީގެ އަންހެން މުވައްޒަފުންތަކަކަށް ޖިންސީ ގޯނާކޮށްފައިވާ ކަމުގެ މައްސަލައެއް ފުލުހުންނަށް ހުށަހެޅިފައިވާތީ އެ މައްސަލަ ތަހުގީގުކުރަމުން އަންނަ ކަމަށް ފުލުހުން މީގެ ކުރިން ވަނީ ބުނެފައެވެ. ނަމަވެސް އެކަމާ ގުޅޭ ތަފްސީލެއް ވެސް އަދި ހާމަކޮށްފައެއް ނުވެއެވެ.\nމިނިސްޓްރީގެ މުވައްޒަފުން ތަކަކަށް ޖިންސީ ގޯނާކުރި ކަމުގެ ތުހުމަތުތަކެއްގައި ޓޫރިޒަމް މިނިސްޓަރު ކަމުގެ މަގާމުން އަލީ ވަހީދު އިސްތިއުފާ ދެއްވަން ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު އޭނާއަށް އެންގެވީ މިދިޔަ އަންގާރަ ދުވަހުއެވެ. ނަމަވެސް ރައީސްގެ އެންގެވުމާ އެއްގޮތަށް އިސްތިއުފާ ދެއްވާފައި ނުވާތީ، ޖެހިގެން އައި ދުވަހު އޭނާ ވަނީ މަގާމުން ވަކިކުރައްވައިފައެވެ.\n“ހަފްތާ” އަށް އެނގިފައިވާ ގޮތުގައި، އަލީ ވަހީދު މަގާމުން ވަކިކުރެއްވީ އަލީ ވަހީދު ޖިންސީ ގޯނާ ކުރިކަމުގެ ޝަކުވާ ޓޫރިޒަމް މިނިސްޓްރީގެ ބައެއް މުވައްޒަފުން ސީދާ ރައީސް ސޯލިހާއި ޖެންޑާ މިނިސްޓަރު އާއިޝަތު މުހައްމަދު ދީދީއާ ބައްދަލުކުރައްވައި ހިއްސާ ކުރެއްވުމުންނެވެ.\nއޭގެ އިތުރުން ޖިންސީ ގޯނާގެ ޝިކާރައަކަށްވި ބައެއް މުވައްޒަފުން އެ މިނިސްޓްރީގެ ވަޒީފާއިން ވަކިވެފައިވާ ކަމަށް ވެސް "ހަފްތާ" އަށް ވަނީ އެނގިފައެވެ.


Yasir Yahya Akee Thamreenu Thah Furihamakoh, Al-Qaeda Ge Iss Dhaureh Adhaa Kuraa Meeheh - Fuluhun - Vaguthu\nއަދަދުތައް ދަށެއް ނުކުރެވުނު، އަނެއްކާވެސް އިތުރު ފިޔަވަޅުތަކެއް -2ގަޑިއިރު ކުރިން\nޔާސިރަކީ ތަމްރީނުތައް ފުރިހަމަކޮށް، އަލްޤައިދާގެ އިސް ދައުރެއް އަދާކުރި މީހެއް - ފުލުހުން\n6 މަސް ކުރިން ( އޮގަސްޓް 3, 2020 )\nރާއްޖޭގައި ދިރިއުޅެމުން އަންނަނިކޮށް ހައްޔަރުކޮށް ބަންދުގައި ހުއްޓާ ނިޔާވި ޔަމަނުގެ ރައްޔިތެއް ކަމުގައިވާ ޔާސިރު ޔަހްޔާ އަކީ ނިރުބަވެރި (ޓެރެރިސްޓް) އަލްޤައިދާ ޖަމާޢަތާއި ގުޅުން އޮންނަ، އެ ޖަމާޢަތުގެ އިސް ދައުރެއް އަދާކުރާ މީހެއް ކަމަށް ފުލުހުން ވިދާޅުވެއްޖެ އެވެ.\nޔާސިރު ޔަހުޔާގެ މަރާއި ގުޅިގެން މޯލްޑިވްސް އިމިގްރޭޝަން އާއި މޯލްޑިވްސް ކަރެކްޝަނަލް ސާވިސް އާއި މޯލްޑިވްސް ޕޮލިސް ސާވިސް އިން ގުޅުން ނެރުނު ނޫސް ބަޔާނެއްގައި މިކަން ހާމަކޮށް ބުނެފައި ވަނީ، 2014 ވަނަ އަހަރު ރާއްޖެއަށް ޓޫރިސްޓު ވިސާގައި އެތެރެވި ޔާސިރު ޔަހުޔާ އަކީ، ޓެރެރިޒަމާއި ގުޅުންހުރި ކަމަށް ތުހުމަތު ކުރެވޭ މީހެއް ކަމަށެވެ.\n"މޯލްޑިވްސް ޕޮލިސް ސާވިސް އަށް ލިބިފައިވާ އިންޓެލިޖެންސް މަޢުލޫމާތުން އެނގޭ ގޮތުގައި އޭނާ އަކީ އަލްޤައިދާ ޖަމާޢަތާ ގުޅުން އޮންނަ، އެ ޖަމާޢަތުގެ އިސް ދައުރެއް އަދާކުރާ، އެ ޖަމާޢަތުން ހިންގާ މަތީ ފެންވަރުގެ ޓެރެރިސްޓް ތަމްރީނުތައް ފުރިހަމަކޮށްފައިވާ މީހެކެވެ." ބަޔާނުގައި ވެއެވެ.\nއެ ބަޔާނުގައި ބުނެފައިވާ ގޮތުން ދުނިޔޭގެ އެކި ކަންކޮޅުތަކުގައި އަލްޤައިދާއިން ހިންގާ ހަރަކާތްތައް ރާވާ ވިލަރެސް ކުރުމުގެ އިތުރުން، ނިރުބަވެރިކަމާއި ގުޅުންހުރި މައްސަލަތަކުގައި ފުލުހުން ތަހުޤީޤުކޮށްފައިވާ ދިވެހިންނާއި ޔާސިރު ޔަހުޔާ ގުޅުން ބަދަހިކޮށްފައި ވެއެވެ. އަދި އޭނާ އަކީ އުފަން ޤައުމުގެ އިތުރުން ދުނިޔޭގެ އެކި ޤައުމުތަކުގައި ނިރުބަވެރިކަމާއި ގުޅުންހުރި މައްސަލަތަކުގައި ހައްޔަރުކުރެވި، އެކި ފަހަރުމަތީން ބަންދުކުރެވިފައިވާ މީހެއް ކަމަށްވެސް ބަޔާނުގައި ބުނެފައި ވެއެވެ.\nހަމަ އެހެންމެ އެކި ޤައުމުތަކުގެ، ސައްޙަ ނޫން ޓްރެވެލް ޑޮކިއުމެންޓުގައި އެއް ޤައުމުން އަނެއް ޤައުމަށް އޭނާ ދަތުރުކޮށްފައިވާކަން ވެސް ތަހުޤީޤަށް ހާމަވެފައިވާ ކަމަށް ބަޔާނުގައި ވަނީ ބުނެފައެވެ.\nބަޔާނުގައި ވާގޮތުން ރާއްޖެއަށް އައި އަހަރު ދިވެއްސަކާއި ކައިވެނިކުރި ޔާސިރު ޔަހްޔާ ނިޔާވެފައި ވަނީ، އެކި ފަހަރުމަތީން ޤައުމަށް ފޮނުވާލުމަށް ކުރި މަސައްކަތަށްވެސް އޭނާގެ އެއްބާރުލުން ނުލިބި ވަނިކޮށެވެ. މިގޮތުން އިއްޔެ އޭނާ ނިޔާވެފައި ވަނީ ކެއިންބުއިމަށް އިންކާރު ކުރުމުގެ ސަބަބުން ސިއްޙީ ޙާލަތު ދަށްވެގެން އައިޖީއެމްއެޗްގައި އެޑްމިޓްކޮށް ފަރުވާދެމުން ދަނިކޮށް ސްޓްރޯކެއް ޖެހިގެން ކަމަށް ވެސް ބުނެފައި ވެއެވެ.\nކަރެކްޝަންސް އިން ބުނެފައިވާ ގޮތުން އެ ސާވިސްގެ ބެލުމުގެ ދަށުގައި ޔާސިރު ޔަހުޔާ ބަންދުކޮށްފައިހުރި މުއްދަތުގައި އޭނާ އާއި މެދު ޢަމަލުކޮށްފައި ވަނީ ސަލާމަތީގޮތުން ކަށަވަރުކުރަންޖެހޭ ކަންކަން ކަށަވަރު ކުރުމަށްފަހު، އިންސާނީ ހައްޤުތަކަށް ރިޢާޔަތްކޮށްގެންނެވެ. މިގޮތުން އޭނާގެ ދިވެހި އާއިލާ އާއި ގުޅުންބޭއްވުމަށާއި، ކެއިންބުއިމާއި ހުރުމުގައި ވެސް ޚާއްސަ އުސޫލެއްގެ ދަށުން ލުއި ގޮތްތަކެއް ހަމަޖައްސައި ދީފައިވާނެ ކަމަށް ކަރެކްޝަންސް އިން ބުނެފައި ވެއެވެ.\nއިދާރާތަކުން ނެރުނު ބަޔާނުގައި ބުނެފައިވާ ގޮތުން ޔާސިރު ޔަހުޔާ ރާއްޖެއިން ފުރުވާލުމަށް ބޭނުންވާ ޓްރެވެލް ޑޮކިއުމެންޓް، ފޮރިން މިނިސްޓްރީ މެދުވެރިކޮށް ޔަމަނު ސަރުކާރުން ހޯދުމަށް އެކި ފަހަރުމަތީން ތަކުރާރުކޮށް މަސައްކަތް ކުރިނަމަވެސް، އޭނާގެ ފަރާތުން އެކަމަށް އެއްބާރުލުން ލިބިފައި ނުވާކަމަށެވެ. މިކަމާއި ގުޅިގެން "އިންވޮލެންޓަރިލީ" ޔާސިރު ޔަހުޔާ ރާއްޖެއިން ފުރުވާލުމަށް ބޭނުންވާ ލިޔެކިޔުންތައް ހޯދުމަށް މިނިސްޓްރީ މެދުވެރިކޮށް ޔަމަނުގެ ސަރުކާރުގައި އެދިފައިވާ ކަމަށް ވެސް ބަޔާނުގައި ވަނީ ބުނެފައެވެ.\n"ޔާސިރު ޔަހުޔާ ސާލިޙް މުތީޢު ރާއްޖެއިން ފުރުވާލުމަށް އެކި ފަހަރުމަތިން މަސައްކަތް ކުރެވުނު ނަމަވެސް އޭނާ ރާއްޖެއިން ފުރުވާލެވިފައި ނުވަނީ، ފުރައިގެން ދިއުމަށް އިންކާރުކޮށް ފުރުމަށް ބޭނުންވާ ޓްރެވެލް ޑޮކިއުމެންޓް ހެއްދުމަށް އެއްބާރުލުން ދީފައިނުވުމުގެ ސަބަބުންނެވެ." އިދާރާތަކުން ނެރުނު ބަޔާނުގައި ވެއެވެ.\nޔާސިރު ޔަހުޔާ އަކީ ފުލުހުންނަށް ލިބިފައިވާ އިތުބާރުހުރި އިންޓެލިޖެންސް މަޢުލޫމާތުގެ މައްޗަށް ބަލާއިރު، ރާއްޖޭގެ ޤައުމީ ސަލާމަތަށް ހުރި ނުރައްކަލެއް ކަމަށް ޤަބޫލުކުރެވޭތީ އޭނާއަށް ރާއްޖޭގައި ހުރުމަށް ދޫކޮށްފައިވާ ހުއްދަ ބާތިލު ކުރުމުގެ ކުރީން 1 ފެބްރުއަރީ 2017 ގައި އިމިގްރޭޝަނަށް ހާޒިރުކޮށް، އެއްމަސް ދުވަސް ތެރޭގައި ފުރައިގެން ދިއުމަށް އަންގާފައިވާ ކަމަށް އިދާރާތަކުން ބުނެއެވެ.\nއެ އެންގުމާއި އެއްގޮތަށް އޭނާ ޢަމަލުކޮށްފައި ނުވާތީ އޭގެ ފަހުން ތިން ފަހަރެއްގެ މަތީސްވެސް ރާއްޖެއިން ފުރައިގެން ދިއުމަށް އޭނާއަށް އަންގާފައި ވާއިރު، އިމިގްރޭޝަން ޤާނޫނާއި ޚިލާފުވެފައިވާތީ ރާއްޖޭގައި ހުރުމަށް އޭނާއަށް ދޫކޮށްފައިވާ ހުއްދަ ބާތިލުކޮށް، ފުރުވާލެވެންދެން އޭނާ ބަންދުކޮށްފައި ވަނީ2މާރިޗު 2017 ގައެވެ. އެއާއެކު އޭނާ ހުރީ، ބިދޭސީން ބައިތިއްބާ ޑިޓެކްޝަން ސެންޓަރުގައި ކަމަށް އިމިގްރޭޝަނުން ބުނެފައި ވެއެވެ.\nބަންދުކޮށްފައި ހުއްޓާ ހާލު ދެރެވެގެން އެންމެ ފަހުން ޔާސިރު ޔަހުޔާ އައިޖީއެމްއެޗްއަށް ގެންގޮސް ފަރުވާދޭން ފެށީ ޖުލައި 21 ވަނަ ދުވަހުގެ ހަވީރުގެ ވަގުތެއްގައެވެ. ކެއިންބުއިމަށް އިންކާރުކުރުމުން މީގެ ކުރިންވެސް އޭނާއަށް ކުރިންވެސް ހޮސްޕިޓަލުގައި ފަރުވާދޭން ޖެހުނު ކަމަށް އިދާރާތަކުން ބުނެއެވެ.\nމިދިޔަ މަސް ތެރޭގައި ޔާސިރު ޔަހުޔާގެ ވަކީލުން އޭނާގެ ބަލި ހާލަތުގެ ސަބަބުން އޭނާ ގޭބަންދަށް ބަދަލުކޮށްދިނުމަށް ވަގުތީ އަމުރަކަށް ސިވިލް ކޯޓުގައި އެދުނެވެ. ނަމަވެސް ކޯޓުން ވަނީ ވަގުތީ އަމުރު ނެރެދިނުމަށް ޝަރީއަތުގެ ޤަވާއިދުތަކުގެ މައްޗަށް ބިނާކޮށް އިންކާރުކޮށްފައެވެ.\nޔާސިރު ޔަހުޔާ ރާއްޖެ އައިސް ވަޒީފާ އަދާ ކުރަމުން ދިޔައީ، އަހުމަދިއްޔާ އިންޓަނޭޝަނަލް ސުކޫލް އަދި އިސްލާމިކް ޔުނިވާސިޓީގައި ޓީޗަރެއްގެ ގޮތުގައެވެ. އޭނާ ރާއްޖޭގައި އުޅުނީ ދިވެއްސަކާއި ކައިވެނި ކޮށްގެންނެވެ. އެދެމަފިރިންގެ ދަރިއަކުވެސް އެބަހުއްޓެވެ.\nހަރުކަށި ފިކުރު ފަތުރާކަން އެނގޭނަމަ ފުލުހުންނަށް އެންގުމަށް އެދިއްޖެ\nހުކުރު ދުވަހުގެ މުޒާހަރާއަށް ތައްޔާރުވާން ފުލުހުން ހާއްސަ ތަމްރީނެއް ފަށައިފި\nމޮރޮކޯ އަންހެނުން ހޯދައި ދޭނެ ކަމަށް ބުނި މައްސަލަ ތަހުގީގު ކުރަނީ\nއޮގަސްޓް 3, 2020 03:13\nކަލޭމެންގެ އިހުމާލުން މީހަކު މަރުވުމުން އެމީހަކު އެންމެ ނުބައި ދަރަޖައަކަށް ގޯސްވާނެ. ޓެރިރަސްޓަކޭ ކިޔާފައި މަރާލީ\nއޮގަސްޓް 3, 2020 10:12\nއެއްވެސް މީހަކު ޒިންމާ ނަގާކަށް ނުޖެހޭ!! އަލްގައިދާ އާއި ތާލިބާންގެ މީހުން މިރާއްޖެ އައިސް އެމީހުންގެ އެޖެންޑާ މިރާއްޖޭގައި ފަތުރަން ދުރާލާ ވިންނުންތެރިކަމާއެކު ކުރަމުން އައި މަސައްކަތުގެތެރެއިން މީހެއް މިއީވެސް!! މިރާއްޖެއައިސް މީހަކާ ކައިވެނިކޮށް އިސްލާމް މުދައްރިސަކަށްވެގެން ކުދިންގެ ސިކުނޑިތަކާ ކުޅެމުން އައީ މީނަވެސް!! މީނާއަކީ ނުރައްކާތެރި މީހެއްކަން ފުލުހުން ހާމަކޮށްފައިވާ ނޫސްބަޔާނުން އެބައެނގޭ!! މީނާ މީ ކޮންކަހަލަ މީހެއްކަމާއި ކޮންބޭނުމެއްގެ އެތެރެވެގެން އުޅޭ މީހެއްކަން ރައިސް ޔާމީން ސަރުކާރު އޮތްއިރު ފުލުހުންނަށް ލިބިފައިވާ މަޢުލޫމާތުން އެނގުމުން މީނާ ހައްޔަރުކޮށް ފޮނުވާލަން މަސައްކަތްކުރީ މީނާގެ ގައުމަށް!! މިހެން މިރާއްޖޭގެ ބައެއް މީހުން ބިދޭސީން ފޫބުޑަށް ލައިގެން ގައުމު ހަލާކުކުރަމުން މިގެންދަނީ!! ގައުމުގެ ދިފާޢީ ބާރުތަކަށް އެނގޭ ވަރަށް މިފަދަ މީހުންނާ ގުޅޭ ޙައްސާސީ މަޢުލޫމާތެއް ރައްޔިތުންނަކަށް ނޭގޭނެ!! ގައުމަށް ހުރި ނުރައްކަލާއި ދިމާވާ ގޮންޖެހުންތަކާ ގުޅޭ ގޮތުންކޮންމެ ދުވަހަކުހެން ދިފާޢީ ބާރުތަކުން އެސެސްކޮށް ބަލަމުންގެންދާ ވަރަށް އާންމުންނަށް ކިހިނެތް ބެލޭނީ!! މީނާގެ މަރުގެ ޒިންމާ އެއްވެސް މީހަކު ނަގާކަށް ނުޖެހޭ!! ދިފާޢީ ބާރުތަކުން ފާރަވެރިވާންޖެހޭ މިހާރު މިސަރުކާރުން އިންޑިޔާއާއި އެކު ޑީލް ހަދަމުން ފާޑުފާޑުގެ އެއްބަސްވުން ހަދަމުން އެގައުމުގެ ސިފައިން އެކިއެކި ބޭނުންތަކުގައި ރާއްޖޭގައި ބައިތިއްބައިގެން މިއުޅޭ ކަންކަމާ މެދުވެސް!! މިއީވެސް މުސްތަގުބަލުގައި ރާއްޖޭގެ މިނިވަންކަމަށް ހުރި ނުރައްކަލެއް!! މިމީހުންނާ މެދު ދައުލަތުން ހަދާ އެއްބަސްވުންތަށް އަކުރުން އަކުރަށް ފިލިން ފިއްޔަށް ދިފާޢީ ބާރުތަކަށް އެގެންޖެހޭނެ އަދި ބަލާކަށަވަރުވެސް ކުރަންޖެހޭނެ!! ދިފާޢީ ބާރުތަކުން ވިސްނަންވީ މިބާވަތުގެ ކަންތައްތަކުގައި އެއިރެއްގައި އޮންނަ ސަރުކާރު ރުއްސުމަށްވުރެންބޮޑަށް ގައުމުގެ ސަލާމަތަށް މިނިވަންކަމަށް!! މިއީ ދިފާޢީ ބާރުތަކުގެ އެންމެ ބޮޑު އެއް މެންޑޭޓަކީވެސް!!\nއޮގަސްޓް 3, 2020 12:11\nއޮގަސްޓް 3, 2020 12:32\nއެއވެސް މީހެއްގެ މައްޗަކައް ކުއް ސާބިތު ނުވަނީސް އެމީހާ އަކީ މިވެނި އެވެނި މީހެކޭ ނުބުނެވޭނެ. އެހެން ނޫނަސް މުސްލިމެއް ވެއްޖެ ކަމުގައި ވެއްޖިއްޔާ ބަލަންޖެހޭ ކަންކަން އެބްހުރި. ސަދޫމްގެ ކޯޓުތަކާއި ސަދޫމްގެ ވެރިންނާއި ސަދޫމްގެ އިންސާފު އޮތް ތަނެއް ނުވާނެ ރަނގަޅެއް. ލާދީނީ2ސަރުކާރުންވެސް ޖެހޭނެ ޒިންމާ ނަގަން. މިއީ ޕްލޭން ކޮއްގެން މީހަކު މަރައިލި މަރާލުމެއް. އެއްވެސް ހެއްކެއް ނެތް ހަމަ އެކަނި ތުހުމަތު ކުރަނީ.\nއޮގަސްޓް 3, 2020 15:30\nއެނޮނިމަސް!! ކަލޭތީ މިރާއްޖޭގައި އުޅޭ ހައްދު ފަހަނައަޅާފައިވާ މީހެއްކަމަށް ވަރަށް ބޮޑަށް ބެލެވޭ ކަލޭ ތިކުރި ކޮމެންޓުން!! ކަލޭ ތިބުނީ ލާދީނީ ދެ ސަރުކާރުން ޒިންމާ ނަގަންޖެހޭނެއޭ!! ލާދީނީ ކަލޭ މާނަ ކުރާ ގޮތަކީ ކޮބާ؟ މިރާއްޖޭގައި އުޅޭ ހައްދު ފަހައަނައަޅާފައިވާ މީހުން ގަބޫލުކުރާގޮތުގައި ފިރިހެނުން ލާންޖެހޭނީ ކުރުތާ! ފަޓުލޫނު ހުންނަން ވާނީ ކަކުލާ ހަމަޔަށް! ބޯ ކޮށައިގެންނުވާނެ! ތުނބުޅި ހުންނަންވާނީ ރީތިކޮށް ކޮށާފަ ބެހެއްޓުމުގެ ބަދަލުގަ ތަން މިނަށް ދިގުކޮށް!! ގައިގާ މީރުވަސް ދޮވާ އެއްޗެއް ލައިގެންނުވާނެ!! ޖުމްލަކޮށް ބުނާނަމަ ހާމުންޑިއެއްހެން!! އަންހެނެއް ވެއްޖިއްޔާ ހުންނަންވާނީ ކަޅު ހެދުންލާ (ޖިލްބާބު) މޫނު ބުރުގާ އަޅާ އިސްޓާކީނަށް އަރާ އެއްކޮށް ނިވާކޮށްގެން މުޖްތަމަޢުއަށް ނިކުމެ އުޅޭއިރުވެސް ކާކުކަން ނޭނގޭނެހެން!! އިސް އުފުލާ ބަލާލައިގެންނުވާނެ! ސެންޓުކޮޅެއް ޖަހައި މޭކަޕްކޮށްގެން ނުވާނެ!! މީހަކާ އިނދެގެން އުޅޭ މީހެއްނަމަ އޭނާގެ ފިރިމީހާއަށް (ހައްދުފަހަނައަޅާފައިވާ މިބުނި ވައްތަރުގެ ފިރިން) ދެތިން އަނބިން ހޯދައި ދޭންވާނެ!! ކުޑަކުދިންނާ ޝަރުޢީ ކައިވެނި އޮންނަ އުސޫލުން އެއްކިބާވެ ތިބެ އިންނާނެ!! މިއީ ކަލޭގެ ވިސްނުން ހުންނަގޮތަކީ!! މިއީ ރަގަނޅު ގޮތެއްނޫން!! އިސްލާމްދީނުގައި އޮންނަ ލުއި ގޮތްތަކެއްނޫން!! މެދުމިނުގެ ގޮތެއްނޫން!! އަންހެނުންގެ އައުރައަކީ މޫނާއި ދެއަތްތިލަ ފިޔަވާ އެހެން ހުރިހާ ތަނެއް!! ޖިލްބާބު ލުން ހަމަ ރަގަނޅު!! އެކަމަކު މޫނު ބުރުގާ އަޅާ ކާކުކަން ނޭނގޭ ގޮތަށް މުޖުތަމަޢުތެރެއަށް ނިކުމެ އުޅުން ރަގަނޅު ނޫން!! ފިރިހެނުން ހަމަ ހަމީހާ ފަޓުލޫނު ލާންވީ ކޮންމެހެން ކަކުލާ ހަމަޔަށް ފަޓްލޫނު ބުރިކުރާކަށް ނުޖެހޭ!! ބޯކޮށާ ތުނބުޅި ރީއްޗަށް ކޮށާ ހަމަ ރީތިކޮށް ބެހެއްޓުން ހަމަ ރަގަނޅު!! ނަމާދުކޮށް ރޯދަ ހިފާ ދޮގުނަހަދާ ޒިނޭނުކޮށް ހެޔޮލަފާ މީހެއްގައި ގޮތުގައި އުޅެ މިދުނިޔެ ދޫކޮށް ދާންވީ އާޚިރަތަށް! ކޮންމެހެން ކަލޭމެން ތިބުނާ ގޮތަށް އުޅޭކަށް ނުޖެހޭ!! ކަލޭމެން އުޅޭގޮތަށް ނޫޅޭ ކޮންމެ މީހަކީ ކާފަރެއް ކަލޭމެން ދެކޭގޮތުގައި! މިއީ ރަގަނޅު ގޮތެއްނޫން!! ކަލޭ ޖެހެނީ ފުރަތަމަ އިސްލާމްދީން ރަގަނޅަށް ދަސްކުރަން! ވަރަށް ސަލާމް!\nއޮގަސްޓް 3, 2020 22:32\nސަދޫމުގެ ޖާސޫސަކާ ހާދަ ވައްތަރޭ...މުސްލިމުންގެ ލޭބޯ ބައެއް\nބާނީ އިސް އަ ޑައިނަސޯ\nއޮގަސްޓް 4, 2020 23:48\nހާދަހާ ވަރެއް ތިވަނީ. އިންސާނިއްޔަތުގެ ކަންފުޅެއްނެތް ތާކަށް އިވޭހާ ބަހަކަށް ވިކޭ މީހެއްކަން އެނގިއްޖެ.\nއޮގަސްޓް 5, 2020 00:19\nކަލޭ ހުރިންތަ ތިބުނާހާ ހުރިހާ ޖާސޫސެއް އޭނަ ހިންގިއިރު އެ ތަން ދެކެން؟ ނޫނީ އެކިޔާ ތަމްރީނުތަކެއްގައި އޭނަ ބައިވެރިވި މަންޒަރު ބަލަން؟ ނޫނީ ދެންވެސް ތިޔޮށް ކޮމެންޓެއްގަ އެ ފަކީރުގެ ބޮލުގައި އަޅުވައިފައި ހުރި އިލްޒާމެއް ސާބިތުވާ ހެކި ކަލޭ އަތުގައި އޮތީތަ؟ އޮތިއްޔާ އޮތް އެއްޗެއް ދައްކާފައި ތިހުރިހާ އަނގައެއް ތަޅާބަލަ. މީހެކޭ ކިޔައިގެން ދެކެވޭ ކޮންމެ ކޮންމެ ވާހަކައެއް ގަބޫލު ކުރުމަކީ އިސްލާމްދީނުގައި އޮންނަ ކަމެއްނޫން. ކަމުގެ ހަޤީޤަތް އޮޅުންނުފިލުވާ ކަލޭ ކަހަލަ ދެބައޮޑުވާ މީހުން ޤައުމުގެ މަސްލަހަތާމެދު ކޮން ހިޔާލެއް ކުރާކަށްތަ؟ ކޮންމެ ކަމެއްގެ ވެސް އަސްލު ދެނެވޮޑިގެންވާނެ ހަމައެކަނި ފަރާތަކީ މާތް ﷲ. ކަންފަތުގައި ޖެހޭ ކޮންމެ ވަސްވާހަކަށް ހެއްލޭ މީހުންގެ މިޒާޖު ހުންނާނީ ތިހެން. ކަލޭމެން ކަހަލަ މީހުންނާ ހެދި މި ޤައުމުގެ އަގު ވެއްޓިގެންމިދަނީ.\nއޮގަސްޓް 3, 2020 11:21\nޢއޯކޭ .. ހައްގުބަހަށް. ލާދީނީ ފިކުރު ފަތުރާ މުއްލާއިން މުޖުތަމުއުގައި ދޫވެފައި ތިބެނީކީއްވެތޯ\nއޮގަސްޓް 3, 2020 12:52\nއެއްވެސް ކުށެއް ސާބިތެއް ނުކުރެވޭ... ހަގީގަތެއް ނެތް އިލްޒާމް ބޮލުގަ އަޅުވާފަ ޑިޓެންޝަން ސެންޓަރުގަ ބެހެއްޓީ.... މިހާރު ވެސް ހެކިނެތި ހަގީގަތެއް ނެތް އިލްޒާމްތަކެއް ބޮލުގަ އަޅުވަނީ... ކޮބާ ހެކި؟ ކުއްކުރި ކަމުގެ ހެކި ހުރިނަމަ ކީއްވެ ޝަރީއަތެއް ނުބޭއްވީ؟ ކީއްވެ ހުކުމްނުކުރީ؟ ... ސަރުކާރުން ބޭނުމިއްޔާ ގަދަކަމުން ޑީޕޯޓް ވެސް ކޮށްލެވޭނެތާ.... އެއްވެސް ގައުމެއްގެ ސަރުކާރުން މީހުން ޑީޕޯޓް ކުރަނީ އެމީހެއްގެ ވެސް ހިތުން ރުހުމަކުން ނޫން... އާއިލާއިން ބޭނުންނަމަ ދެވިދާނެތާ އެކީގަ... ހަގީގަތަކީ އެއްވެސް އިންސާފެއް ނެތި ޖަލެއްކަހަލަ ޑިޓެންޝަން ސެންޓަރެއްގަ ބެހެއްޓިކަން... ވަރަށް ބޮޑު އަނިޔާއެއް ތިދިނީ... ތިބުނާ ކަހަލަ ނުރައްކާތެރި ކަންތަށް ކުރިނަމަ ކީއްވެ ޝަރީއަތެއް ނުބޭއްވީ، ކީއްވެ ހުކުމްނުކުރީ؟ ކީއްވެ ގަދަަކަމުން ޑީޕޯޓްނުކުރީ!!! ވަކި ގައުމެއްގެ މީހަކަށް ވާތީ ޓެރަރިސްޓެކޭ ކިޔާފަ ޖަލަށް ލުމަކީ އަނިޔާއެއް...\nއޮގަސްޓް 3, 2020 03:20\nލާދީނީ ބަައިގަނޑަށް ފިޔަވަޅު އަޅަން ނުކެރޭ ސަރުކާރެއްގެ ފުލުހުންގެ ވާހަަކަ ތަކެއް ޤަބޫލެއް ނުކުރާނަން ، ތި ގޮތަށް ބޮޑެތި ރިޕޯރޓް ނެރެފަ ނުރައްކާތެރި ހަތިޔާރު ހުއްޓޭ ކިޔާފަ ބޮޑު ސޮލީބު އެ މެރިކާއިން ޢިރާޤް ތަޅާ ސުންނާފަތި ކުރީ އެކަ މު ފެނުނު ހަތިޔާރެއް އޮތްތަ !!!\nއޮގަސްޓް 3, 2020 09:34\nކާނަލް ނާޒިމު ގެ ގޭގަ ޕިސްތޯލެއް ފޮރުވާ އޭނާ ފްރޭމް ކުރީ ކާކު؟ ލާދީނީ ޔާގުންޑާ\nއޮގަސްޓް 3, 2020 12:57\nއަދީބް، ތިބޭފުޅާ ވަގަށް ނެންގެވި ފައިސާތަށް އަބުރާ ދެއްވާ! ރައިސް ޔާމިން ޖަލުގަ، ތިބޭފުޅާ އެހުރިހާ ފައިސާ އެއް ވަގަށް ނަގައިގެން ގޭގަ ތިހުންނެވީ މި ސަރުކާރަށް ކިހާ ފައިސާއެއް ދީ ކޮރަޕްޝަން ހިންގައިގެންތޯ...\nއޮގަސްޓް 3, 2020 13:39\nއޮގަސްޓް 3, 2020 14:25\nބޮންދުއަންނި ގެ އަދީބު ބުނެގެން ކުރި ފްރޭ މެއް ކުރީ\nއޮގަސްޓް 3, 2020 03:21\nއެ މީހާ ނިޔާވެ އޭނާއަށް އޭނާގެ ދިފާއުގައި އެއްވެސް އެއްޗެކޭ ނުބުނެވޭނެކަން ޔަގީންވީ މަ ބަޔާން ނެރުންތީ ހާދަހާ ފިނޑި އަ މަލެއް. ކޮން މެ ކަ މެއްވެސް ނި މޭނީ ޓެރަރިސްޓް ޖަ މމާއަތޭ ކިޔާފަ. ދޮގުހަދާ ބަޔަކުކަ މުގައި މެނުވީ ތިބައިގަނޑު ނުވޭ.\nއޮގަސްޓް 3, 2020 03:22\nއެ މީހާ ނިޔާވެ އޭނާއަށް އޭނާގެ ދިފާއުގައި އެއްވެސް އެއްޗެކޭ ނުބުނެވޭނެކަން ޔަގީންވީމަ ބަޔާން ނެރުންތީ ހާދަހާ ފިނޑި އަމަލެއް. ކޮންމެ ކަމެއްވެސް ނިމޭނީ ޓެރަރިސްޓް ޖަމާއަތޭ ކިޔާފަ. ދޮގުހަދާ ބަޔަކުކަމުގައި މެނުވީ ތިބައިގަނޑު ނުވޭ.\nއޮގަސްޓް 3, 2020 03:57\nކުރީގެ ސަރުކާރުގެ ރައީސް އާއި މި ސަރުކާރުގެ ރައީސް އަދި ކުރީގެ ހޯމް މިނިސްޓަރު އައި މިހާރުގެ ހޯމް މިނިސްޓަރު މިކަމުގައި ޒިންމާ ނަގަން ޖެހޭނީ.\nޔާ ﷲ...... ޔަސިރު އަށް އަނިޔާވެރި ވި މީހުންނަށް ނުބައި ބައްޔެއް ޖައްސާށި. އާމީން.\nއޮގަސްޓް 3, 2020 08:14\nއޮގަސްޓް 3, 2020 04:02\nއިތުބާރު ހުރި އިނޓެލިޖެންސް. އެންމެ ރަގަޅު ތަފްސީލް ދީބަލަ. ކޮން ޤައުމަކުންކަން އޭނަ ޙައްޔަރު ކުރީ ކޮންކަމެއްކަން އޭނާ ކުރީ. ިގޮތަށް ބުނި އެމެރިކާނުންވެސް ނިމުނު އިރު ހުސް ޗޮކުން ދިޔައީ\nއޮގަސްޓް 3, 2020 06:34\nއޮގަސްޓް 3, 2020 13:03\nހެކި ހުރިނަމަ ޝަރީއަތެއް ނުބޭއްވީ ކީއްވެ! އެއްވެސް ހެއްކެއްނެތި ދޮގު އިލްޒާމް އެޅުވާފަ ޑިޓެންޝަން ސެންޓަރުގަ ބެހެއްޓުމަކީ އަނިޔާވެރިކަމެއް... ސަރުކާރުން ބޭނުންވިނަމަ ގަދަކަމުން ޑީޕޯޓް ވެސް ކޮށްލެވޭނެ... ކީއްވެ ޝަރީއަތެއް ނުކުރީ؟ ކީއްވެ ހުކުމް ނުކުރީ؟\nއޮގަސްޓް 3, 2020 04:03\nއޭނާގެ ކުށުގެ ވާހަކަ ރައްޔިތުންނަށް ހާމަކުރާނީ އޭނާ މަރުވީމަ ނޫން... އެއްވެސް އިންސާނަކަށް ނުހައްގު އަނިޔާ ދިނުމަކީ ޖެނިވާ ކޮންވެންޝަން މަނާކުރާކަމެއް؛ ރާއްޖެ ނިސްބަތްވަނީ ދިވެހިންނަށް.... މިއީ އަނިޔާވެރިކަމުގައި ހައްދުފަހަނައަޅާފައިވާ ސަރުކާރެއް... ރ.ޔާމިނަށް ބޭސްކޮށްނުދީ ހަމަ ތިޔަކުރަނީ އިންސާނިއްޔަތާއި ޚިލާފު އަނިޔާ.....\nއޮގަސްޓް 3, 2020 04:12\n“ ޔާސިރު ޔަހްޔާ އަކީ ނިރުބަވެރި (ޓެރެރިސްޓް) އަލްޤައިދާ ޖަމާޢަތާއި ގުޅުން އޮންނަ، އެ ޖަމާޢަތުގެ އިސް ދައުރެއް އަދާކުރާ މީހެއް” ޕޮލިސް\nތިޔަވިދާޅުވަނީ އޭނާ ޖަލުގައި ޝަރީއަތަކާއި ނުލާ ހުރެ މަރުވުމަކީ މައްސަލައެއް ނޫނޭތޯ؟ އޭނާގެ މައްޗަށް ކުށެއް ޘާބިތުވަންދެން އޭނާގެ ކުށެއް ނެތް އަދި އެހާލަތުގައި ހުރި މީހަކު ނިޔާވުމަކީ އަމިއްލައަށް އޭނާގެ މައްޗަށް މަރުގެ ހުކުމް އިއްވާ ތަންފީޒް ކުރުންތޯ؟\nއޮގަސްޓް 3, 2020 04:37\nޔާސިރު ތެޅުވީ ސައުދީ ރޯޔަލް ފެމެލީ ރުއްސުމަށް، ޔާސިރު ގަސްތުގަ ނުކައި ނުބޮއެ އެހާވަރު ވަންދެން ހުންނާނެ ކަމަކައް ގަބޫލެއް ނުކުރެވޭ، ޔާސިރު ގެ އަންބަކާ ދަރިޔަކު ހުއްޓާ އެހާ ބޮޑު ގޯހެއް ހަދާނެ ކަމަކަށް ގަބޫލެއް ނުކުރެވޭ، ތިބުނާހާ ތަމްރީނުތަކެެއް ހަދައިގެން ހުރި މީހަކު ޖަލެއްގަ ވިއަސް ނުކައި ނުބޮއެ އެހާ ފިނޑި ކަމެއް ކުރާނެ ކަމަކައް ގަބޫލެއް ނުކުރުވޭ،، ދެން ވެރިޔާ ކީރިތިކުރެއްވީމަ ހުރިހާ ކަމެއް ހަމަވީ،\nއޮގަސްޓް 3, 2020 11:49\nއޭނަ އެއީ ގައުމަށް ގައްދާރުވާން އުޅޭ ބޮޑު ފިނޑިއެއް.\nއޮގަސްޓް 3, 2020 04:54\nދިވެހި އަންބެތް ހުވަފަތްވެގެން ދިޔައީ، ޔަތީމުވެގެން ދިޔައީ ދިވެހި ދަރިއެއް. ކުށެއް ސާބިތުނުވެ، ތުހުމަތު ތަކެއްގެ މައްޗަށް ޑީޕޯރޓު ކުރަން އުޅުނު އިރު ހަމަ ވިސްނާވެސް ނުލެވޭތަ އޭނާޔަކި ދިވެހި ރާއްޖޭގައި ދިވެހި އާއިލާއެއް އޮތ\nއޮގަސްޓް 3, 2020 04:57\nޔަތީމުވީ ދިވެހި ދަރިއެއް، ހުވަފަތްވީ ދިވެހި އަންބެއް. ސާބިތު ނުވާ ކުށެއް، ތުހުމަތުތަކެއްގެ މައްޗަށް ބަލާ ޑީޕޯރޓު ކުރަން އުޅުނު އިރު މިމީހުނަށް ވިސްނާވެސް ނުލެވޭ އޭނާގެ އާއިލާ އޮތީ މިތާކަމެއް، އޭނަޔަށް އެހާ ފަސޭހައިން މިތަން ދޫކޮށްލާފަ ނުދެވޭނެކަން. އާއިލާޔާ ދަރިން ދޫކޮށްލާފަ ނުދާން ޔާސިރު ކުރި ހިތްވަރު ވަރަށްވެސް ބޮޑު.\nއޮގަސްޓް 3, 2020 10:37\nއެއީ ދިވެއްސެއްވެސް ނޫން ކޮންހާ ފަތިވަރެއް ތިދަމަނީ\nއޮގަސްޓް 3, 2020 10:54\nއޭނަގެ އަންހެނުން އެއީ ދިވެއްސެއް\nއޮގަސްޓް 3, 2020 05:26\nދެންކީއްވެގެންތޯ ރައީސްޔާ މީން މަރާލަން ސްރީލަންކާގެ ބުޑިސްޓު ޓެރެރިސްޓު ސްނައިޕަރ ފޮނުވާލީ އޭނާއަކީ އެން މެ މަތީފެންވަރަށް މީހުން މެރުުގެ ޓުރޭނިން ވެފަހުރި މީހެއްކަންވަރަށްރަގަޅަށްސާފް ޔާސިރުގެ މަރުގެޒިން މާ ސޯލިހުއާއި މިކަ މުގަބައިވެރިވި ހުރިހާއެން މެން ﷲގެދަރުބާރުގަ އުފުލަންޖެހޭނެ މުސްލި މަކުވެއްޖެއްޔާ އެއީޓެރެރިސްޓެއް ޔަހޫދީ ގެރިއެއްވެއްޖެއްޔާ ވ ބަރާބަރު\nއޮގަސްޓް 3, 2020 05:41\nބޭރު ގައުމު ތަކުން އެގޮތަށް ކަނޑައަޅައި ފައިވާ މީހަކު، މިތާ މިނިވަންކަމާއެކު ދޫކޮށްފައިވާ ބެހެއްޓުމުން، ބޭރު ގައުމުތަކުން ރާއްޖެއަށް އައިސް ދާނެ ނުރައްކަލެއް މާބޮޑު ވާނެ. ހަދާނަން ގެންނަންވީ ބިންލާދިން ހޯދުމަށް އަފްޣާނިސްތާން އަށް އެެރިގޮތް.\nހަމަ ޔަގީނުންވެސް ދެ ސަރުކާރުގެ ވެސް އޭނާ ބަންދުކޮށްގެން ގެންގުޅޭނެ ސިޔާސީ ސަބަބެއް އޮތް ކަމަށް ނުދެކެން،\nމިނިވަންކަމާއި އިސްތިގްލާލް ހިމާޔަށް ކުރާ އެންމެން ލޯބިކުރާއިރު، މިފަދަ ކަންކަމަށް ހުޅުވިފައި ވާ ސިކުނޑިން ވިސްނާ ލުން ވަރަށް މުހިއްމު...\nއޮގަސްޓް 3, 2020 06:16\nދެން ކީއްވެބާ ރާއްޖޭގެ ކޯޓެއްގައި އޭނާއަށް ދައުވާ ނުކުރީ.ނޫނީ އެހާ ވަރުގަދަ ޓެރަރިސްޓަކަށް ވާނަމަ އޭނާގެ މައްސަލަ ތަހުގީގުކޮށް ދައުވާކުރެވޭވަރުގެ ގައުމަކާ ހަވާލު ނުކުރީ ކީއްވެ.އެހާވަރުގަދަ ޓެރަރިސްޓެއް ވެއްޖެޔާ އެެމެރިކާއިން އޭނަޔާ ހަވާލުވާން އަންނާނެ ކަމީ ކަށަވަރުކަމެއް.ރަޝިޔާގެ ހެކަރެެއް ރާއްޖެއިން ހައްޔަރުކޮށްގެން ގެންދިޔަ އެމެރިކާ ބޭނުންވީމަ.ގުޅިގެންނޯ ޓެރަރިޒަމާ ދެކޮޅަށް ގައުމުތައް މަސައްކަތް ކުރަނީ.އަނެއްކާ މިއީ އޯގާތެރި ހިތްތިރި އިންސާނިއްޔަތުގެ ސަރުކާރެއް\nއޮގަސްޓް 3, 2020 06:32\nﷲ ދެކެ ދެނެވޮޑިގެންވޭ\nއޮގަސްޓް 3, 2020 07:24\nމިނިވަންކަން އިންޑިއާ އަށް ވިއްކާލައިގެން ތިބެ ކޮން މިނިވަންކަމެއްގެ ވާހަކައެއް ތި ދައްކަނީ\nއޮގަސްޓް 3, 2020 08:20\nة ހަނދާން ކުރަންވީ މިރާއްޖޭގެ ސަލާމަތަށް ހުރި އެންމެ ބޮޑު ނުރައްކަލަކީ ކެނެރީގޭ ނަޝީދު އާއި އޭނަގެ އައުވާނުންކަން.\nމިކަން ހަނދާން ނުވާނަމަ ދެން ކުރަންވީ ތިމާގެ މަންމާފުޅު ހަނދާން..\nއޮގަސްޓް 3, 2020 09:24\nކަލޯ މިނިވަންކަމާ ދީން މިއޮށް ހިމަޔަތް ކުރަނީ މޮނިޔުމަންޓް ކިބޫ ރައީސް މިހާރު މިތިބީ ްްްްއިންޑިޔާގެ އަޅުވެތިކަމުގާ ރާޖޭގެ ހުރިހާސަރަހަށްދެއްގަ އިންޑިޔާސިފައިން ހަތިޔާރާއެކު ހެލްކަޕްޓަރާ ޑޯނިޔާ މަތިންދަ ބޯޓާ އެކު އެތިބީ އަރާ އަތްގަދަކޮއްފަ ދިވެހިން މިސަރުކާރަށް ސަނަމިކަނީ މިކަންނޭގި ތިބެތަ ނޫން ހަމަ ހސަދަޔާ ދެކޮޅުވެރިކަމާ ޔަހޫދީންގެ ރޭވުންތެރިކަންމޮޅީ ދީނަށް ފުރައްސާރަ ކޮށްފިޔާ އޮޅިގެން ދީނުގެ ދިފާއުގަ ބަހެއް ބުނެފި ހަރުކަށި ފިކުރު ކިބޫމީ އަޅެ މޮނިޔުމަންޓެއްތަ ތަނެއްގަ ބަށްޓާފަހުރި ްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްް\nއޮގަސްޓް 3, 2020 06:04\nތިހުރިހާ އިތުބާރު ހުރި ބާރުގަދަ ހެކިތައް ހުރިއިރު ދައުވާ ނުކޮށް މިހާ ގިނަދުވަސް ވީ ކީއްވެ. އޭނާ ނިޔާވުމުގެ ކުރިން ތިކަން ހާމަ ނުކުރީ ކީއްވެ\nއޮގަސްޓް 3, 2020 06:27\nކުރިން އެއްވެސް އެއްޗެއް ނުކިޔާ މަރާލާފަ ފޮރުވަން ތި އުޅެނީ\nކޮބައިތޯ ފުލުހުންގެ އިންޓެލް އަށް ނުރައްކާވެގެން ޖަލަށްލި މައުމޫން.ފާރިޝް•އިމްރާން އެހުރީ ހޯމް މިނިސްޓަރަކަށް ބޮންގޮވަން އުޅެގެން ހައްޔަރު ކުރިމީހުން ވެސް އެތިބީ ދޫކޮށްފަ އެއިރެއްގަ އޮންނަ ސަރުކާރުން ބުނާހާ ގޮތައް ރިޕޯޓް އުފައްދާތީ އިތުބާރެއްނުކުރެވޭ\nއޮގަސްޓް 3, 2020 06:47\nސީއައިއޭ އިން މީހުން ގެނެސް ތަހުގީގު ކުރިމީހެ ތިހާނުރައްކާ އަލްގައިދާގެ އިސްމީހެއް އެމެރިކާ އިން ދޫކޮއްފަ ދާނެހޭ ތިވަރުމީހުން ހުރިތަނަކުން ވަގުތުން ގެންދާނެކަން ޔާގީން އިންސާނިއްޔަތާއި ޚިލާފައް މީހެއް މަރާފަ ބުއްދި ހަމަޖެހޭ ވާހަކަ ދައްކާ.\nއޮގަސްޓް 3, 2020 06:51\nމިސަރުކާރުގެ ނުބައިކަމުން މިހިސާބަށް ކަންކަން ދިޔައީ\nއޮގަސްޓް 3, 2020 06:56\nމިގޮތަށް ދޮގު ރިޕޯޓް ނެރުމަށް ކިޔަނީ މަހާނަ މައްޗަށް މަޑިއަށް ޖެހުމޭ!\nދިވެހި ޤައުމީ ޔުނިވާރސިޓީގެ ލެކްޗަރާ އަކަށް ޓެރަރިސްޓެއްކަމަށް ތިބުނާ މީހަކަށް ހުރެވުނީ ކިހިނެތް؟ ތިޔަވަރުގެ އިންޓެލިޖެންސް ހުރިނަމަ ވަޒީފާދިނީ ލޯމަރައިގެން ތިބެތަ؟ ހުސް ދޮގު! ހުސް ދޮގު! ހުސް ދޮގު! ރާއްޖޭގައި ހުރި ބޭރުމީހަކު އެެީ ޓެރަރިސްޓެއް ކަން އިންޓެލިޖެންސް އަށް އެގުނީމާ އޭނާ އިމިގްރޭޝަނަށް ހަޒިރުކޮށް ފުރައިގެން ދިއުމަށް އެތައްފަހަރަކު އާދޭސް ކުރުމަކި ޤައުމެެއްގެ އިމިގްރޭޝަން މަސަކަތް ކުރާ ގޮތްތަ؟ އެގޮތަށް އިމިގްރޭޝަން އިން އެންގުމުން ޔަހްޔާ ފުރައިގެން ނުދިޔައީމާ އޭނާ ފުރުވާލުމަށް ޔަމަނު ސަރުކާރުން ހޯދަންޖެހެނީ ކޮން ޓްރެވެލް ޑޮކިއުމެންޓެެއްތަ؟ ބަލަ ޤައުމީ ޔުނިވާރސިޓީ އިން ވަޒީފާ ދިނީ އޭނާގެ ކޮން ޕާސްޕޯޓް ނޫނީ ޓްރެވެލް ޑޮކިއުމެންޓަކަށް ބަލައިގެންތަ؟ ނޫނީ ވަޒީފާ ދިނީ މޫނަށް ބަލާފަތަ؟ ހުސް ދޮގު! ހުސް ދޮގު! ހުސް ދޮގު!\nފުލުހުން ނެރޭ އިންޓެލިޖެންސް ރިޕޯޓުގެ ހަޤީޤަތް ދިވެހި ރައްޔިތުން ވަނީ ނިކަން ރަންގަޅަށް ދަސްކޮށްފަ. ޔަހްޔާ އަކީ ޑޮލަރުބޮނޑީގެ ހައްޤުގަ ހިންގި ކޮންސްޕިރެސީ ގައި ޤުރުބާންކުރި ކަންބަޅިއެއް. މީ ވަރަށް ގިނަ ވާހަކަ.\nއެމަރްހޫމްގެ މަހާނަމައްޗަށް މަޑިއަށް ޖެހެނީ!\nމަރްހޫމްގެ ފުރާނައަށް ސުވަރުގޭގެ ދާއިމީ ނިއުމަތް ދެއްވާށި!\nއޮގަސްޓް 3, 2020 06:58\nއޮގަސްޓް 3, 2020 07:13\nޔޫ ޝުޑުންޓް ޕޯކް ދަ ބެއާރ\nކަލޭމެންގެ އަމުލުތަކާ ހަވާލުވާންޖެހޭ ދުވަހެއް އޮއެއްކަން ހަނދާކުރާތި.\nމިއީ ފެއިލްވެފަ އޮއެއް ސަރުކާރެއް\nއޮގަސްޓް 3, 2020 07:22\nއޯކޭ. އަލްގަެިދާ ޖަމާއަތާ ގުޅުން ހުރިބަޔަކު ވެއްޖިއްޔާ ހައްޔަރުޖުރަން ޖެހޭނެ. ހަމަ އެގޮތަށް ދީނަށް ފުރައްސާރަކުރާޖަމާއަތްތަކާ ގުޅުން އޮންނަ ބަޔަކުވެސް ހައްޔަރު ކުރަންވާނެތާ\nއޮގަސްޓް 3, 2020 07:29\nއާނ.. އޭނަ މަރުވީމަ ޓެރަރިސްޓޭ އަލްގައިދާ އޭ ފަޅޮލޭ ކިޔައިގެން ދެން ބަޔާންނެރުނީމަ ކަލޭމެން އޭނައަށް ދިން އަނިޔާ ހުއްދަވީތަ! ބަލަ ތިވަރުގެ ނުރައްކާތެރި މީހަކުނަމަ ދަޢުވާކޮށް ކުށް ސާބިތު ކޮއްފަ ހުކުމްކުރާނީ ދޯ.\nއޮގަސްޓް 3, 2020 07:45\nނިޔާވީމަ ތިހުރިހާ ކަމެއް އެގުނީ ކުރިއަކުން ނުކެރުނި ހައްޔަރު ކޮއްފަ ހުރި ިރުވެސް އެއްވެސް މައުލޫމާ ތެއްހާމަ ކުރާކަށް.\nއޮގަސްޓް 3, 2020 08:09\nކަލޭމެން ބުނަނީ. އެއްވެސް ހެއްކެއް ނެތް. ސާބިތު ކުރެވިފައެއް ނެތް ހަމަ އެކަނި ތުހުމަތައް ގެންގޮސްގެން ތިމަރާލީ. ލާދީނީ މީހުން މިނިވަން ކަންމަތީގައި ގައި. ލާދީނީ ސަރުކާރުން މިވަނީ މިގައުމު ސަދޫމައް ހަދާފަ. މިގައުމުގައި އޮތީ ސަދޫމްގެ ކޯޓް ތަކާއި ސަދޫމްގެ ފަނޑިޔާރުންނާއި ސަދޫމްގެ އިންސާފް.\nއޮގަސްޓް 3, 2020 08:16\nދިވެހިރާއްޖޭގެ ޤައުމީ ސަލާމަތަށް ހުރި އެންމެ ބޮޑު ނުރައްކަލަކީ ކެނެރީގޭ މުހައްމަދު ނަޝީދު.\nއޮގަސްޓް 3, 2020 08:34\nޔަމަނައް ދާއިރައް ހައްޔަރުކޮއް މަރުގެ އަދަބު ދީފާނެތީ ރާއްޖެދޫކޮއްފަ ނުދިޔައީ މިބޮޑެތި ކުއްކޮއްފަ ފިލައިގެން އައިސް ކޮންމެ މިހަކައްވެސް ބޭނުންވިޔަފާރިއެއްކޮއް ރައްޔިތުކަންވެސް ހޯދެންއޮތް އެމީހުން ގުޅެކުޅޭފަސްގަނޑެއް\nއޮގަސްޓް 3, 2020 08:44\nފާޅުގައި ލާދީނީ ޙަރަކާތް ހިންގާ އިރު ހައްޔަރެެއް ނުކުރޭ. މި ހަމަ މަރާލީ\nއޮގަސްޓް 3, 2020 08:54\nމީހެއްގެ ފުރާނައިން ގައުމު ހިންގަން އުޅުނީމަ\nއޮގަސްޓް 3, 2020 09:11\n2014 ވަނައަހަރު (ޔާމިނުގެ ސަރުކާރުގަ) އޭނަ މިޤައުމަށް އެތެރެވީ. މިހާރު އިނގިއްޖެއެއްނުން އިހުމާލުވީ ކޮންބައެއްކަން . އަދި މިސަރުކާރުގަ އޭނާ ހައްޔަރުކޮށް އޭނާގެ އަމިއްލަ ޤައުމަށް ފޮނުވާލަން މަސައްކަތް ކުރީ.\nއޮގަސްޓް 3, 2020 09:18\nޔާސިރު ޔަހުޔާގެ ފުރިހަމަ ނަން ޖަހާބަލަ. ޔާސިރު ޔަހުޔާ ސާލިހު\nއޮގަސްޓް 3, 2020 09:25\nކުރިން ތިބުނާ ދީނީ ސަރުކާރުގަ ތިހުރިހައި ކަމެއް ރަނގަޅަށް ކޮށްފަ ދިޔަނަމަ ތިހެން ނުވީސް މިހާރު މިއޮތް ސަރުކާރަށްވުރެ ކުރިން އޮތް ސަރުކާރު ގޯސްކަން އިނގޭ އަބަ !\nއޮގަސްޓް 3, 2020 09:41\nއަލްޤައިދާގެ ބަދަލުހިފުން ތަހައްމަލް ކުރެވިދާނެބާ މިސަރުކާރަށް\nއޮގަސްޓް 3, 2020 09:43\nތީތޯ ހުއްޖަތަކީ"(ޓެރެރިސްޓް)" ކޮބާތޯ ޓެރެރިސްޓުން ނަކީ؟ ޓެރެރިސްޓް ލަޤަބު ކިހިނެއް ތޯ ޙާސިލް ވަނީ ؟ ތިޔައީ ބޮޑު ކަމެއް ނޫންތޯ؟ ކޮން ޙުއްޖަތެއް ތޯ އޮތީ ފަހެ! ކިހިނެއްތޯ ހަމަ ހުރެފަ ކުށްވެރިޔަކަށް ވަނީ ފަހެ؟ ކޮންކަމެއް ތޯ ކުރީ ފަހެ ތިޔަ މޭރުމުން ތިޔަ ބަޔާން ތައް ނެރެނީ ފަހެ؟ ދެން ހުރިހާ މުދައްރިސުން ނަކީ ފަހެ ގަމާރުން ތޯ؟ ކިހިނެއްތޯ ތިޔަ ހުކުމް ކުރަނީ ؟ ހާދަހާ ވާ ދެރަޔޭ މިއީ އަނިޔާވެރި ކަމެެއް ނޫންތޯއެވެ!އަނިޔާދިނުމާ އަނިޔާވެރި އަމަލުތައް އަދި މީހުން މެރުން ފަދަ ކަންކަމަކީ ޓެރެރިޒަމާއި ގުޅޭ ކަންކަމެއް ނޫން ތޯ؟ އަނިޔާވެރިން ޓެރެރިސްޓުންނައް ވާނަމަ ތިޔައީ ފަހެ ޓެރެރިސްޓް ނޫންތޯ؟(ފުލުހުން އަދި ސަރުކާރު ވިޔަސް)\nބަދަލުހިފަން އަލްޤައިދާގެ ހަމަލާއެް އަތުވެދާނެ .. ދެރަކަމެއް\nއޮގަސްޓް 3, 2020 09:49\nޢިބޫ އާއި ސޭކު އިމްރާން ޝަހީދު ޔަހްޔާގެ މަރުގެ ޒިންމާ ނަގަންޖެހޭނެ.\nއޮގަސްޓް 3, 2020 10:28\nމަރްޙަބާ ރައީސް ޔާމީން! ރައީސް ޞާލިޙް! މަރްހޫމް ޔާސިރުގެ މަރުގެ ޒިންމާ އާއި ޙަވާލުވޭ.\nމީހާ މަރުވީމާ މިހާރު ކޮން ހާސަރުތަކެއް ގޮވާކަށް.\nއޮގަސްޓް 3, 2020 10:30\nމިގައުމުގަ އިސްލާމްދީނާ ދެކޮޅުފިކުރުތައް ދިރުވާ އާލާކުރަން ރާއްޖެގަ ދިރިއުޅެމުންދާ ދިވެހިންނާ ކައިވެނިކޮއްގެން އުޅޭ ބައިގަޑު ފުރުވާނުލެވިގެން އުޅެނީ ކެރަފާ އާއިލާގެ ހިމާޔަތުގަ ތިބީމަތޯއެވެ. މިތާގެ ކޮލެޖުތަކައް އިސްލާމް މައްދާކިޔަވަން ޔޫރަޕުގެ ފައްޅިތަކުން މީހުންގެންނަން ބޯގަންވިލާ ގުރޫޕާ ހަވާލުކޮއްބަލާސެވެ\nއޮގަސްޓް 3, 2020 10:41\nބަންގާޅިން(ޑރ ނަޒްލާ އެއްޗެކޭ ހީފުޅު ނުކުރައްވާތި.) ޑީޕޯރޓް ކުރަންވީމަ ކޮށްލެވޭ އެމީހުންގެ ނުރުހުމުގަ ވެސް.. އެކަމު ޔާސިރް ޑީޕޯރޓް ނުކޮށްލެވުނު. ތިހާ ޤައުމުގެ ސަލާމަތައް ނުރައްކާ ބޮޑު މީހަކަށް ޔާސިރް ވަންޔާ ކީއްވެބާ ބަންގާޅިން ފޮނުވާލާ އުސޫލުން ޔާސިރް ފޮނުވާ ނުލެވުނީ.. ދެން އޮތީ ޤައުމަށް ތިހާ ނުރައްކާ ބޮޑު ޓެރޮރިސްޓަކަށް ޔާސިރް ވަންޔާ ކީއްވެބާ އަހުމަދިއްޔާ އިންޓަނޭޝަނަލް ސުކޫލް އަދި އިސްލާމިކް ޔުނިވާސިޓީގައި ޓީޗަރެއްގެ ވަޒީފާ މި ޤައުމުގައި އޭނަޔަށް ދެވުނީ.. އެހެން ވީމަ ފުރަތަމަ ފިޔަވަޅު އަޅަންވީނު އަހުމަދިއްޔާ އިންޓަނޭޝަނަލް ސުކޫލް އަދި އިސްލާމިކް ޔުނިވާސިޓީއަށް.. ހަމަ ނުޖެހޭ ވާހަކަ ނުދައްކާ ޤާތިލު ސަރުކާރު..\nއޮގަސްޓް 3, 2020 11:06\nއެމީހާ ނިޔާވީމައި ތޯ ތިކަން ހާމަކުރަންޖެހެނީ؟ ކީއްވެތޯ ދިރިހުރި އިރު އެކަން ހާމަނުކުރީ؟\nއޮގަސްޓް 3, 2020 12:17\nހިންނަވަރު ކިބޫ....... އިސްލާމްދީނުގައި އޮވޭ މަރުގެ ދިޔަ ކަލޭ ދައްކަން ޖެހޭ ދުވަސް އަންނާނެ... ސޭކު އިމުރާނުވެސް ހިމެނޭ ޔާގުންޑާ ޔާމިނުވެސް ހިމެނޭ\nއޮގަސްޓް 3, 2020 12:31\nއެހެންވެގެންނޭ މިތިބަ އަލްގައިދާ އައިސިސް މީހުން ފުއްޕަނީ\nއޮގަސްޓް 3, 2020 12:46\nއިންސާފްވެރި ތަހްޤީގެއްނުކޮށް، ސަރީއަތެއްނެތި ، ބަންދުކޮށް މަރުވެގެންދިޔުމުން އެމީހަކައް މދުނިޔޭގަ ކޯޓެއްގައި ދިފާޢުގަިއ ވާހަކަދައްކާނެ ފުރުސަތުނެތްތަނުގައި އިލްޒާމް ނުވަތަ ތުހުމަތުތައް އެެޅުވުމަކީ އިންސާފުތޯ. ޢިންސާފުގެ ބެނާހިފައިގެން ވެރިކަމައް އައި ސަރުކާރު ގެ ހަމައާލަމަ ހުރިގޮތް . މިއީ ތިޔަބެފުޅުންގެ އަމަލު ތައް ހުރިގޮތް .\nއޮގަސްޓް 3, 2020 13:04\nއެއްވެސް ކުށެއް ސާބިތެއް ނުކުރެވޭ... ހަގީގަތެއް ނެތް އިލްޒާމް ބޮލުގަ އަޅުވާފަ ޑިޓެންޝަން ސެންޓަރުގަ ބެހެއްޓީ.... މިހާރު ވެސް ހެކިނެތި ހަގީގަތެއް ނެތް އިލްޒާމްތަކެއް ބޮލުގަ އަޅުވަނީ... ކޮބާ ހެކި؟ ކުއްކުރި ކަމުގެ ހެކި ހުރިނަމަ ކީއްވެ ޝަރީއަތެއް ނުބޭއްވީ؟ ކީއްވެ ހުކުމްނުކުރީ؟ ... ވަރަށް ބޮޑު އަނިޔާއެއް ތިދިނީ... ތިބުނާ ކަހަލަ ނުރައްކާތެރި ކަންތަށް ކުރިނަމަ ކީއްވެ ޝަރީއަތެއް ނުބޭއްވީ، ކީއްވެ ހުކުމްނުކުރީ؟ ކީއްވެ ގަދަަކަމުން ޑީޕޯޓްނުކުރީ!!! ވަކި ގައުމެއްގެ މީހަކަށް ވާތީ ޓެރަރިސްޓެކޭ ކިޔާފަ ޖަލަށް ލުމަކީ އަނިޔާއެއް...\nއޮގަސްޓް 3, 2020 13:20\nއެމެރިކާ އިޒްރޭލް ރަޝިޔާ މިހެން ގޮސް ލިސްޓު ވަރަށް ދިގު ކީއްވެހޭ މުސްލިމުން މަރާ ޓެރެރިސްޓުންނަށް މިތަނުން ހިމާޔަތްދެނީ. ކަލޭމެންގެ މުނާފިގުކަން ވަރަށް ސާފު.\nއަނެއް6ކަންތައް\nއޮގަސްޓް 3, 2020 13:52\n2015 ވަނަ އަހަރު، ސައިކަލު ވިއްކާލައިގެން ރަަޖިސްޓަރީ ބަދަލް ކުރަން ތަންތަނުން ތައްގަނޑު ޖަހަންޖެހޭ ފޯމުގަ އޮތް، 2009 ވަނަ އަހަރު ރާޖެތެރޭ ކޯޓަކުން ނިންމި މަސަލަޔަކާ ގުޅުގެން ކޯޓަށް -/2500 ދޭންޖެހޭ ކަމަށް. އެއީ ކޯޓުން ބޭރުން މީހަކު ވަރިކޮއްގެންނޯ. 2009 ގަ މަށައްވާނީ 16 އަހަރު.3އަހަރު ނެގި އެކަން ރަނގަޅު ކުރަން. މީ އަދި ނިންމާފަ އިން ޝަރީ އަތެއް. ތީއަދި ސާބިތުކޮށް ޝަރީއަތެއްވެސް ނުކުރާ ކަމެއް. ދެން އަދި ކިހާވަރެއްވާނެ؟؟.... އިންޓަނޭޝަނަލް އަދި ދިވެހި ދައުލަތުން ތިބުނާހާ ހެކި އޮތްއިރު. ކީއްވެބާ އެންމެ އަޑުއެހުމެއްވެސް ނުބޭއްވުނީ. ފިސްތޯލައެއް ފެނިގެންވެސް އެކަންކުރި. މިހާރު އެމީހަކު ހުދުކާފޫރު މިނިވަނަކަސް. ސީދާ ސަދޫމް ޤާނޫން!!!!\nއޮގަސްޓް 3, 2020 14:47\nހަގީގަތަކީ، މި މީހާ އަކީ، އެމެރިކާއިން ޔަމަނުގަ މުސްލިމުން މަރަމަުން ދިޔައިރު އެމެރިކާނުންނާ ދެކޮޅަށް މުޒަހާރާ ތައް ލީޑް ކުރި ޔަމަނު ގެ ސްކޫލް ޕްރިންސިޕަލެއް. ހަނުގުރާމަ ކުރާ މީހެެއްނޫން، އަރަބި ކިޔަވައިދޭ ސްކޫލެއް ހިންގާ އާދައިގެ ޔަމަނު ރައްޔިތެއް، ދެން އެމެރިކާނުން ޔަހްޔާ މަރާލަން އުޅޭތީ ވެ އޭގެ ފަހުން އައިސް ދިރިއުޅެމުން ދިޔައީ ގަތަރުގަ، ގަތަރުގެ ސަރުކާުރާ ދެކޮޅަށް ސައުދީން ފިޔަވަޅު އެޅިދުވަސް ވަރު އެއީ، އެދުވަސް ވަރު އެމެރިކާއިން ޔަހްޔާ ގެ ސަބަބުން އެމީހުން ޔަމަނުގަ ކުރި ގިނަ ކަންތައް ޔަމަނުގެ ރައްޔިތުން ނަށް ފަޅާ އަރުވާލީމަ އޭގެ ހަސަދައިގަ އެމެރިކާ އިން އެމީހުން ހިލޭ ބޯޑަރ ސިސްޓަމް ކޮންޓްރޯލް ދީފަ ހުން ނަގަުމު ތަކުގެ ތެރެއިން ރާއްޖޭގެ ސަރުކާރުގަ ޔަހްޔާ ބޭރު ކޮއްލަން އެދުނީ، އޭރު ޔަހްޔާ ހުރީ ދިވެއްސަކާ އިނދެގެން، ދެން ސަރުކާރުން އެމެރިކާ ގެ އެދުން ޔަހްޔާ އަށް ހުށަ ހެޅީ، އެމީހުން އެހީ ވާނެ ކަމަށް ބުނެ، އެކަމަކު ޔަހްޔާ ދެކޮޅު ހެދީ އެމެރިކާ އާ ހަވާލު ވާން، އޭގެ ނަތީޖާ އަކަށްވީ އިމިގްރޭސަން ޑީޓެއިންގަ ބަންދު ކުރުން، ދެން ހައި ހޫނު ކަމުގެ ހަޅުތާލު ހެދީ އިމިގްރޭސަނާ އެކީ ވަފެ އޮތް އެއްބަސް ވުމެއް އެއީ، ގެއިން ކާބޯތަކެތި ތައްޔާރު ކޮއްގެން ގެންދެވޭނެ ގޮތެއް ހެދުން، ފަހުން އެތަކެތި އިމިގްރޭސަނުން ކާލާ ކަމަށް ވަނީ، ޔަހްޔާ އަކަށް ނުލިބޭ، އެހެންވެ ޔަހްޔާ ނިންމީ ގެއިން ގެންނަ ކާތަކެތި ޔަހްޔާ އަށް ދެން ދެކަށް ނުކައި ހުންނަން، އެހެން ކަމުން މިކަކަންތައް ތަކަކީ ސަރުކާރުގެ އިހުމާލުން ކުޑަ ކުޑަ ދަރި އަކު ޔަތީމު ކޮއްލާ، އަންހެނަކު ހުވަފަތް ކޮއްލުން. މީ ވަރަށް ހިތާމަ ހުރި ކަމެއް މުސްލިމުން ނާ ދެކޮޅަށް ސޮލީބީން ނަށް ވާގި ވެރި ވެގެން ކުރެވިފަ މިއޮތީ، ވ،ދެރަ،،\nއޮގަސްޓް 3, 2020 19:22\nޢޭނަ ދުނިޔޭގައި ހުއްޓާ ތި މައުލޫމާތު ރައްޔިތުންނަށް ނުދިނުމުން ތި ދައްކާވާހަކައަށް އިތުބާރު ކުރެވޭނެ ހެއްޔެވެ؟


ކޯވިޑް-19 : ޞިއްޙީ ކުއްލި ނުރައްކަލުގެ ޙާލަތު ޖުލައި 14އާއި ހަމައަށް ދަމަހައްޓައިފި ކޯވިޑް-19 : ޞިއްޙީ ކުއްލި ނުރައްކަލުގެ ޙާލަތު ޖުލައި 14އާއި ހަމައަށް ދަމަހައްޓައިފި\nކޯވިޑް-19 : ޞިއްޙީ ކުއްލި ނުރައްކަލުގެ ޙާލަތު ޖުލައި 14އާއި ހަމައަށް ދަމަހައްޓައިފި\nޢާންމު ސިއްޙަތުގެ ކުއްލި ނުރައްކަލުގެ ޙާލަތު އަންނަ މަހުގެ 14ވަނަ ދުވަހާ ހަމައަށް އިތުރުކުރައްވައިފިއެވެ. ހެލްތު މިނިސްޓަރ ޢަބްދުﷲ ޢަމީން ސޮއިކުރައްވައި ނެރުއްވި ޤަރާރުގައި ވަނީ ދުނިޔޭގެ އެކި ޤައުމުތަކުގައި މިހާރު ހަލުވިކަމާއެކު ފެތުރެމުންދާ ކޯވިޑް-19އަށް ދިވެހިރާއްޖޭގައި ޕޮޒިޓިވްވި ފުރަތަމަ ކޭސް މާރޗް7ގައި ފެނުނު ފަހުން، އެ ބަލި ފެތުރުން އިތުރުވަމުން އައިސްފައިވާތީ ސިއްޙީ ކުއްލި ނުރައްކަލުގެ ޙާލަތު އިޢުލާންކޮށްފައި ވާކަަމަށެވެ.\nއަދި ކޯވިޑް-19 އަކީ "ޕެންޑަމިކް" އެއްގެ ގޮތުގައި ނުވަތަ މުޅި ދުނިޔެއަށް ފެތުރިފައިވާ ބަލިމަޑުކަމެއްގެ ގޮތުގައި ދުނިޔޭގެ ޞިއްޙަތު ޖަމްޢިއްޔާ އިން ކަނޑައަޅާފައިވުމާއެކު، ޢާންމު ޞިއްޙަތު ރައްކާތެރިކުރުމުގެ ޤާނޫނުގެ ދަށުން، އެމަނިކުފާނަށް ލިބިވަޑައިގަންނަވާ ބާރުގެ ދަށުން، 12 މާރިޗުން ފެށިގެން 30 ދުވަހުގެ މުއްދަތަށް، ދިވެހިރާއްޖޭގެ ހުރިހާ ސަރަޙައްދެއްގައި އިޢުލާނު ކޮށްފައިވާ ޢާންމު ޞިއްޙަތުގެ ކުއްލި ނުރައްކަލުގެ ޙާލަތުގެ މުއްދަތު، ޖޫން މަހުގެ 29ގެ ނިޔަލަށް ދެމެހެއްޓުމަށް ނިންމެވިކަމަށް މިޤަރާރުގައި ވެއެވެ. އަދި ރާއްޖޭގައި ފުޅާ ދާއިރާއެއްގައި މި ބަލި ފެތުރުމުގެ ނުރައްކާ ކުޑަކޮށް، ޢާންމު ރައްޔިތުންގެ ޞިއްޙަތާއި ރައްކާތެރިކަން ކަށަވަރު ކުރުމަށްޓަކައި ޚާއްޞަ ފިޔަވަޅުތަކެއް އަޅަންޖެހޭކަމަށް ޑިރެކްޓަރ ޖެނެރަލް އޮފް ޕަބްލިކް ހެލްތަށް ޤަބޫލުކުރެވޭކަމަށް އެމަނިކުފާނަށް ލަފާދެއްވާފައިވާތީ ދިވެހިރާއްޖޭގެ ހުރިހާ ސަރަޙައްދެއްގައި، 14 ޖުލައިގެ ނިޔަލަށް ޢާންމު ޞިއްޙަތުގެ ކުއްލި ނުރައްކަލުގެ ޙާލަތުގެ މުއްދަތު ދެމެހެއްޓުމަށް ނިންމާފައިވާކަމަށް މިނިސްޓަރ ވަނީ ވިދާޅުވެފައެވެ.\nއެހެންކަމުން ވަގުތާއި ޙާލަތަށް ރިޢާޔަތްކޮށް، ޢާންމު ރައްޔިތުންގެ ޞިއްޙަތާއި ރައްކާތެރިކަން ކަށަވަރުކުރުމަށްޓަކައި ޢާންމު ޞިއްޙަތު ރައްކާތެރިކުރުމުގެ ޤާނޫނުގެ ދަށުން ޢާންމު ޞިއްޙަތުގެ ކުއްލި ނުރައްކަލުގެ ޙާލަތުގައި އަޅަންޖެހޭ ޚާއްޞަ ފިޔަވަޅުތައް އަޅަމުންގެންދިޔުމަށް، ޑިރެކްޓަރ ޖެނެރަލް އޮފް ޕަބްލިކް ހެލްތަށް އަންގާކަމަށްވެސް ހެލްތު މިނިސްޓަރުގެ ޤަރާރުގައިވެއެވެ.\nރާއްޖޭގެ ވަކި ތަނެއްގައި ވަކި ދުވަހަކު، އާންމު ސިއްހަތަށް ނުރައްކާވާ ފަދަ ކުއްލި ނުރައްކަލުގެ ހާލަތެއް ދިމާވެއްޖެނަމަ ސިއްހީ ކުއްލި ނުރައްކަލުގެ ޙާލަތު އިޢުލާންކުރުމުގެ ބާރު، ޑިރެކްޓަރ ޖެނެރަލް އޮފް ޕަބްލިކް ހެލްތަށް ލިބިގެންވެއެވެ. އަދި ސިއްޙީ ކުއްލި ނުރައްކަލުގެ ހާލަތު ހިނގާނެ ސަރަހައްދަކީ ކޮބައިކަން ކަނޑައަޅައި، އިއުލާނުކުރަން ސިއްޙަތާ ބެހޭ ވަޒީރަށް ލަފާދެއްވާނީ ވެސް ޑިރެކްޓަ ޖެނެރަލް އޮފް ޕަބްލިކް ހެލްތެވެ. މިއީ ސިއްޙީ ކުއްލިނުރައްކަލުގެ ޙާލަތު ދެމެހެއްޓި 4ވަނަ ފަހަރެވެ.


America ga E-Cigarette flavors thah manaa kuranee\nއެމެރިކާގައި އީ-ސިނގިރޭޓް ފްލެވަރތައް މަނާ ކުރަނީ\n1.2 މިލިއަން ސްކޫލު ދަރިވަރުން ވޭޕް ބޭނުން ކުރޭ\nކޮލެޖް، ޔުނިވަރިސިޓީގެ 4.1 މިލިއަން ދަރިވަރުން ވޭޕް ބޭނުން ކުރޭ\nއީ-ސިނގިރޭޓް ސަބަބުން 1888 ފުއްޕާމޭގެ މައްސަލަ ރިޕޯޓުކޮށްފައިވޭ\nކ. މާލެ |7ނޮވެންބަރ 2019 | ބުރާސްފަތި 09:38 | 2,256\nއީ-ސިނގިރޭޓް ފްލެވަރތައް - އަލްޖަޒީރާ\nއެމެރިކާގެ ޒުވާނުންގެ މެދުގައި އެންމެ މަގުބޫލު އީ-ސިނގިރޭޓް ފްލެވަރތައް މަނާ ކުރުމުގެ މަޝްވަރާތައް ފަށައިފިއެވެ.\nއެމެރިކާ ސަރުކާރުން ހެދި ސަރވޭއަކުން ދައްކާ ގޮތުން މިންޓް އަދި މެންތޮލް އަކީ އެމެރިކާގެ ޒުވާނުންގެ މެދުގައި އެންމެ މަގުބޫލު އީ-ސިނގިރޭޓް ފްލޭވަރއެވެ. ނަމަވެސް މިކަން ހުއްޓުމަކަށް ގެނައުމަށް އެމެރިކާގެ ސަރުކާރުން ވަނީ ކުރިއަށް އޮތް ދުވަސްތަކުގައި އީ-ސިނގިރޭޓްގެ ހުރިހާ ވައްތަރެއް މަނާ ކުރަން އަމާޒު ކަނޑައަޅާފައެވެ.\nއަލްޖަޒީރާއިން ބުނީ ރައީސް ޑޮނަލްޑް ޓްރަމްޕްގެ ސަރުކާރުން އީ-ސިނގިރޭޓް އެއްކޮށް މަނާ ކުރުމަށް މަޝްވަރާތައް ކުރަމުން އަންނަ ކަމަށެވެ.\nއެގޮތުން އެމެރިކާގައި ހެނދުނު ސަރވޭއިން ދައްކާ ގޮތުން ކޮލެޖް އަދި ޔުނިވަރިސިޓީގައި ކިޔަވާ ދަރިވަރުންގެ 4.1 މިލިއަން ދަރިވަރުން އަދި 1.2 މިލިއަން ސްކޫލު ދަރިވަރުން މިއަހަރުގެ މިހާތަނަށް ވޭޕްގެ ކޮންމެ ވެސް ބާވަތެއް ބޭނުންކޮށްފައިވާކަމަށެވެ. އަދި ސަރވޭގައި ސުވާލު ކުރެވުނު ދަރިވަރުންނާއި ހަވާލާދީ އިތުރަށް ބުނެފައިވަނީ ކޮލެޖް އަދި ޔުނިވަރސިޓީ4މިލިއަން ދަރިވަރުން އަދި 840،000 ސްކޫލު ދަރިވަރުން މިދިޔަ 30 ދުވަހުގެ ތެރޭގައި އީ-ސިނގިރޭޓް ބޭނުން ކުރިކަމަށެވެ.\nމިދިރާސާތަކުން ލިބުނު ނަތީޖާއަށް ބެލުމަށްފަހު ވައިޓްހައުސްއިން ވަކި ގޮތަކަށް ނިންމާފައިނުވާ ކަމަށް ރިޕޯޓުތަކުން ބުނެއެވެ.\nއޮކްޓޫބަރު މަހު ހެލްތު އެންޑް ހިއުމަން ސަރވިސަސްގެ ސެކްރެޓަރީ ބުނެފައިވަނީ ވަރަށް އަވަހަށް ވޭޕްގައި ބޭނުން ކުރާ ހުރިހާ ފްލޭވަރތަކެއް މަނާ ކުރާނެ ކަމަށެވެ. ނަމަވެސް އީ-ސިނގިރޭޓް ވިއްކުން މަނާ ނުކުރާނެ ކަމަށެވެ.\nއެމެރިކާގައި ވޭޕް ނުވަތަ އީ-ސިނގިރޭޓް ސަބަބުން 1888 ފުއްޕާމޭގެ މައްސަލަ 49 ސްޓޭޓަކުން ރިޕޯޓު ކޮށްފައިވާ ކަމަށެވެ.


ނޭޝަނަލް ޑްރަގް ކޮންޓްރޯލް ކައުންސިލް އިފްތިތާޙްކޮށްފި – Maldivian Democratic Party\nނޭޝަނަލް ޑްރަގް ކޮންޓްރޯލް ކައުންސިލް އިފްތިތާޙްކޮށްފި\nމިދިޔަ ޑިސެމްބަރ މަހުގެ 31 ވަނަ ދުވަހު ރައީސުލްޖުމްހޫރިއްޔާ ތަޞްދީޤު ކުރެއްވި މަސްތުވާތަކެއްޗާބެހޭ ޤާނޫނުގައި ބަޔާންކޮށްފައިވާ ގޮތުގެމަތިން ނޭޝަނަލް ޑްރަގް ކޮންޓްރޯލް ކައުންސިލް އުފައްދަވައި، އެކައުންސިލް ރައީސުލްޖުމްހޫރިއްޔާ މުޙަންމަދު ނަޝީދު، މިއަދު އިފްތިތާޙްކޮށްދެއްވައިފިއެވެ.\nމި ކައުންސިލަކީ، ދިވެހިރާއްޖޭގައި މަސްތުވާތަކެތި ޓްރެފިކް ކުރުން ހުއްޓުވުމާއި، މަސްތުވާތަކެތީގެ ބޭނުންކުރުން ހުއްޓުވުމާއި، މަސްތުވާތަކެތި ބޭނުންކުރާ މީހުންނަށް ފަރުވާދިނުމާ ގުޅޭ ސިޔާސަތުތަކާ ބެހޭގޮތުން ރައީސުލްޖުމްހޫރިއްޔާއަށް ލަފާދޭ ފަރާތެވެ.\nނޭޝަނަލް ޑްރަގް ކޮންޓްރޯލް ކައުންސިލް”ގައި ހިމެނިވަޑައިގަންނަވަނީ، ރައީސުލްޖުމްހޫރިއްޔާގެ ނައިބާއި، މިނިސްޓަރ އޮފް ހޯމްއެފެއާޒާއި، މިނިސްޓަރ އޮފް އެޑިޔުކޭޝަނާއި، މިނިސްޓަރ އޮފް ހެލްތް އެންޑް ފެމިލީއާއި، މިނިސްޓަރ އޮފް ހިއުމަން ރިސޯސަސް، ޔޫތު އެންޑް ސްޕޯޓްސްއާއި، މިނިސްޓަރ އޮފް އިސްލާމިކް އެފެއާޒާއި، އެޓަރނީ ޖެނެރަލާއި، ކޮމިޝަނަރ ޖެނެރަލް އޮފް ކަސްޓަމްސްއާއި، ކޮންޓްރޯލަރ އޮފް އިމިގްރޭޝަން އެންޑް އެމިގްރޭޝަނާއި، ޗީފް އޮފް ޑިފެންސް ފޯސްއާއި، ކޮމިޝަނަރ އޮފް ޕޮލިސްއާއި، ޕްރޮސެކިއުޓަރ ޖެނެރަލެވެ. މި ކައުންސިލުގެ ރައީސަކީ، ރައީސުލްޖުމްހޫރިއްޔާގެ ނައިބެވެ.\nނޭޝަނަލް ޑްރަގް ކޮންޓްރޯލް ކައުންސިލް” އުފެއްދެވުމާ ގުޅިގެން މިހާރު ހިނގަމުންދާ “ނާކޮޓިކްސް ކޮންޓްރޯލް ކައުންސިލް” ރައީސުލްޖުމްހޫރިއްޔާ އުވާލައްވައިފިއެވެ.


Asian Cup: Bahrain Athun Hiyydhathikoh Balive India Kataifi, UAE Aai Thailand2vana Burah - Vaguthu\nބަހްރެއިން އަތުން ހިތްދަތިކޮށް ބަލިވެ އިންޑިއާ ކަޓައިފި، ދެވަނަ ބުރަށް ތައިލެންޑާ ޔޫއޭއީ\nމިރޭ މެޗުން ބަލިވުމުން ޗެތުރީ ދަނޑުމަތީގައި ----\nއޭޝިއަން ކަޕްގެ ގްރޫޕް އޭގެ ފަހު މެޗުތައް މިރޭ ކުޅެފައިވާ އިރު، އިންޑިއާއިން ބަހްރެއިން އަތް ދަށުވީ ހިތްދަތިކޮށެވެ. އެ ގްރޫޕްގެ އެއްވަނަ ޔޫއޭއީއަށް ލިބުނު އިރު، ދެވަނަ ޓީމުގެ ގަދަ 16 ޔަގީން ކުރީ ތައިލެންޑެވެ.\nއިންޑިއާއިން ބަހްރެއިނާ ދެކޮޅަށް މިރޭ ނުކުތް އިރު، އިންޑިއާއަށް ބަހްރެއިން ބަލިކޮށް ގަދަ 16އަށް ދެވެން އޮތެވެ. އަދި ޔޫއޭއީއާ ތައިލެންޑް ކުޅުނު މެޗު އެއްވަރު ނުވެ ނިިމުނު ނަމަ، އިންޑިއާއަށް ބޮޑު ފުރުތެއްވެސް އޮތެވެ. މިރޭ މެޗު އެއްވަރުވެގެން ނިމުނު ނަމަވެސް، ތައިލެންޑާ އިންޑިއާ ވާދަކުރި މެޗުގެ ހެޑް ޓު ހެޑް ރެކޯޑު އިންޑިއާ އަތު އޮތުމުން އެޓީމަށް އެގޮތުންވެސް ފުރުސަތު އޮތެވެ.\nމިރޭގެ މެޗަށް އިންޑިއާއިން ނުކުތީވެސް ކޮޅަށް ގޯލަށް ނުވައްދަންކަން މެޗު ފެށުނު އިރުން ފެށިގެން އެނގުނެވެ. ބަހްރެއިންގެ އެޓޭކަކަށްފަހު އެޓޭކަކާ އެޓީމުން ކުރިމަތިލީ ޑިފެންސިވް ޓެކްޓިކްސްއަކާ އެކީގައެވެ.\nމެޗު 1-0އިން ބަހްރެއިންއިން ކާމިޔާބުކުރި އިރު، އެޓީމުން ގޯލް ޖެހީ މެޗުގެ 90 މިނެޓް ހަމަވެ، ރެފްރީ ދިން އިތުރުވަގުތުގެ ކުޅުމުގައި ލިބުނު ޕެނެލްޓީއަކުންނެވެ. އެ ޕެނެލްޓީ ކާމިޔާބުކޮށްދިނީ ރާޝިދެވެ. ޕެނެލްޓީ ކާމިޔާބުކޮށް ބަހްރެއިންއަށް ހިތްވަރެއް ލިބުނު ނަމަވެސް، ގްރޫޕްގެ އަނެއް މެޗު ނިމުނީ އެޓީމަށްވެސް ހިތްދަތި ނަތީޖާއަކުންނެވެ.\nޔޫއޭއީއާއި ތައިލެންޑް ކުޅުނު މެޗު އެއްވަރުވުމުން، އޭއެފްސީ އޭޝިއަން ކަޕްގެ ގަވާއިު ބުނާގޮތުން ފައިދާ ގޯލްގެ ކުރިއަށް އަންނަނީ ހެޑް ޓު ހެޑް ނަތީޖާއެވެ. ބަހްރެއިން ކައިރީ ތައިލެންޑް ކުޅުނު މެޗުން މޮޅުވީ ތައިލެންޑެވެ.\nމުބާރާތް ބާއްވާ ގައުމު، ޔޫއޭއީން މިރޭގެ މެޗުގެ ހަތްވަނަ މިނެޓުގައި މަބްކޫތުގެ ގޯލުން ލީޑު ނެގިއެވެ.\nމުބާރާތުގެ ފުރަތަމަ މެޗުގައި ތައިލެންޑުން އިންޑިއާ އަތުން ބަލިވުމާއެކު ތައިލެންޑްގެ ކޯޗު ފޮނުވާލުމާއެކު އެޓީމު އަންނަނީ މެޗަކަށްފަހު މެޗެއްގެ ކުޅުންވެސް ރަނގަޅު ކުރަމުންނެވެ. އެތަން މިރޭގެ މެޗުންވެސް ފެނުނެވެ. ހާފް ނިމުމުގެ ކުރިން 41 ވަނަ މިނެޓުގައި ތައިލެންޑުން ނަތީޖާ ހަމަހަމަވެސް ކުރިއެވެ.\nތައިލެންޑްގެ ގޯލް ކާމިޔާބުކޮށްދިނީ ޕުއާންޗަންއެވެ.\nމިއަހަރުގެ އޭޝިއަން ކަޕަކީ ވާދަވެރި އިންޑިއާގެ ހަތަރުވަނަ އޭޝިއަން ކަޕެވެ. އެންމެފަހުން އެގައުމުން އޭޝިއަން ކަޕަށް ކޮލިފައިވެފައި ވަނީ 2011 ވަނަ އަހަރު ގަތަރުގައި އޮތް މުބާރާތަށެވެ. އެ މުބާރާތުގެ ގްރޫޕް ސްޓޭޖުން އިންޑިއާ އަލްވަދާއުކީ ކުޅުނު ތިން މެޗުންވެސް ބަލިވެގެންނެވެ.\nއެ އަހަރަށްފަހު 55 އަހަރު ފަހުން އޭޝިއަން ކަޕްގައި އިންޑިއާއިން މޮޅެއް ހޯދީ މިއަހަރުގެ މުބާރާތުގައެވެ. ގްރޫޕް ސްޓޭޖުގެ ފުރަތަމަ މެޗުގައި އެޓީމުން ތައިލެންޑް ބަލިކުރީ 4-1ގެ ނަތީޖާއަކުންނެވެ.\nޖެނުއަރީ 16, 2019 11:36\nއިންޑިއާ ގެ ސީނިއަރ ގައުމީ ފުޓްބޯޅަ ޓީމް މިފަހަރު އޭސިއަން ކަޕް ގައި ބަލިވުމަކީ ދިވެބިންނައް ލިބުނު ބޮޑުކާމިޔާބީ އެއް. ސާފް ޗެމްޕިއަންޝިޕް ގައި ދިވެހިން އަތުން ބަލިވުމުން ދިވެހި ޓީމައް މަލާމަތް ކޮއްފައި ލިޔުނު ލިޔުންތައް މިއަދު އަނބުރާ އެމީހުނައް ރައްދުވެއްޖެ


UK in ai 45 meehehge sample nagaifi – Iru\nޔޫކޭއިން އައި 45 މީހެއްގެ ސާމްޕަލް ނަގައިފި\nމިދިޔަ މަހުގެ 14 އިން ފެށިގެން 19 ވަނަ ދުވަހުގެ ނިޔަލަށް އިނގިރޭސިވިލާތުން ރާއްޖެ އައި މީހުންގެ ތެރެއިން 45 މީހެއްގެ ސާމްޕަލް ނަގާފައިވާ ކަމަށް ކޮވިޑް19ގެ ތަރުޖަމާނު މުހައްމަދު މަބްރޫކް އަޒީޒް ވިދާޅުވެއްޖެއެވެ.\nރޭ ދަރުބާރުގޭގައި ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން މަބްރޫކް ވިދާޅުވީ، މި ދިޔަ މަހުގެ 14 ވަނަ ދުވަހުން ފެށިގެން 19 ވަނަ ދުވަހުގެ ނިޔަލަށް އިނގިރޭސިވިލާތުން ރާއްޖެ އައި މީހުންގެ ތެރެއިން މިއަދާ ހަމައަށް 45 މީހެއްގެ ސާމްޕަލް ނަގާފައިވާ ކަމަށެވެ.\nއެޗްޕީއޭއިން މަސައްކަތް ކުރަމުން ދަނީ ވީހާވެސް އަވަހަކަށް އެމުއްދަތުގައި އިނގިރޭސިވިލާތުން ރާއްޖެއައި އެންމެންގެ ސާމްޕަލް ނަގުމަށް ކަމަށާއި، ނަމަވެސް މިހާލަތުގައި ބައެއް ފަރާތްތަކުން ދޮގު މައުލޫމާތު ފަތުރަމުންދާ ކަމަށް މަބްރޫކް ވިދާޅުވިއެވެ. އެއީ ވަރަށް ދެރަކަމެއް ކަމަށް މަބުރޫކް ވިދާޅުވިއެވެ.\nމުޅި ރާއްޖެއަށް މިއަދު އޮތީ މޫސުން ގޯޯސްކޮށް\nމިއަދު ސޯޝަލް މީޑިއާގައި މިކަމާ ގުޅޭގޮތުން ފަތުރާފައިވާ ވާހަކަތަކަށް އަލިއަޅުއްވާލައްވަމުން މަބްރޫކް ވިދާޅުވީ، މިދަނޑިވަޅުގައި އެއްވެސް މީހަކު ހަގީގަތް އޮޅުވާލައި ދޮގު މައުލޫމާތު ނުފެތުރުމަށެވެ. މި ހާލަތުގައި ރާއްޖެއިން ބޭރުން އަންނަ އެއްވެސް މީހަކާމެދު ތަފާތުގޮތަކަށް އަމަލުކޮށްފައި ނުވާނެ ކަމަށާއި ސަރުކާރުން ގާއިމް ކޮށްފައިވާ ކަރަންޓީން ފެސިލިޓީތަކުގައި ދައުލަތުގެ ވަޒީރުންގެ ދަރިންނާއި، އެނޫންވެސް އިސް މަގާމުތަކުގައި ތިއްބެވި އާއިލާތަކުގެ މެންބަރުންވެސް އެބަ ތިއްބެވި ކަމަށް މަބްރޫކް ވިދާޅުވިއެވެ.


Kriegler ge namah huthuruvaa gothah Supreme Court in vaahaka dhekkumun hithaama kuran: AG | Mihaaru\nފަނޑިޔާރު ކްރީގްލާ އެކު އޭޖީ ރިފްއަތު: ކްރީގްލާ ރާއްޖެ ވަޑައިގަތީ ޝަރުއީ ނިޒާމާ ގުޅޭ ދިރާސާއެއް ހެދުމަށް. --ފޮޓޯ: އޭޖީ އޮފީސް\nކްރީގްލާގެ ނަމަށް ހުތުރުވާ ގޮތަށް ސުޕްރީމް ކޯޓުން ވާހަކަ ދެއްކުމުން ހިތާމަކުރަން: އޭޖީ\n02 ޖޫން 2019 - 22:55 32 comments\nރާއްޖޭގެ ޝަރުއީ ދާއިރާ އިސްލާހު ކުރަން އެހީ ހޯދަމުން އަންނަ، ބައިނަލްއަގުވާމީ ފެންވަރުގައި އިހްތިރާމް ހޯދާފައިވާ ތަޖުރިބާކާރު ފަނޑިޔާރު ކުޑައިމީސްކޮށް ސުޕްރީމް ކޯޓުން ވާހަކަ ދެއްކުމަކީ ހިތާމަ ކުރައްވާ ކަމެއް ކަމަށް ބަންޑާރަ ނައިބު އިބްރާހިމް ރިފްއަތު މިރޭ ވިދާޅުވެއްޖެ އެވެ.\nބަންޑާރަ ނައިބު މިގޮތަށް ވިދާޅުވީ، ޝަރުއީ ދާއިރާގެ ފުރިހަމަ ދިރާސާއެއް ހެދުމަށް ޔޫއެންޑީޕީން ގެނައި ސައުތު އެފްރިކާގެ ރިޓަޔާޑް ޖަސްޓިސް، ޔޮހާން ކްރީގްލާ އަށް ފާޑުވިދާޅުވެ ސުޕްރީމް ކޯޓުން މިރޭ ނެރުނު ބަޔާނާ ގުޅިގެންނެވެ. ރާއްޖޭގެ ޝަރުއީ ދާއިރާ އިސްލާހު ކުރުމަށް ސަރުކާރުން ކުރަމުން އަންނަ މަސައްކަތްތަކަށް އެއްބާރުލުން ދިނުމުގެ ގޮތުން ހަދާ ދިރާސާގެ ކުރިން އޭނާ ގެންދަވަނީ ގާނޫނީ ތަޖުރިބާކާރުންނާއި މުއައްސަސާތަކާ ބައްދަލު ކުރައްވަމުންނެވެ.\nޝަރުއީ ދާއިރާއާ ގުޅޭ އެކިއެކި ބައިނަލްއަގުވާމީ ޕްރޮގުރާމުތަކުގައި މަސައްކަތް ކުރައްވާ ކްރީގްލާގެ ދިރާސާގެ ރިޕޯޓް އޮގަސްޓް މަހުގެ 29 ވަނަ ދުވަހުގެ ނިޔަލަށް އޭޖީ އޮފީހާ ހަވާލު ކުރަން ވަނީ ނިންމައިފަ އެވެ.\nސައުތު އެފްރިކާގެ ޝަރުއީ ދާއިރާގައި 25 އަހަރަށް ވުރެ ގިނަ ދުވަހު މަސައްކަތް ކުރެއްވި ކްރީގްލާ، ރޭ ވަނީ ސުޕްރީމް ކޯޓުގެ ފަނޑިޔާރުންނާ ބައްދަލު ކުރައްވައިފަ އެވެ. އެ ބައްދަލުވުމުގައި، އޭނާ ފަނޑިޔާރުންނަށް ބިރު ދައްކައި މަގާމުން ދުރު ކުރާނެ ކަމުގެ އިންޒާރު ދެއްވި ކަމަށް ސުޕްރީމް ކޯޓުން ވަނީ ބުނެފަ އެވެ. ފަނޑިޔާރުން މަގާމުން ވަކި ކުރުމުގެ ޕްލޭނެއް އޮތް ކަމަށާއި ހުތުރުކޮށް އަދި އިހާނެތި ގޮތެއްގައި ފަނޑިޔާރުން ބޭރު ކުރުމުގެ ކުރިން ރަނގަޅު ވާނީ މަގާމު ދޫކޮށްލެއްވުން ކަމަށް ވެސް އޭނާ ވިދާޅުވި ކަމަށް ސުޕްރީމް ކޯޓުގެ ބަޔާނުގައިވެ އެވެ.\nރާއްޖޭގެ ރައްޔިތުންނަށާއި ބައިނަލްއަގުވާމީ މުޖުތަމައަށް ވެސް ޖުޑިޝަރީ އަށް އިތުބާރު ގެއްލިފައި އޮތް ދަނޑިވަޅެއްގައި ސުޕްރީމް ކޯޓުން އެ ބީދައިން ވާހަކަ ދެއްކުމަކީ ފަނޑިޔާރުގެއާ މެދު އޮންނަ އިތުބާރު އިޔާދަކުރެވޭނެ ގޮތެއް ނޫން. --އޭޖީ\nއެޓާނީ ޖެނެރަލް (އޭޖީ) ރިފްއަތު "މިހާރު" އަށް ވިދާޅުވީ ރާއްޖޭގެ ޖުޑިޝަރީގައި މައްސަލަތައް ހުރި ކަމީ އެންމެން ދަންނަ ހަގީގަތެއް ކަމަށެވެ. އދ. އާއި އެ ނޫން ވެސް ބައިނަލްއަގުވާމީ ޖަމިއްޔާތަކާއި ޖަމާއަތްތަކުން ނެރުނު ރިޕޯޓްތަކުގައި، ރާއްޖޭގެ ޝަރުއީ ނިޒާމް އިސްލާހް ކުރަން ސަރުކާރުތަކަށް ބާރު އަޅާފައިވާ ކަން އޭނާ ފާހަގަކުރެއްވި އެވެ.\n"ވަކިން ޚާއްސަކޮށް ފެބުރުއަރީ 1 ގައި ސުޕްރީމް ކޯޓުން ނެރުނު އަމުރުގައި މިހާރު ވެސް އެ ކޯޓުގައި ތިއްބެވި ބައެއް ފަނޑިޔާރުން ޝާމިލްވާ ގޮތަށް އެ އޮތީ އިއްތިފާގުވެވަޑައިގެންފައި ސުޕްރީމް ކޯޓުގެ މައްޗަށް ވެސް އަދި ޖުޑިޝަރީގެ މައްޗަށް ވެސް އެކި ސިފަސިފައިގެ ނުފޫޒު ހިމެނިފައި އޮތް ކަން،" ރިފްއަތު ވިދާޅުވި އެވެ.\nސުޕްރީމް ކޯޓުގެ ފަނޑިޔާރުން: ކްރީގްލާގެ ބައްދަލުވުމުގައި ފަނޑިޔާރުންނަށް އިންޒާރު ދެއްވި ކަމަށް ސުޕްރީމް ކޯޓުން ބުނޭ.\nރިފްއަތު ވިދާޅުވި ގޮތުގައި ޝަރުއީ ނިޒާމާ މެދު އުފެދިފައިވާ ކިލަބުކަން ނައްތާލައި ރައްޔިތުންގެ އިތުބާރު ގާއިމްކުރުމަށް ފަނޑިޔާރުގެ އިސްލާހު ކުރުމަކީ މި ސަރުކާރުގެ މެނިފެސްޓޯ އާއި އެޖެންޑާ 19 ގެ ތެރޭގައި ހިމެނޭ އެންމެ މުހިއްމު އެއް ވައުދު ކަމަށެވެ.\n"ރާއްޖޭގެ ރައްޔިތުންނަށާއި ބައިނަލްއަގުވާމީ މުޖުތަމައަށް ވެސް ޖުޑިޝަރީ އަށް އިތުބާރު ގެއްލިފައި އޮތް ދަނޑިވަޅެއްގައި ސުޕްރީމް ކޯޓުން އެ ބީދައިން ވާހަކަ ދެއްކުމަކީ ފަނޑިޔާރުގެއާ މެދު އޮންނަ އިތުބާރު އިޔާދަކުރެވޭނެ ގޮތެއް ނޫން،" ރިފްއަތު ވިދާޅުވި އެވެ.\nއޭނާ ވިދާޅުވީ ހެޔޮނިޔަތުގައި ފަނޑިޔާރުގެ އިސްލާހުކުރުމަށް އެކަށީގެންވާ ވަގުތު ސުޕްރީމް ކޯޓާއި ޖުޑިޝަރީ އަށް ވެސް ލިބުނު ކަން ގަބޫލުކުރަން ޖެހޭ ކަމަށެވެ. ފަނޑިޔާރުގެ އިސްލާހު ކުރުމުގެ ކޮންމެ މަޝްވަރާއެއް ނުވަތަ އެ މަގަށް ކުރާ ކޮން މަސައްކަތަކަށް ސަރުކާރުގެ އެއްބާރުލުން ދޭނެ ކަމަށް ވިދާޅުވި އެވެ.\n"ސަރުކާރުން ރައްޔިތުންނަށް ވީ އެންމެ ބޮޑު ވައުދަކީ ފަނޑިޔާރުގެ އިސްލާހު ކުރުން. އެކަން އަޅުގަނޑުމެން ކުރަން ބޭނުންވާ އެންމެ ބޮޑު ސަބަބަކީ ރައްޔިތުން ބޭނުންވާ ގޮތަކީ އެއީ ކަމަށް ވާތީ. އެ ވައުދު ފުއްދުމަކީ އަޅުގަނޑުމެންގެ އެންމެ މަތީ މަސްލަހަތު ހިމެނޭ ކަމެއް،" އޭޖީ ވިދާޅުވި އެވެ.\nޝަރުއީ ނިޒާމް އިސްލާހު ކުރާ އިރު، ބަންޑާރަ ނައިބު ދެކެވަޑައިގަންނަވާ ގޮތުގައި، ގިނަ ބަދަލުތަކެއް ގެންނަން ޖެހެ އެވެ. އެ ކަންކަން އެޖެންޑާ 19 ގައި ހިމަނާފައިވާ ކަން ފާހަގަކުރައްވައި ވިދާޅުވީ ޖުޑީޝަލް ސާވިސް ކޮމިޝަން އެކުލެވިގެންވާ ގޮތް ބަދަލުކުރުމާއި ކޯޓުތަކުގެ އިދާރީ ހިންގުން ހަރުދަނާ ކުރަން ފިޔަވަޅު އެޅުމާއި ރާއްޖޭގައި ކަނޑައެޅޭ ވަކި ސަރަހައްދުތަކެއްގައި ޑިސްޓްރިކްޓް ކޯޓުތައް އުފެއްދުމާއި ޖުޑީޝަލް އެޑްމިނިސްޓްރޭޓަރަކު އައްޔަންކުރުން ހިމެނޭ ކަމަށެވެ.\nމީގެއިތުރުން ރައްޔިތުން އެދޭ ފަދައިން ފަނޑިޔާރުންގެ މަސައްކަތުގެ އަޚުލާގާއި ސުލޫކީ މައްސަލަތައް ވެސް ބެލެން ޖެހޭނެ ކަމަށް ވިދާޅުވި އެވެ.\nއޭޖީ ވިދާޅުވީ ކަމެއް އިސްލާހު ކުރާ އިރު ބަދަލުތައް އަންނާނެ ކަމަށާއި އެކަން ކަން ކުރިއަށް ގެންދަން ވާނީ ގާނޫނީ އިމުގެ ތެރޭގައި ކަމަށެވެ.\n"އަޅުގަނޑު ދޭން އޮތް ޔަގީން ކަމަކީ އެފަދަ ކަމެއް ކުރާއިރުގައި، ޖުޑީޝަލް ސާވިސް ކޮމިޝަނުން ކަމުގައި ވިޔަސް އަދި ސަރުކާރުގެ ތެރެއިން އެފަދަ ބަދަލުތަކެއް ގެންނެވި ކަމުގައި ވިޔަސް ގާނޫނީ އިމުގެ ތެރެއިން މެނުވީ އެކަމެއް ނުކުރާނަން. އަދި އެކަންކަން ކުރާނީ ޑިއު ޕްރޮސެސް އާއި ބެސްޓް ޕްރެކްޓިސްއާ އެއްގޮތްވާ ގޮތުގެ މަތިން ކަން. އެއާއެކު ގާނޫނީ އިމުގެ ތެރެއިން ދޭން ޖެހޭ ރައްކާތެރިކަމާއި ހިމާޔަތް އޮންނާނެ ހަމަ ހުރިހާ ފަރާތްތަކަކަށް ވެސް،" އޭޖީ ވިދާޅުވި އެވެ.\nއިތުރު ލިޔުންތައް ސަރުކާރު ސުޕްރީމް ކޯޓް ކޯޓް އެޓާނީ ޖެނެރަލްގެ އޮފީސް އިބްރާހިމް ރިފްއަތު، އެޓާނީ ޖެނެރަލް


Ikhulaastheri kameh hurinama Ibu budget islaahu kuraane!?\nޢާމިރު ޢަބްދުއްލަޠީފު | 16 ނޮވެންބަރ 2018\nއަންނަ އަހަރަށް ލަފާކޮށް މިހާރު ހުށައަޅާފައިވާ ބަޖެޓުގެ ބަލަދު ވެރިފަރާތް ވަނީ މިހާރު އޮޅިފައެވެ. ރަށްމެދު ވެފައެވެ. އެއްބަޔަކު ބުނަނީ މިއީ ޔާމީނު ސަރުކާރުން ބޭނުންވާ ގޮތަށް ބައްޓަން ކޮށްފައި އޮތް ބަޖެޓެއްކަމަށެވެ. އަނެއްބަޔަކު ބުނަނީ މިއީ އިންތުޚާބީ ރައީސް ފޮނުއްވި ބަދަލުތަކަށް ބަދަލު ނުގެނަސް ހުށައެޅި ބަޖެޓެއްކަމަށެވެ.\nކޮންމެއަކަސް އިންތިޚާބީ ރައީސް އިބްރާހިމް މުޙައްމަދު ޞޯލިހު (އިބޫ) ހުވާ ކުރުމާއި އެކު ބަޖެޓު ވެގެންދާނީ އިބޫ ތަންފީޒު ކުރައްވަން ޖެހިވަޑައި ގަންނަވާނެ ބަޖެޓަކަށެވެ. އެހެންކަމުން މިހާރުން މިހާރަށް އެބަދަލުތަށް ގެންނަން ޖެހޭނެއެވެ.\nރިޔާސީ އިންތިޚާބަށް ކެމްޕޭން ކުރައްވަމުން ގެންދެވި އިރު ކޯލިޝަނުން ބުނަމުން ދިޔައީ ޖަޒީރާ ރާއްޖޭގެ ރަށްތަކަށް އިސްކަން ދޭނެކަމަށެވެ. ނަމަވެސް 2019 ވަނަ އަހަރަށް ލަފާކޮށް ހުށައެޅި ބަޖެޓުން ފެނުނީ މުޅިން ތަފާތު މަންޒަރެކެވެ.\nމި ބަޖެޓުން ފާހަގަ ކުރެނީ ރާއްޖޭގައި 197 ވަރަކަށް ރަށް އޮނަނަ އިރު އެހުރިހާ ރަށަކަށް 900 މިލިއަން ރުފިޔާ ބަޖެޓުގައި ޖަހާފައި ވީއިރު ހުރިހާ ޚިދުމަތްތަކާއި އެކު ތަރަށްޤީ ކޮށްފައިވާ މާލެއަށް އެކަނި2ބިލިއަން ރުފިޔާ ޖަހާފައިވުމެވެ. މިއީ އިބޫގެ ވެރިކަމެއްގައި ދައުލަތުގެ ބަޖެޓު އޮންނަން ޖެހޭނެ ގޮތްތޯއެވެ؟ ގައުމު އިޞްލާހު ކުރުމުގެ ނަން ވިއްކައިގެން ވެރިކަމުގައި ހުންނެވި ބޭފުޅަކު ކަންތަށް ކުރައްވަން ވާނެގޮތްތޯއެވެ؟\nކުރީގެ ޚުދުމުޚްތާތު ވެރިކަންތަކުގައި އަބަދުވެސް ފެންނަނީ މާލެ ތޮއްޖައްސައި ރާއްޖެތެރޭ މީހުންގެ ލޭބޮއިގެން މާލޭ ގެދޮރުވެރިން އުފާފާގަތި ކަންމަތީ އުޅޭތަނެވެ. ސަރުކާރުގެ ވާޖިބަކަށް ވަނީ ރާއްޖެތެރޭ ނިކަނެމެތި ރައްޔިތުން އިނދަ ޖައްސާ މާލޭ ބޭފުޅުންގެ ފައިބުޑަށް ވެއްޓި ސަލާން ޖަހާނެ ގޮތްގޮތަށް ސިޔާސަތު ބައްޓަން ކުރުމެވެ.\nއިންތިޚާބީ ރައީސް އިބްރާހިމް މިޙައްމަދު ޞޯލިހަށް ތާއީދުކޮށް ރައީސްގެ މަގާމަށް އިންތިޚާބު ކުރީ ފޮނި އުންމީދެއްގައެވެ. ރާއްޖެތެރޭ މީހަކަށް ވީތީވެސް ރާއްޖެތެރަށް ވިސްނާ ކޮންމެވެސް ވަރެއްގެ ރަހުމެއް ހުރެދާނެތީއެވެ. ނަމަވެސް އާޚިރުގައި މަގުއޮޅި ކުރީގައިވެސް ވެރިކަން ކުރެއްވި ބޭފުޅުންގެ މަގަށް އިބޫވެސް ދީލާ ލައްވަނީތޯއެވެ؟ ނޫނީ ކީލިޝަންގައި ތިއްބެވި މާލޭ ބޭފުޅުންގެ ނުފޫޒުން ސަލާމަތްވެ ވަޑައި ނުގެންނެވުނީތޯއެވެ؟ ނުވަތަ ނިކަމެތިން ނިކަމެތި ކުރުމުގެ ވިސްނުން އިބޫވެސް ގެންގުޅުއް ވަނީތީއެވެ؟\nސަރުކާރަށް ޓެކްސް ދައްކަނީ ހަމައެކަނި މާލޭގެ ގެދޮރު ވެރިންނެއް ނޫނެވެ. ރާއްޖެތެރެ ވިޔަސް ނިކަމެތި ރައްޔިތެއް ވިޔަސް ސަރުކާރަށް އަންނަނީ މާލޭ ބޭފުޅެކޭ އެއްފަދައިން ޓެކްސް ދައްކަމުންނެވެ. އެހެން ކަމުން އަސާސީ ހުރިހާ ޚިދުމަތްތަކެއް ފުރިހަމަ ކޮށް ތަރައްގީ ކޮށްފައި ވާ މާލެއަށް2ބިލިއަން ރުފިޔާގެ ބަޖެޓެއް ދިން އިރު އަސާސީ ޚިދުމަތްތަށްވެސް ނުލިވާ ރާއްޖެތެރޭ ހުރިހާ ރަށަކަށް ބައިކުޅަބައި ހަމަނުވުމީ އިންސާފެއްނޫނެވެ. އިންސާފު ވިއްކައިގެން ވެރިކަމަށް ވަޑައިގެންނެވި ސަރުކާރަކުން ކޮށްގެން ވާނެކަމެއްނޫނެވެ.\nއަޅުގަނޑުމެން ރާއްޖެތެރޭ ރައްޔިތުންގެ އާދޭހަކީ އިންތިޚާބީ ރައީސް އިބްރާހިމް މުޙައްމަދު ޞޯލިހު (އިބޫ) މިބަޖެޓު އިސްލާހު ކޮށްދެއްވައި މަނިކުފާނުގެ ތިރީރި ނަން ކިލަނބު ނުކޮށްލުމެވެ. އިންސާފުން ހުރިހާކމެއް ކުރެއްވުމެވެ.\nސާބަހޭ އިބޫ... ހިފާއްޓާ ލެވޭނީ ކިތައް ދުވަސް ވަންދެންބާ\nވަރަށް ބޮޑު ތެދެއް ހަމަ ހަމަހަގީގަތުގަވެސް ކަންވެގޮސްފަ އޮތްގޮތް ތިޔަލިޔެދެވުނީ އުއްމީދުމިކުރަނީ މިފަހަރު ރާއްޖެ ތެރޭގެ ފަހަރުކަމަށް


SunOnline: Pakistan ge Karachi gai COVID fethurey minvaru ithuruve biruverikan boduvehjje.\nޕާކިސްތާނުގެ ކަރާޗީގައި ކޮވިޑް ފެތުރޭ މިންވަރު އިތުރުވެ ބިރުވެރިކަން ބޮޑުވެއްޖެ\nމުހައްމަދު ޖަވާދު ޔޫސުފު 21 Jul 2021, 13:29\nކަރާޗީ ގެ އަވަށެއް\nކަރާޗީ (ޖުލައި 21): ޕާކިސްތާނުގެ އެންމެ ބޮޑު ސިޓީ ކަމަށްވާ ކަރާޗީގައި ކޮވިޑް ފެތުރޭ މިންވަރު އިތުރުވެ ބިރުވެރިކަން ބޮޑުވެއްޖެއެވެ.\nޕާކިސްތާނުގެ ސިއްހަތާބެހޭ ވުޒާރާއާ ހަވާލާދީ ޚަބަރު ފަތުރާ ވަސީލަތްތައް ބުނާގޮތުން ޕާކިސްތާނުގެ އެހެން ސަރަހައްދުތަކާ އަދި ސިޓީތަކާ ޚިލާފަށް ކަރާޗީގައި ކޮވިޑް ފެތުރޭ މިންވަރު ވަރަށް ބޮޑަށް އިތުރުވެ އެތަށް ހާސްބަޔަކު ހޮސްޕިޓަލްތަކުގައި ބައިތިއްބައިގެން ފަރުވާދޭން ޖެހުމުން ކަރާޗީގެ ހޮސްޕިޓަލްތައްވަނީ ފުރި ބާރުވެފައެވެ. ފާއިތުވި 24 ގަޑީއިރަށް ބަލާއިރު ޕާކިސްތާނުގެ އެހެން ސަރަހައްދުތަކާ ޚިލާފަށް ކަރާޗީގައި ކޯވިޑް ޖެހުނު މީހުންގެ ޢަދަދުވަނީ ގާތްގަނޑަކަށް 26 ޕަސަންޓަށް މައްޗަށް ގޮސްފައެވެ.\nކަރާޗީ ފިޔަވައި ޕާކިސްތާނުގެ އެހެން ސަރަހައްދުތަކާ އަދި ސިޓީތަކުގައި ކޮވިޑް ފެތުރޭ ނިސްބަތް ގާތްގަނޑަކަށް 5-6 ޕަސަންޓާ ދެމެދުގައި އުޅޭތާ އެތަށް ހަފްތާއެއް ވެފައިވާއިރު ކަރާޗީގައި މިވަނީ މީގެ ހަތަރު ގުނަ އިތުރަށް ކޮވިޑް ފެތުރޭން ފަށާފައެވެ. ޕާކިސްތާނުގެ ކޮވިޑް ދިރާސާ ކުރާ ސައެންސްވެރިން ބުނާގޮތުން ކަރާޗީގައި ކޮވިޑް ފެތުރޭ މިންވަރު އިތުރުވެފައިވަނީ އެބަލީގެ ނުރައްކާތެރި ވޭރިއަންޓެއްކަމަށްވާ ޑެލްޓާ ވޭރިއެންޓް ގެ ސަބަބުންނެވެ.\nކަރާޗީގައި ކޮވިޑް ޖެހޭ މީހުންގެ ތެރެއިން 90 ޕަސްންޓަކީ ޑެލްޓާ ވޭރިއެންޓްކަމަށް ކަރާޗީގެ ސައެންޓިފިކް ރީސާޗް މަރުކަޒެއް ކަމަށްވާ "ސެންޓަރ ފޯރ ކެމިކަލް އެންޑް ބަޔޮލޮޖިކަލް ސައިންސަސް"އިން ނެރުނު ރިޕޯޓެއް ބުނެއެވެ. ކަރާޗީގެ މިހާލަތާ ގުޅިގެން އެ ސިޓީގައިވަނީ ސިއްހަތާބެހޭ ރައްކާތެރިކަމުގެ ފިޔަވަޅުތައް ވަރުގަދަ ކޮށްފައެވެ. ނަމަވެސް ކަރާޗީ އެއްކޮށް ފުރަބަންދު ކޮށްފައެއް ނުވެއެވެ.\nމިދުވަސްވަރަކީ އިސްލާމީ އެހެން ގައުމުތަކެކޭ އެއްގޮތަށް ޕާކިސްތާނުގައިވެސް އަޟްހާ އީދު ފާހަގަކުރަމުން ގެންދާ ދުވަސްވަރެވެ. އަޟްހާ އީދުގައި މީހުން ގައިގޯޅިކޮށް އުޅުމާއި ކުޅިވަރުތަކާއި އާއިލީ ހަފްލާތައް ބާއްވަމުން ގެންދާތީ އާއި ދަތުރުތައް ގިނައިން ކުރަމުން ގެންދާތީ އީދަށްފަހު މުޅި ޕާކިސްތާނުގައި ކޮވިޑް ފެތުރޭ މިންވަރު ވަރަށް ބޮޑަށް އިތުރުވެގެންދާނެކަމުގެ ބިރުވަނީ ބޮޑުވެފައެވެ.\n225 މިލިޔަން މީހުންގެ އާބާދީ އެއް އޮންނަ ޕާކިސްތާނުގައި މިލިޔަނެއްހާ މީހުންނަށް ކޮވިޑް ޖެހިފައިވާއިރު އޭގެތެރެއިން 22,000 އަށްވުރެ ގިނަމީހުން ވަނީ މަރުވެފައެވެ.


1438 ވަނަ އަހަރުގެ ފިޠުރު ޒަކާތް ބަލައިގަތުމާއި ގުޅޭ - R. Fainu Council\n1438 ވަނަ އަހަރުގެ ފިޠުރު ޒަކާތް ބަލައިގަތުމާއި ގުޅޭ\nފައިނު ކައުންސިލް އިދާރާ 12:00 AM އިޢުލާން\nމިއަހަރު ފިޠުރު ޒަކާތް މިރަމަޟާން މަހުގެ 02 ވާ އާދީއްތަ ދުވަހުން ފެށިގެން މި ރަމަޟާން މަހުގެ 28 ވާ ބުރާސްފަތި ދުވަހުގެ ނިޔަލަށް ސަރުކާރު ބަންދުނޫން ކޮންމެ ދުވަހެއްގެ ހެނދުނު 10:30 ން މެންދުރުފަހު 13:30 އަށް މިއިދާރާއަށް ފިޠުރު ޒަކާތް ބަލައިގަންނަމުންގެންދާ ގޮތަށް ވަނީ ހަމަޖެހިފައެވެ.\nފިޠުރު ޒަކާތުގެ މިންވަރަކީ މީހަކަށް 2.4 ކިލޯ ހަނޑުލުގެ މިންވަރެއެވެ. ޒަކާތް ނެރުއްވާނީ މިއަހަރުގެ ރަމަޟާން މަހުގެ ތެރޭގައި ޢާއްމުކޮށް ކައިއުޅުނު ހަނޑުލުގެ އަގަށް ބައްލަވައިގެންނެވެ. އާދައިގެ ހަނޑުލުން ދައްކަވާ ނަމަ ދައްކަވާނީ 2.4 ކިލޯ ހަނޑުލެވެ. ފައިސާއިން ދައްކަވާ ނަމަ ދައްކަވާނީ 2.4 ކިލޯ ހަނޑުލުގެ އަގަށްވާ 18.24 ރުފިޔާ ( އަށާރަ ރުފިޔާ/ ސައުވީސްލާރި ) އެވެ. މޮޅުހަނޑުލުން ނަމަ ދައްކަވާނީ 2.4 ކިލޯ ހަނޑުލެވެ. ފައިސާއިން ދައްކަވާ ނަމަ ދައްކަވާނީ 2.4 ކިލޯ ހަނޑުލުގެ އަގަށްވާ 40.80 ރުފިޔާ ( ސާޅީސްރުފިޔާ/އަށްޑިހަލާރި ) އެވެ.\n1438 ވަނަ އަހަރުގެ ފިޠުރު ޒަކާތް ބަލައިގަތުމާއި ގުޅޭ Reviewed by ފައިނު ކައުންސިލް އިދާރާ on 12:00 AM Rating: 5


Kaafa Maraali Kamah Thuhumath Kurevenee2Anhen Kudhinnah - Vaguthu\nކާފަ މަރާލިކަމަށް ތުހުމަތު ކުރެވެނީ ދެ އަންހެން ކުދިންނަށް!\nއިނގިރޭސިވިލާތުގެ އުމުރުން 80 ވަރަކަށް އަހަރުގެ ފިރިހެނަކު މަރުވެފައި އޮއްވާ ފެނުނު މައްސަލައެއްގައި އޭނާ އަށް ކާފަ ކިޔާ ދެ އަންހެން ކުދިން ހައްޔަރު ކޮށްފިއެވެ.\nއިނގިރޭސިވިލާތުގެ ފުލުހުން ބުނާ ގޮތުގައި ވިސްބީޗް ސަރަހައްދުގައި ދިރިއުޅެމުން އައި އުމުރުން ދުވަސްވީ ފިރިހެނަކު މަރާލި މައްސަލައިގައި ހައްޔަރު ކުރި ތިން އަންހެން ކުދިންގެ ތެރެއިން އޭނާ މަރާލުމުގައި ބައިވެރިވި ކަމަށް މިހާރު ތުހުމަތު ކުރެވެނީ ދެ އަންހެން ކުދިންނަށެވެ.\nމިމައްސަލައިގައި ފުލުހުން ހައްޔަރު ކުރީ 12 އަހަރުގެ އަންހެން ކުއްޖަކާއި 14 އަހަރުގެ އަންހެން ކުއްޖަކާއި 16 އަހަރުގެ އަންހެން ކުއްޖެކެވެ. ނަމަވެސް މިހާރު ފުލުހުން ތުހުމަތުތަކެއް ކުރަނީ 14 އަހަރުގެ އަންހެން ކުއްޖާ އަށާއި 16 އަހަރުގެ އަންހެން ކުއްޖާ އަށެވެ.\nދެއަންހެން ކުދިން އެމީހުންގެ ކާފަ މަރާލި ކަމަށް ތުހުމަތު ކުރެވުނު ނަމަވެސް ބަންދުގެ މުއްދަތު އިތުރު ކުރަން ކޯޓަށް ގެންދިއުމުން ކޯޓުން ވަނީ ކަފާލާތުގެ ދަށުން އެމީހުން ދޫކޮށްލާފައެވެ.\nފުލުހުން ބުނާ ގޮތުގައި އުމުރުން ދުވަސްވީ މީހާގެ މެއަށް ތަދެއް އަރައިގެން އުޅޭ ކަމަށް ބުނެ ލިބުނު ރިޕޯޓަކާއި ގުޅިގެން ސިއްހީ އެހީތެރިން އޭނާގެ ގެއަށް ދިޔައިރު އޭނާ އޮތީ މަރުވެފައެވެ. ކާފަގެ މެއަށް ތަދެއް އަރައިގެން އުޅޭކަމަށް ބުނެ ރިޕޯޓް ކުރީ ހައްޔަރު ކުރި ކުދިންގެ ތެރެއިން ކުއްޖެކެވެ.\nސިއްހީ އެހީތެރިން އޭނާ ދިރިއުޅޭ ގެއަށް ދިޔައިރު އުމުރުން ދުވަސްވީ މީހާ އޮތީ މަރުވެފައެވެ.\nފުލުހުން ބުނީ މިމައްސަލައިގެ ތަޙްޤީޤަށް އިތުރު ހޯދުންތަކެއް ދެން ހޯދޭނީ މަރުވި މީހާގެ ޕޯސްޓް މޯޓަމް ރިޕޯޓް ލިބުމުން ކަމަށެވެ.


އެމެރިކާގެ ރައީސް ގައުމުތަކުގެ އިސްވެރިންނަށް ދެއްވި ފަރިއްކޮޅުގައި ރައީސް ޞާލިހް ބައިވެރިވަޑައިގަންފި | | Sangu News\nއެމެރިކާގެ ރައީސް ގައުމުތަކުގެ އިސްވެރިންނަށް ދެއްވި ފަރިއްކޮޅުގައި ރައީސް ޞާލިހް ބައިވެރިވަޑައިގަންފި\n25 ސެޕްޓެމްބަރ 2019 - 03:48\nރައީސް ޞާލިހް އާއްމު މަޖިލީހުގައި ތަގްރީރު ކުރައްވަނީ..ފޮޓޯ:ރައީސް އޮފީސް\nއެމެރިކާގެ ރައީސް ބޭއްވެވި އެ ފަރިއްކޮޅުގައި ރައީސް ޞާލިހްގެ އިތުރުން އ.ދ.ގެ ޢާންމު މަޖިލީހުގައި ބައިވެރިވެ ވަޑައިގަތުމަށް ނިއުޔޯކަށް މިހާރު ވަޑައިގެން އުޅުއްވާ ޤައުމުތަކުގެ ރައީސުންނާއި، ބޮޑު ވަޒީރުންގެ އިތުރުން ބައެއް ޤައުމުތަކުގެ އިސް ވެރިން ބައިވެރިވެ ވަޑައިގެންނެވިއެވެ.\nއެ ފަރިއްކޮޅަކީ، ޤައުމުތަކުގެ މެދުގައި އޮންނަ ގުޅުންތައް އިތުރަށް ހަރުދަނާ ކުރަން ޤައުމުތަކުގެ ވެރިންނަށް ލިބޭ ފުރުޞަތެކެވެ.\nރައީސް ޞާލިހް ވަނީ އ.ދ.ގެ 74 ވަނަ ޢާންމު މަޖިލީހުގައި ބައިވެރިވެވަޑައިގެންނެވުމަށް އެމެރިކާއަށް މިހާރު ކުރައްވަމުން ގެންދަވާ ރަސްމީ ދަތުރުފުޅުގައި، ސްޓްރެޓީޖިކް ރެސްޕޮންސެސް ޓު ޓެރަރިސްޓް އެންޑް ވަޔަލެންޓް އެކްސްޓްރީމިޒަމް ލީޑަރޒް ޑައިލޮގް ގައި ބައިވެރިވެވަޑައިގެން ދެއްކެވި ވާހަކަފުޅުގައި، ވަނީ ހައްދުފަހަނައަޅާ ދިޔުމާއި ޓެރަރިޒަމް ހުއްޓުވުމުގައި ކުރިން ބޭނުންކުރަމުން ގެންދިޔަ ފިޔަވަޅުތަކުން މާ ބޮޑު ނަތީޖާއެއް ފެނިފައި ނުވާކަން ފާހަގަކުރައްވާފައެވެ.\nމީގެއިތުރުން، އެ ފިޔަވަޅުތަކަކީ އިޖްތިމާޢީ އަދި ސިޔާސީ ކަންކަމުގެ ސަބަބުން ހައްދުފަހަނައަޅާ ދާންޖެހޭ ސަބަބުތަކަށް ރިޢާޔަތްކޮށް އަޅާފައިވާ ފިޔަވަޅުތަކެއް ނޫންކަމުގައި އެމަނިކުފާނު ފާހަގަކުރެއްވިއެވެ.\nމިގޮތުން ރައީސް ވަނީ ނަސްލީ ތަފާތުކުރުމާއި، އަނިޔާވެރިކަމާއި ނަފްރަތު އުފެދޭ ފަދަ ވާހަކަތައް ދައްކާ ފަރާތްތަކާމެދު ފިޔަވަޅު އެޅުމަށް ހުރިހާ ސަރުކާރުތަކަކަށް ގޮވާލައްވާފައެވެ.


Rakkaatheri kamuge fashu'foo | Mihaaru\nސަލާމަތީ ގޮތުން ބޭނުންކުރެވޭ ފަށުފުލެއް\n13 ފެބުރުއަރީ 2018 - 06:262comments\nމަގުމައްޗަށް ނުކުމެ އުޅުމަކީ މިހާރު ރައްކާތެރިކަމެއް ނޫނެވެ. އަބަދުވެސް ތިބެނީ ސިހިސިހިއެވެ. އަލަށް މީހަކާ ބައްދަލުވިޔަސް އިތުބާރު ކުރާނީތޯ ނުވަތަ ނޫންތޯ އަބަދުވެސް ހިތަށް އަރައެވެ. މިފަދަ ހާލަތެއްގައި ބޭނުންކުރާނެ ފަށުފުލެއް މިހާރު ލިބެން އެބަހުއްޓެވެ.\nބަލާބެލުމަށް ރީތި މި ފުލަކީ ކަރުގައި އަޅާ ފަށުގައި ނުވަތަ އަތުގައި އަޅާ ކެވެލިކޮޅުގައި ނުވަތަ ދަބަހާއި ތަޅުދަނޑިފުލުގައި ވެސް ބޭނުންކުރެވިދާނެ އެއްޗެކެވެ. ނުރައްކަލުގެ ހާލަތުގައި ފުލުހުންނަށް އެންގުމަށް ފޯނުކުރުމަކީ ވާނެ ކަމެއް ނޫނެވެ. މި ފަށުފުލުގެ މޮޅު ކަމަކީ ދެފަހަރަކަށް ފުލަށް ފިތާލީމާ ތިމާ ހުރި ތަން ޖީޕީއެސްއިން އަންގައިދެމުން ސަލާމަތަށް އެދި ފަސް ނަމްބަރަކަށް މެސެޖުދެއެވެ. މި ނަމްބަރުތަކަކީ މީގެ އެޕް މެދުވެރިކޮށް ދުރާލައި މި ޑިވައިސް އަށް ރައްކާކޮށްފައިވާ ނަމްބަރުތަކެކެވެ.\nއިންވިސާވެއާގެ މި އުފެއްދުން އަމާޒުކޮށްފައި ވަނީ ކޮލެޖަށްދާ އުމުރުގެ ދަރިވަރުންނަށެވެ. އެކަނި ދަންވަރު ގެއިން ބޭރުގައި އުޅެންޖެހޭ މީހުންނަށްވެސް މިއީ ރައްކަލެކެވެ. މި ފޫ މަސައްކަތްކުރަނީ ބްލޫޓޫތުން ސްމާޓްފޯނާ ގުޅުވައިގެންނެވެ. މި ވަގުތު މީގެ ފަށުފޫ ވަކިން ވިއްކާ އަގަކީ 79 ޑޮލަރެވެ. އިންވިސާވެއާ ފަށުފުލުގެ ދެ ފުލާއި3ފުލާއި5ފުލާއި 10 ފުލާއި 20 ފުލުގެ ޕެކެޓު ވެސް ވިއްކަން ހުރެއެވެ.\nއިތުރު ލިޔުންތައް ސިއްހަތާއި ރައްކާތެރިކަން


އެންސްޕާގެ އިތުރުން ފަޤީރު ހާލަތުގައި ދިރިއުޅޭ ފަރާތްތަކުން ކާބޯތަކެތި ގަތުމަށް މާލީ އެހީއަށް އެދި ހުށަހަޅާ ފޯމު ލިބެންހުންނާނެ ތަން\nފަޤީރު ހާލަތުގައި ދިރިއުޅޭ ފަރާތްތަކުން ކާބޯތަކެތި ގަތުމަށް މާލީ އެހީއަށް އެދި ހުށަހަޅާ ފޯމު އާއްމު ރައްޔިތުންނަށް ފަސޭހަކަމާއެކު އަތޮޅު ތެރޭގައި ހުންނަ އެސް.ޓީ.އޯ ފާމަސީތަކުން ލިބެންހުންނާނެ ވާހަކަ ދަންނަވަމެވެ.\nސިވިލް ސަރވިސް އީޖާދީ އިނާމު ގެ “ގޯލްޑް އެވޯޑް 2018” އެންސްޕާ އިން ހާޞިލްކުރުންAugust 5, 2018\n2018 ވަނަ އަހަރު ސިވިލް ސަރވިސް ކޮމިޝަނުން ހުޅުވާލި “ސިވިލް ސަރވިސް އީޖާދީ އިނާމު” ގައި މި އެޖެންސީ އިން ބައިވެރިވެ މި އިނާމުގެ3ގިންތީގެ ތެރެއިން އެންމެ މަތީ ގިންތިކަމަށްވާ “ގޯލްޑް އެވޯޑް” ވަނީ ހާޞިލްކޮށްފައެވެ. މި އެވޯޑަށް ކުރިމަތިލުމުގެ ގޮތުން ހުށަހަޅައިފައިވަނީ މި އެޖެންސީ އިން ބޭނުންކުރަމުންދާ “އީ-އެންސްޕާ” ސިސްޓަމެވެ. މިގޮތުން “އީ-އެންސްޕާ” އަށް ގޯލްޑް އެވޯޑު ލިބިފައިވަނީ އިންފޮމޭޝަން ޓެކްނޮލޮޖީ ބޭނުންކޮށްގެން އޮފީހުގެ މަސައްކަތްތައް ހަލުވިކުރުމުގެ ދާއިރާއިންނެވެ. މި ސިސްޓަމަކީ […]\nދިވެހިރާއްޖޭގެ އަޑުގެ6ވަނަ ރޭޑިއޯ ޑްރާމާ މުބާރާތުން3ވަނަ އެންސްޕާއިން ހާސިލްކުރުންAugust 4, 2018\nނޭޝަނަލް ސޯޝަލް ޕްރޮޓެކްޝަން އެޖެންސީ އިން މިއަހަރު ވަނީ ދިވެހިރާއްޖޭގެ އަޑުގެ6ވަނަ ރޭޑިއޯ ޑްރާމާ މުބާރާތް “ކުލަވަރު” ގައި ބައިވެރިވެފައެވެ. އެކިއެކި މުޢައްސަސާތަކުން މި މުބާރާތުގައި ޖުމްލަ 24 ޑްރާމާ ބައިވެރިކޮށްފައިވާއިރު މުޅި މުބާރާތުގެ3ވަނަ ޑްރާމާއަކަށް ހޮވިފައިވަނީ މި އެޖެންސީ އިން އުފައްދާފައިވާ ޑްރާމާ “ހިންތާ” އެވެ. މީގެ އިތުރުން، މުބާރަތުގެ އެކިއެކި ވަނަތަކަށް ހޮވުނު ގަދަ 5ގެ ތެރޭގައި މިއެޖެންސީގެ ޑްރާމާ އަދި ބައިވެރިން ވަނީ ނޮމިނޭޓްވެފައެވެ. މިގޮތުން ގަދަ […]\nއޮފީސްތަކުގެ މެދުގައި ބޭއްވުނު އަތުލިޔުމުގެ މުބާރާތުން ދެވަނަ އެންސްޕާއިން ހާސިލްކުރުންAugust 3, 2018\nދިވެހިބަހުގެ ދުވަސް ފާހަގަ ކުރުމުގެ ގޮތުން ދިވެހި ބަހުގެ އެކަޑަމީގެ ފަރާތުން މުވައްޒަފުންގެ ހިތްތަކުގައި ތާނަ އަކުރަށް ލޯބި އުފެއްދުމުގެ މަޤުސަދުގައި ބޭއްވި އަތުލިޔުމުގެ މުބާރާތުގައި މި އެޖެންސީގެ ފަރާތުން ވަނީ ބައިވެރިވެފައެވެ. އެކިއެކި މުޢައްސަސާތަކުން މި މުބާރާތުގައި ބައިވެރިވެފައިވާއިރު މި އެޖެންސީއަށް ވަނީ މުޅި މުބާރާތުން2ވަނަ ލިބިފައެވެ. މިއަހަރުގެ ދިވެހި ބަހުގެ ދުވަހުގެ ޝިޢާރުގެ ގޮތުގައި ކަނޑައަޅާފައިވަނީ “ދިވެހި ފޮތް ކިޔަމާ: ދަރިވަރުން، ބެލެނިވެރިން، އަހަރުމެން އެންމެން” މިއެވެ.\nއެންސްޕާ ގެ ޚިދުމަތަށް 10 އަހަރު ފުރުން ފާހަގަ ކުރުން\nސިވިލް ސަރވިސް އީޖާދީ އިނާމު ގެ “ގޯލްޑް އެވޯޑް 2018” އެންސްޕާ އިން ހާޞިލްކުރުން\nނުކުޅެދުންތެރިކަން ހުންނަ ފަރާތްތަކަށް ދެވޭ މާލީ އެހީއަށް އެދޭ ފޯމް\nޤާނޫނީ ގޮތުން ބެލެނިވެރިކަން ހަވާލު ކުރެވިގެން ބަލަހައްޓާ ކުދިންނަށާއި އެކުދިން ބަލަހައްޓާ ފަރާތްތަކަށް ދެވޭ އެހީއަށް އެދޭ ފޯމް\nކޮޕީރައިޓް © 2018، ނޭޝަނަލް ސޯޝަލް ޕްރޮޓެކްޝަން އޭޖެންސީ


BREAKING: Israel Ge Sifain Ge Meehakah Hamalaadhee Maraalaifi - Vaguthu\nއިސްރާއީލުގެ ސިފައިންގެ މީހަކަށް ހަމަލާދީ މަރާލައިފި\nއިސްރާއީލުގެ ސިފައިންގެ މީހަކަށް ވަޅިން ހަމަލާދީ މަރާލައިފިއެވެ.\nއިސްރާއީލުގެ ބޮޑު ވަޒީރާ ހަވާލާދީ ރޮއިޓާސްއިން ރިޕޯޓް ކުރާ ގޮތުގައި ހިފާފައިވާ ހުޅަނގު އައްސޭރީގައި އިސްރާއީލުގެ ސިފައިންގެ މީހާއަށް ވަޅިން ހަމަލާދިނީ ފަލަސްތީނުގެ ރައްޔިތެކެވެ.\nއިސްރާއީލުގެ ސިފައިން ރަސްމީކޮށް ހަމަލާދިނީ ފަލަސްތީނުގެ ރައްޔިތެއް ކަމަކަށް ނުބުނެއެވެ. ނަމަވެސް އިސްރާއީލުގެ ބޮޑު ވަޒީރު އަވަސްވެ ގަތީ މިކަން ފަލަސްތީނުގެ ބޮލުގައި އެޅުވުމަށެވެ.\nމި ހަމަލާގެ ރައްދު ދޭނެ ކަމަށާއި ހަމަލާ ދިން މީހާ ހޯދަމުންދާ ކަމަށް ބޮޑުވަޒީރު ނަތަންޔާހޫ ވަނީ ބުނެފަައެވެ.\nއިސްރާއީލުން 1967ގައި އިރުމަތީ ގުދުސްއާއި ހުޅަނގު އައްސޭރި ހިފި ފަހުން މިހާތަނަށް 140 ހާހަށް ވުރެ ގިނަ ފަހަރުމަތިން ގެދޮރު ބިނާކޮށް، އެ ސަރަހައްދު ތަކުގައި އާބާދު ކޮށްފައިވާ ޔަހޫދީންގެ އަދަދު 600000 އަށް ވުރެ ގިނައެވެ.\nރިޕޯޓަކުން ދައްކާ ގޮތުގައި 1967 ވަނަ އަހަރު އިސްރާއިލުން އިރުމަތީ ޤުދްސަށް އަރައި އެރަށް ހިފިފަހުން ފަލަސްޠީނު މީހުންގެ 5000 ގެ ތަޅާލާފައި ވެއެވެ.\nއިސްރާއީލުން ފަލަސްތީނުގެ ބިމަށް އަތް ގަދަކޮށްފައިވާއިރު 1948 ވަނަ އަހަރު އުފެދިގެން އައި އިސްރާއީލް ދައުލަތް ފެށުމާއެކު މުސްލިމުންގެ ތިންވަނަ މުޤަސްދަސް ބިން ކަމުގައިވާ ފަލަސްތީނުގެ ބިމުގައި މުސްލިމުންގެ ލޭ، ކޮންމެ ދުވަހަކު ދަނީ އޮހޮރަމުންނެވެ.\nއޮގަސްޓް 8, 2019 12:10\nމިވާހަކަ ނުޖެހޭ ނޫހުގަ ޖަހާކަށް\nއޮގަސްޓް 8, 2019 13:42\nދިވެހި ޒައޮނިސްޓުން ކިތައްމެ ނުރުހުނަސް\nމި ޚަބަރަކީ މުހިއްމު ޚަބަރަކަށްވާތީ ނޫހުގަ ޖަހާފަ އެއޮތީ.\nއޮގަސްޓް 8, 2019 20:46\nކަލޭތީ ޓެރެރިސްޓެއްކަން އޮތީ އެނގިފަ\nއޮގަސްޓް 11, 2019 23:55\nޓެރަރިސްޓްޓަކީ ކާކުކަން އެގޭނެ އާޙިރަތްދުވަހުން. ކަލޭ ހާދައަވަސް އަރުވާލާގެންނޭ ތިއުޅެނީ މީސްމީހުން ލޭބަލްކުރުމުގަ. ތިފާޑަށް ހިކިހިއްވަރު އަރާގެން އުޅޭނީއަސްލު ޓެރަރިސްޓުން. ކީއްކުރާނީދޯ ހާލަތް. ވާނުވާނޭގުނަސް ރޯނުއެދުރުހެދިގެން އަމިއްލައަށް ވަނީހަމަ ފަލީޙަތް. ޙެހެހެހެހެ\nއޮގަސްޓް 8, 2019 13:53\nއަލްހަމްދުލިﷲ. ޔަހޫދީން ތަޅާ މަރަންވީ.\nއޮގަސްޓް 8, 2019 16:37\nމިއުޅެނީ ޓެރަރިސްޓުން އުފަން ކުރުވާ މީހުން.\nއޮގަސްޓް 8, 2019 16:58\nޓެރޮރިސްޓުންނަކީ ކަލޭމެންފަދަ ޒަޔޮނިސްޓުން\nއޮގަސްޓް 8, 2019 14:49\nއެންމެ މިހަކަް ހމަލަ ދިނުމާ ފައުޖެއް އައިސް ކުދަކުއްޖެއް މުސްކުލިއެއް ނުބަލ ހަމަލާ ދީ ތަން ސުންނާފަތި ކުރުމާ ވަރަސް ތަފާތުވާނެ.\nއޮގަސްޓް 8, 2019 15:21\nދެން ކޯޗެއް ޖަހަންވީ؟!\nއޮގަސްޓް 8, 2019 12:53\nތެދު ޚަބަރެއްނަމަ ދެން ނިކަން ހޭން ތިބޭތި. ފަހުން ނުބުނާތި އެނުލަފާ މީހުން ކަމަކާ ނުލާ އަހަރެމެން ޝަހީދު ކުރަނީއޭ.\nފުރަތަމަ އަރައިގަތީ ކީއްކުރަން؟6ދުވަހުގެ ހަނގުރާމައަކީ ކިހިނެއް ވީ ކަމެއްކަން ކަލެއަކަސް ނެންގެ ދޯ؟\nއޮގަސްޓް 8, 2019 16:40\nއެސޮރު މަރާލައިގެން ހަމަނާވާލައިގެން ކަލޭމެން ޓެރަރިސްޓުންނަށް ތިބެވޭތޯ މަމެން ބަލާނަން.\nމާ ބޮޑު ކަމެއް ނުކުރެވޭނެ. ކުޑަކުދިން ކޮޅަކާ މުސްކުޅިން ކޮޅެއް މެރުން ފިޔަވާ.\nއޮގަސްޓް 8, 2019 21:38\nއެމީހުން ފަލަސްތީނުގެ މުސްލިމުން ސަތޭކައިން މަރަމުން ދާއިރު މައްްްްްްްސަލައަކަށް ނުވޭ. އިޒްރޭލުގެ އެންމެ މީހަކު މަރާލުމުން މައްސަލައަކަށް ވަނީ. ބޯ ހަލާކު.


މެސީގެ ދެ ލަނޑާ އެކު އާޖެންޓީނާ އަށް މޮޅެއް\nސެން ހުއާން، އާޖެންޓީނާ (ޖޫން 8) – ކޮޕާ އެމެރިކާ ފުޓްބޯޅަ މުބާރާތަށް ތައްޔާރުވުމުގެ ގޮތުން އާޖެންޓީނާ ކުޅުނު އެކުވެރިކަމުގެ ފަހު މެޗުން މިއަދު ކެޕްޓަން ލިއޮނަލް މެސީގެ ދެ ލަނޑާ އެކު ނިކަރަގުއާ އަތުން 5-1 އިން މޮޅުވެއްޖެ އެވެ.\n"އާޖެންޓީނާގައި މެސީ ފެއިލްކޮށްލަނީ ސަޕޯޓަރުން"\nއެންމެ ފަހުން މެސީގެ ރުޅިގަނޑު ފަޅައިގެން ހިނގައްޖެ\nބީނޯޒް އެރީޒް، އާޖެންޓީނާ (މާޗް 30) - އާޖެންޓީނާ ގައުމީ ޓީމުގައި އޭނާ ދައްކާ ކުޅުމާ ބެހޭގޮތުން އެ ގައުމުގެ މީޑިއާ އިންނާއި އެކި ފަރާތްތަކުން ހަގީގަތާ ހިލާފު ވާހަކަތައް ފަތުރާތީ މަޝްހޫރު ފުޓްބޯޅަ ތަރި ލިއޮނަލް މެސީ ވަރަށް ބޮޑަށް ހިތްހަމަނުޖެހުން ފާޅުކޮށްފި އެވެ.\nހިގުއައިން ގައުމީ ޓީމަށް ކުޅުން ހުއްޓާލައިފި\nލަންޑަން (މާޗް 29) - ޗެލްސީގެ ފޯވާޑް ގޮންޒާލޯ ހިގުއައިން އާޖެންޓީނާ ގައުމީ ޓީމަށް ކުޅުން ހުއްޓާލައިފި އެވެ.\nMarch 08, 2019 8\nފަހު ވަގުުތު ބްރެޒިލުން އާޖެންޓީނާ ބަލިކޮށްފި\nޖިއްދާ، ސައުދީ އަރަބިއާ (އޮކްޓޫބަރު 17) - އެކުވެރިކަމުގެ މެޗެއްގައި ރޭ ބްރެޒިލުން ފަހު ވަގުތު ޖެހި ލަނޑުން 1-0 އިން ވާދަވެރި އާޖެންޓީނާގެ މައްޗަށް ކުރި ހޯދައިފި އެވެ.\nމެސީގެ އެހީތެރިކަން އާޖެންޓީނާ އަށް މުހިއްމު: ރޮމޭރޯ\nޖިއްދާ، ސައޫދީ އެރެބިއާ (އޮކްޓޫބަރު 16) - ލިއޮނަލް މެސީ އަކީ ހުނަރަށް ބަލާއިރު ދުނިޔޭގައި ހުރި އެންމެ މޮޅު ކުޅުންތެރިޔާ ކަމަށާއި އޭނާގެ އެހީތެރިކަން އާޖެންޓީނާ ޓީމަށް އަދިވެސް މުހިއްމު ކަމަށް އެ ޓީމުގެ ގޯލްކީޕަރު ސާޖިއޯ ރޮމޭރޯ ބުނެފި އެވެ.\nއައިސްލެންޑް އަތުން އެމްބާޕޭ ފްރާންސް ސަލާމަތްކޮށްދީފި\nޕެރިސް (އޮކްޓޫބަރު 12) - އެކުވެރިކަމުގެ މެޗެއްގައި ރޭ ފަހު ވަގުތު ކިލިއަން އެމްބާޕޭ ޖެހި ލަނޑުން އައިސްލެންޑް އަތުން ފްރާންސް ބަލިނުވެ ސަލާމަތްވެއްޖެ އެވެ. މެޗު ނިމުނީ 2-2 އިން އެއްވަރުވެގެންނެވެ.\nގަތަރު ވޯލްޑް ކަޕްގައި މެސީ ކުޅެފާނެ: ސަމްޕައޮލީ\nސެވިލް، ސްޕެއިން (އޮކްޓޫބަރު 10) - ގަތަރުގައި 2022 ވަނަ އަހަރު އޮންނަ ވޯލްޑް ކަޕް ފުޓްބޯޅަ މުބާރާތުގައި އާޖެންޓީނާގެ ތަރި ލިއޮނަލް މެސީ ކުޅެފާނެ ކަމަށް އެ ޓީމުގެ ކުރީގެ ކޯޗު ޖޯޖް ސަމްޕައޮލީ ބުނެފި އެވެ.\nމެސީ މައްސަލައިގައި އަވަސް އަރުވާލުމެއް ނެތް: ކޯޗު\nބީނޯސް އޭރީޒް (ސެޕްޓެމްބަރު 9) – އާޖެންޓީނާ ގައުމީ ޓީމަށް އަނބުރާ އައުމާ މެދު ކެޕްޓަން ލިއޮނަލް މެސީ ނިންމާނެ ގޮތެއް ބެލުމުގައި އަވަސް އަރުވާލަން ބޭނުންނުވާ ކަމަށް ވަގުތީ ކޯޗު ލިއޮނަލް ސްކަލޮނީ ބުނެފި އެވެ.\nއާޖެންޓީނާ އަށް ހިލޭ ކޯޗުކޮށްދޭން މަރަޑޯނާ ހުށަހަޅައިފި\nބީނޯސް އޭރީޒް، އާޖެންޓީނާ (ޖުލައި 4) - އާޖެންޓީނާގެ ކޯޗަކަށްވުމުގެ ފުރުސަތު އަލުން ލިބިއްޖެ ނަމަ އެއްވެސް މުސާރައެއް ނުނަގާނެ ކަމަށް އެ ޓީމުގެ ލެޖެންޑް ޑިއޭގޯ މަރަޑޯނާ ބުނެފި އެވެ.\nJuly 02, 2018 7\nސަމްޕައޮލީ އާޖެންޓީނާ ކޯޗުކަމުން އިސްތިއުފާ ދެނީ؟\nބީނޯސް އޭރީޒް، އާޖެންޓީނާ (ޖުލައި 2) - މި ފަހަރުގެ ވޯލްޑް ކަޕްގައި އާޖެންޓީނާގެ ނަތީޖާތަައް ދަށްވެ ގިނަ ފާޑުކިޔުންތަކެއް އަމާޒުވެފައިވާއިރު، އެ ޓީމުގެ ކޯޗު ޖޯޖް ސަމްޕައޮލީ މަގާމުން އިސްތިއުފާދޭން ވިސްނަމުން އަންނަ ކަމަށް މީޑިއާ ރިޕޯޓްތައް ބުނެފި އެވެ.


SunOnline: Leak vi liyunthakugai China in Muslimunnah kuraa aniyaage thafseelu huri: NYT\nލީކުވި ލިޔުންތަކުގައި ޗައިނާއިން މުސްލިމުންނަށް ކުރާ އަނިޔާގެ ތަފްސީލު ހުރި: އެންވައިޓީ\nރުގިއްޔާ މުހައްމަދު މޫސާ 19 Nov 2019, 10:44\nޝިންޖަންގުގައި މުސްލިމުން ބޭއްވި މުޒާހަރާއެއް ތެރެއިން. ޗައިނާއިން ވަނީ އެތައް ހާސް މުސްލިމުން ގައިދުހާނާތަކުގައި ހައްޔަރުކޮށްފަ -- ފޮޓޯ: އޭޕީ\nނިއުޔޯކް (ނޮވެމްބަރު 19): ޗައިނާގެ ސަރުކާރުގެ އޮފިޝަލަކު ލީކުކޮށްލި ސިއްރު ލިޔެކިޔުންތަކެއްގައި އެގައުމުގެ ރައީސް ޝީ ޖިންޕިންގެ އަމުރަށް، އެގައުމުގެ ޝިންޖިންއަންގުގައި މުސްލިމުންނާ މެދު އަމަލު ކުރާ އިހާނެތި ގޮތްތަކުގެ ތަފްސީލު ހިމަނާފައިވާ ކަމަށް ނިއު ޔޯކް ޓައިމްސް އިން ރިޕޯޓުކޮށްފި އެވެ.\nޗައިނާގެ ސަރުކާރުގައި ހިމެނޭ، ނަން ހާމަ ނުކުރާ އޮފިޝަލަކު ލީކުކޮށްލި ކަމަށް ބުނާ 403 ސަފްހާގެ އެލިޔުންތަކުގައި، 2014 ވަނަ އަހަރު ރައީސް ޝީ ޝިންޖަންގުގެ އޮފިޝަލުންނަށް ޕްރައިވެޓްކޮށް ދެއްވި ތަގުރީރުތަކެއް ހިމެނެ އެވެ. އެތަގުރީރުތައް ރައީސް ދެއްވީ ޝިންޖަންގުގައި ތިބި ޗައިނާއިން ވަކިވެގަންނަން މަސައްކަތް ކުރާ ބަޔަކު ދިން ކަމަށް ބުނާ ހަމަލާއެއްގައިި، 31 މީހުން މަރުވި ފަހުންނެވެ.\nނިއު ޔޯކް ޓައިމްސްގައިވާ ގޮތުން އެތަގުރީރުތަކުގައި ޝީ ވަނީ "އެއްވެސް ރަހުމެއް ނެތި، ޓެރަރިޒަމާއި ވަކިވެގަތުމާ ދެކޮޅަށް" ފިޔަވަޅު އެޅުމަށް ޝިންޖިއަންގުގެ ސަރުކާރަށް ގޮވާލައްވާފަ އެވެ. އަދި އެފިޔަވަޅުތައް އެޅުމުގައި މިސާލަކަށް ނަގަންވީ އެމެރިކާއިން ސެޕްޓެމްބަރު 11ގެ ހަމަލާތަކަށް ފަހު އަމަލު ކުރި ގޮތް ކަމަށް ވިދާޅުވެފަ އެވެ.\nޝީ ވިދާޅުވި ގޮތުގައި އުއިގޫރު މުޖުތަމައުގައި ދީނީ ގޮތުން ހައްދުފަހަނައެޅުން ވަނީ ވަރަށް ބޮޑަށް އަށަގަނެފަ އެވެ. އަދި އެކަން ނުހުއްޓުވައިފި ނަމަ ޝިންޖިއަންގުގަ އާއި ޗައިނާގެ އެހެން ސަރަހައްދުތަކުގައި ވެސް ހަމަނުޖެހުން އުފެދި، ވެރިކަން ކުރާ ޕާޓީގެ ބާރެއް ނެތް ކަމަށް ބެލެވެން ފަށާފާނެ އެވެ.\nމީގެ އިތުރުން ޝީ ވަނީ ދީނީ ހައްދުފަހަނައެޅުމަކީ "ގައިން ގަޔަށް އަރާ ވައިރަސްއެއް"ގެ ގޮތުގައި ސިފަކުރައްވާ އެވައިރަސް ޖެހޭ މީހުންނަށް "ފަރުވާ ދޭން ޖެހޭ" ކަމަށް ވިދާޅުވެފަ އެވެ. އެހެންކަމުން އެވައިރަސް ފެތުރުން ހުއްޓުވައި، ގައުމުގެ ހަމަޖެހުން ދެމެހެއްޓުމަށް ޝިންޖިއަންގުގައި މީހުންގެ މައުލޫމާތު ހޯދާ، ޖާސޫސު ކުރުމުގެ ބޮޑު ކެމްޕޭނެއް ކުރިއަށްގެންދަން ޖެހޭ ކަމަށް ޝީ ވިދާޅުވި އެވެ.\nއެތަގުރީރުތަކަށް ފަހު ޝިންޖިއަންގުގައި މުސްލިމުން އެކަހެރިކޮށް ބައިތިއްބަން ގައިދުހާނާތައް ހަދަން ފެށި ކަމަށް ނިއު ޔޯކް ޓައިމްސްގައިވެ އެވެ. އަދި އެތަނުގައި ހައްޔަރު ކުރަން ޖެހޭ މީހުން ފާހަގަ ކުރުމަށް ޝިންޖިއަންގުގެ އިސް އޮފިޝަލުން ވަކި އިރުޝާދުތަކެއް ދިން ކަމަށާއި، އޭގެ ތެރޭގައި ތުނބުޅި ދިގު ކުރުމާއި އަރަބި ބަސް ދަސްކުރުން ފަދަ ވަރަށް އާދައިގެ ކަންތައްތައް ވެސް ހިމެނޭ ކަމަށް ޓައިމްސްއިން ހާމަ ކުރި އެވެ.\nމީގެ އިތުރުން ޝީ އާއި އިތުރު ލީޑަރުން ދެއްވި ޕްރައިވެޓް ތަގުރީރުތަކާއި ޝިންޖަންގުގެ އުއިގޫރު މުސްލިމުންނަށް ޖާސޫސު ކުރުމާއި އެމީހުންގެ ދިރިއުޅުން ކޮންޓްރޯލު ކުރުމާ ބެހޭ އިރުޝާދުތަކާއި ރިޕޯޓުތައްވެސް އެލިޔުންތަކުގައި ހިމެނެ އެވެ. އޭގެ ތެރޭގައި ޗައިނާގެ އެހެން ސަރަހައްދުތަކަށް އިސްލާމް ދީން ފެތުރުން ހުއްޓުވުމަށް އަޅާ ފިޔަވަޅުތައް ފުޅާ ކުރުމާ ބެހޭ މައުލޫމާތު ވެސް ހިމެނޭ ކަމަށް ޓައިމްސްއިން ބުންޏެވެ.\nމިދިޔަ އަހަރު އދ.އިން ނެރުނު ރިޕޯޓެއްގައިވާ ގޮތުން ޗައިނާއިން ވަނީ ޝިންޖިއަންގުގެ 1.1 މިލިއަނަށް ވުރެ ގިނަ މުސްލިމުން ހައްޔަރުކޮށް، ގައިދުހާނާތަކަށް ލާފަ އެވެ. އަދި ބައެއް ފަހަރު އެމީހުން އެތައް މަހަކަށް ނުވަތަ އަހަރުތަކަށް ވެސް އެގައިދުހާނާތަކުގައި ބައިތިއްބަ އެވެ. ނަމަވެސް ޗައިނާއިން ވަނީ އެ ގައިދުހާނާތަކަކީ މީހުން "ހައްދުފަހަނައަޅާފައިވާ ފިކުރުން ދުރުކޮށް" ތަފާތު ހުނަރުތައް ދަސްކޮށްދިނުމަށް ހަދާފައިވާ ކޭމްޕުތަކެއް ކަމަށް ބުނެފަ އެވެ.\nޓައިމްސްގެ އެ ރިޕޯޓާ ގުޅިގެން އިނގިރޭސިވިލާތުގައި ހުންނަވާ ޗައިނާގެ ސަފީރު ވަނީ އެވާހަކަތައް ދޮގު ކުރައްވާ، އެއީ އަސްލު ލިޔުންތަކެއް ނޫން ކަމަށް ވިދާޅުވެފަ އެވެ.


SunOnline: Aa aharu feshuny Hulhumale' ah aii kudavarehge Eid akaa eku\nއާ އަހަރު ފެށުނީ ހުޅުމާލެއަށް އައި ކުޑަވަރެއްގެ އީދަކާއެކު\nފާޠިމަތު ނަޒީފާ އަޙްމަދު 01 Jan 2022, 09:39\nއާ އަހަރަށް މަރުހަބާ ކިޔުމަށްޓަކައި ހުޅުމާލޭގައި ޝޯ އަކާއި ހަވާ އެރުވުން އޮންނާނެ ކަމަށް ކުރިއާލާ ވަނީ އިއުލާނު ކޮށްފައެވެ. އެޔާއެކު އާ އަަހަރު ފާހަގަ ކުރަން މާލެއިން ބޭރަށް ނުދާ މީހުންގެ މިސްރާބަކަށް ވީ ހުޅުމާލެއެވެ.\nއެހެންކަމަސް ވުމާއެކު ރޭ 10 ޖަހައިގެން އައިއިރު މާލޭގެ ބޮޑުތަކުރުފާނު މަގުގައި ދުއްވާ އެއްޗެހި މަދުކަން ވަރަށް ބޮޑަށް ފާހަގަވިއެވެ. އެހާކަންހާއިރު ބްރިޖް މަތީގައިވެސް ބާރުބޮޑެއް ނޫނެވެ. ނަމަވެސް ބްރިޖް މަތީގައި އޭރުވެސް ދެ އެކްސިޑެންޓެއް ވެގެން އުޅެއެވެ. މާބޮޑުވަރު ނުވި ނަމަވެސް މަޑުކޮށްގެން ތިބި ކާރުތައް ކައިރީގައި ފުލުހުން އޭރުވެސް ހަރަކާތްތެރި ވަމުން ދިޔައެވެ. ބްރިޖް ނިމޭހިސާބުން ފެށިގެން މުޅި ހުޅުމާލޭގައިވެސް ހީވަނީ އީދެއް އަހިސްގެން އުޅޭހެންނެވެ. ދުއްވާ އެއްޗެއްސާއި މީހުންވެސް އެހާމެ ގިނައެވެ.\nހުޅުމާލޭ ދެވަނަ ފިޔަވަހީގައި މީހުން ނިސްބަތުން މަދެވެ. ދެވަނަ ފިޔަވަހީގައި އާ އަހަރު ފާހަގަ ކުރަން މާ ބޮޑު ކަމެއް ނުކުރާތީ ކަންނޭންގެއެވެ. ދިހަ ވަރަކަށް ބިދޭސީން ސްޕީކަރަކުން ލަވަޖަހައިގެން ލެޑް ލައިޓް އަޅުވައިގެން ތިބުން ނޫން ކަމެއް ހިނގާތީ ނުދެކެމެވެ. މީހުން ގިނައީ ބަސް ހުއްޓި ކައިރީގައެވެ. އޭރު ބަހުގެ އިންތިޒާރުގައި ފުދޭވަރެއްގެ މީހުން ތިއްބެވެ.\nނަމަވެސް ހުޅުމާލޭ ފުރަތަމަ ފިޔަވަހި އޮތީ ފުރި ބާރުވެފައެވެ. ބޮޑުމަގުގައި ހުންނަ ހޮޓާ ރެސްޓޯރެންޓްތައް ފުރިފައެވެ. މަގުމަތީ ހިނގާބިނގާވެ އުޅޭ މީހުންވެސް އެހާމެ ގިނައެވެ. ދެ ޖިންސުގެ އެކި އުމުރުގެ މީހުން ގިނަކަމުން، މެންދަމުން އަލިވެ 12 ޖަހަނީއޭ ހީވެސް ނުވެއެވެ.\nބާރަ ޖަހަން ކައިރިވި ވަރަކަށް ސެންޓްރަލް ޕާކް ކައިރިއަށް ޖަމާވާ މީހުން ދިޔައީ ގިނަ ވަމުންނެވެ. ފުލުފުލުގައި ކާރާއި ސައިކަލު ތިބި އިރު، ހަވާ އަރުވާތަން ބަލަން ފައިމަގުގައި ގޮސް ތިބި އާއްމުންވެސް ވަކި މަދެއް ނޫނެވެ.\nބާރަ ޖެހުމާއެކު ހަވާއަރުވަން ފެށީ ބަޑިއެއް ޖެހިހެންނެވެ. ގަދަ އަޑުފައްގަނޑާއެކު ހަވާ އެރުވުން ހީވަނީ ވިއްސާރަ ދުވަހަކު ބާރު ގުގުރި ޖަހާނެންނެވެ.\nހަމަގައިމުވެސް މި ގަދަ އަޑުފައްގަނޑާއެކު ތުއްތު ކުދިން ހޭލާނެއެވެ. ނިދާފައި ތިބި މީހުން ހޭލެވޭނެ އެވެ. ގޭގޭގެ ހަަމަހިމޭންކަން ނަގާލާނެއެވެ.\nއޭގެ 10 ވަރަކަށް މިނެޓް ފަހުން މާލެއަށް ދާ ބްރިޖް ލޭން އޮތީ މުޅީންހެން ހުސްކޮށެވެ. އޭރުވެސް މާލެއިން 'ވާނުކެނޑި' މީހުން ހުޅުމާލެއަށް ދެއެވެ. ހީވާގޮތުން އީދު ނިންމާފައި އަދި މީހުންތައް މާލެ ދާން ދަތުރު ނުފަށަނީއެވެ. ޓްރެފިކް ލައިޓަށް ދެތަނަށް ހުއްޓިއިރުވެސް އޮތީ އެންމެ ކާރެކެވެ. ދެން ދެތިން ސައިކަލެވެ.\nހުޅުމާލެއަށް ދިޔަ މީހުން އެނބުރި މާލެއަންނަން އުޅިގަތުމުން ނިކަން ބާރު ބޮޑުވާނެކަން އެނގޭތީ ވާނުވާ ބަލަން ހުރީމެވެ. އިސާހިތަކު ސޯޝަލް މީޑިޔާގައި މީހުންތައް ނުރުހުން ފާޅުކުރަން ފެށިއެވެ. މާލެ އަންނަ ބަސް ފުރި، އެތައް ބަޔަކު މަޑުކުރަން ޖެހުނީތީއެވެ. މަގުތަކުގައި ވެހިކަލް ގިނަވެ ޓްރެފިކް ޖެހޭތީއެވެ. ބްރިޖް މަތީގައި އެކްސިޑެންޓް ވާތީއެވެ.\nކޮންމެއަކަސް 'މާލެ ދޮވެލައި' ހުޅުމާލެއަށް ދިޔަ އެންމެން އަންނާނީ ކުޑަވަރެއްގެ އީދެއް ނިންމާފައިތާއެވެ. އެ ފޯރިގަދަ ޝޯ އާއި އަޑުގަދަ ހަވާ އެރުވުން ބަލާފައި ހިތް އުފާކޮށްގެންނެވެ.\nފުލުހުންގެ އަހަރީދުވަހުގެ މުނާސަބަތުގައި މިރޭ ހަވާ އަރުވަނީ\nއާ އަހަރު ފެށުނީ ހުޅުމާލެއަށް އައި އީދަކާއެކު\nއާ އަހަރަށް ހުޅުމާލޭގައި ހަވާ އަރުވަނީ


Noosveriyaa gehlumugai Saudi shaahee aailaage atheh?!\nތުރުކީގެ އިސްތަންބޫލްގައި ހުންނަ ސައުދީ ކޮންސިއުލޭޓަށް މި އޮކްޓޯބަރު މަހުގެ ދެވަނަ ދުވަހު ވަނުމަށް ފަހު ވީނުވީއެއް ނޭނގި ގެއްލިފައިވާ ނޫސްވެރިޔާ ޖަމާލް ޚަޝޫގްޖީ ވަނީ މަރާލާފައި ކަމަށް ނޫސްތަކުން ބުނާތާ ދުވަސްތަކެއް ވެއްޖެއެވެ. ތުރުކީގެ ނޫސްތަކާއި ބައިނަލް އަގުވާމީ ބޮޑެތި މީޑިއާތަކުން އެގޮތަށް ރިޕޯޓްކުރަމުން އަންނަނީ ތުރުކީގެ ނަން ހާމަ ނުކުރާ އޮފިޝަލުންތަކަކާ ހަވާލާދީއެވެ.\nތަހުގީގު ކުރީ ގަތަރާ ގުޅުން އޮތް ކަމަށް ބެލެވިގެން\nސީއެންއެންގެ ރިޕޯޓުގައި ބުނެފައިވާ ގޮތުގައި ޚަޝޫގްޖީގެ ތަހުގީގު ކުރުމަށް އަމީރުު މުހައްމަދާ ގާތް ގުޅުމެއް އޮންނަ އޮފިސަރު ތުރުކީއަށް ފޮނުއްވީ ސީދާ އޭނާގެ އަމިއްލަފުޅު ޓީމް ކަމަށް އެ އެޖެންސީއަށް މަައުލޫމާތު ދިން މަސްދަރު ބުންޏެވެ. ޚަޝޫގްޖީއާ ދެކޮޅަށް އެފަދަ ތަހުގީގެއް ހިންގީ ސައުދީ އަރަބިއްޔާގެ ހަތުރަކަށް މިހާރު ވެފައިވާ ގަތަރާއި އޭނާއާ ގުޅުމެއް އޮތް ކަމަށް ތުހުމަތުކުރެވިގެން ކަމަށެވެ. އެގޮތުން ތަހުގީގު ހިންގި ނަމަވެސް އޭނާއާ ގަތަރާއި ގުޅުމެއް އޮތް ކަމުގެ ހެއްކެއް ހޯދިފައި ނުވާ ކަމަށް ވެސް ސީއެންއެން އަށް މައުލޫމާތު ދިން މަސްދަރުން ވަނީ ބުނެފައެވެ. އަދި އޭނާގެ ތަހުގީގުގެ ނަތީޖާއާއި އެކަމުގެ ތެރޭގައި އޭނާ އަށް ވީގޮތުގެ ފުރިހަމަ މައުލޫމާތު އެތަހުގީގު ކުރި ޓީމުން ސައުދީ ސަރުކާރަށް ދީފައި ނުވާ ކަމަށް ވެސް އެމަސްދަރުތަކުން ސީއެންއެން އަށް ވަނީ މައުލޫމާތު ދީފައެވެ.\nހަށިގަނޑު ވަނީ ކުދިކުދިކޮށް ކޮށާލާފައި\nސީއެންއެން އަށް މައުލޫމާތު ދިން ތުރުކީގެ އޮފިޝަލުންނާ ހަވާލާދީ އެ އެޖެންސީގެ ރިޕޯޓުގައި ބުނެފައި ވަނީ ތަހުގީގުގައި ހެދުނު ގޯހެއްގެ ސަބަބުން ޚަޝޫގްޖީ މަރުވުމުން ސައުދީ އޮފިސަރުން އޭނާގެ ހަށިގަނޑު ވަނީ ކުދިކުދިކޮށް ކޮށާލާފައެވެ. ނަމަވެސް އެއަށް ފަހު އެހަށިގަނޑުގެ ބައިތަކަށް ހެދި ގޮތަކާ ބެހޭ ގޮތުން ތުރުކީ އޮފިޝަލުން ވަކި އެއްޗެއް ނުބުނެއެވެ. ޚަޝޫގްޖީ ގެއްލުނުތާ ދެހަފުތާ ފަހުން ތުރުކީ ފުލުހުން އިއްޔެރޭ ވަނީ ނުވަ ގަޑިއިރު ވަންދެން ސައުދީ ކޮންސިއުލޭޓް ތެރެ ބަލައި ފާސްކޮށްފައެވެ. ރޮއިޓާސް އިން އިއްޔެ ރިޕޯޓުކޮށްފައިވާ ގޮތުގައި ތުރުކީ އޮފިޝަލުން އެތަނުން ގެންދިޔަ ތަކެތީގެ ތެރޭގައި ކޮންސިއުލޭޓްގެ ގޯތިތެރެއިން ވެއްޔާއި ބަގީޗާގައި ހުރި ދަނގަޑު ދޮރެއް ވެސް ހިމެނެއެވެ.


ACC Report Raeesah kuriakun nulibey: Tharujamaan | Mihaaru\nރައީސް އިބްރާހިމް މުހައްމަދު ސޯލިހް: އެމްއެމްޕީއާރުސީގެ ހިޔާނާތުގެ ރިޕޯޓު އެމަނިކުފާނަށް ކުރިން ފެނިވަޑައިނުގަންނަވާ ކަމަށް ތަރުޖަމާން ހޫދު ވިދާޅުވި.---ފޮޓޯ: މިހާރު\n15 ފެބުރުއަރީ 2019 - 11:16 19 comments\nމޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރުސީ) ގެ ޚިޔާނާތާ ގުޅޭގޮތުން އެންޓި ކޮރަޕްޝަން ކޮމިޝަން (އޭސީސީ) އިއްޔެ ހާމަކުރި ރިޕޯޓް، ރައީސް އިބްރާހިމް މުހައްމަދު ސޯލިހަށް ކުރިން ލިބިވަޑައިނުގަންނަވާ ކަމަށް އެ މަނިކުފާނުގެ ތަރުޖަމާން އިބްރާހިމް ހޫދު މިއަދު ވިދާޅުވެއްޖެ އެވެ.\nއެމްއެމްޕީއާރުސީގެ ހިޔާނާތުގެ ފައިސާ ޔޫތު މިނިސްޓަރު އަހުމަދު މަހުލޫފާއި ޕްލޭނިން މިނިސްޓްރީގެ ސްޓޭޓް މިނިސްޓަރު އަކްރަމް ކަމާލުއްދީންގެ އެކައުންޓަށް ޖަމާވިކަން ރިޕޯޓުން އެނގުމާ އެކު ރައީސް ވަނީ އެ ދެ ބޭފުޅުން އިއްޔެ އިން ފެށިގެން ސަސްޕެންޑް ކުރައްވައިފަ އެވެ. މަހްލޫފާއި އަކްރަމް ސަސްޕެންޑް ކުރީ އެ ދެބޭފުޅުންގެ މައްސަލަ ބަލައި ވަކި ގޮތެއް ނިންމެންދެނެވެ.\nރައީސްގެ އެ ނިންމެވުމާ ގުޅިގެން، ފާޑުކިޔާ މީހުންގެ ޝަކުވާ އަކީ ބޮޑު ހިޔާނާތާ ގުޅޭ ތަފްސީލީ ރިޕޯޓު އެމަނިކުފާނަށް ކުރިން ލިބިވަޑައިގެންފައިވާ ކަމަށާއި އެކަމަކު މިހާތަނަށް އެއްވެސް ފިޔަވަޅެއް ނާޅުއްވައި ހުންނެވުމަކީ މައްސަލައެއް ކަމަށެވެ. އެހެންވެ ރައީސް އިބްރާހިމް މުހައްމަދު ސޯލިހްގެ އިޚުލާސްތެރިކަމާ މެދު ބައެއް މީހުން ދަނީ ސުވާލު އުފައްދަމުންނެވެ.\nއެ ވާހަކަތަކަށް ރައްދު ދެއްވައި ތަރުޖަމާން ހޫދު ކުރެއްވި ޓުވީޓެއްގައި ވިދާޅުވީ، އެމްއެމްޕީއާރުސީގެ ހިޔާނާތުގެ ރިޕޯޓް އޭސީސީން އިއްޔެ ހާމަކުރުމާ ހަމައަށް މި ސަރުކާރާ ފެނިފައި ނުވާ ކަމަށެވެ. އަދި ހޫދު ވިދާޅުވި ގޮތުގައި، އެ ރިޕޯޓުގެ ތަފްސީލްތައް ރައީސަށް ފުރަތަމަ ފަހަރަށް ފެނިވަޑައިގަތީ އިއްޔެ އެވެ.\nއެމްއެޕީއާރުސީގެ ހިޔާނާތުގެ މައްސަލައިގެ ތަހުގީގު ނިންމައި މީގެ ދެ އަހަރެއްހާ ދުވަސް ކުރިން އޭސީސީން ވަނީ އެ ރިޕޯޓް ސަރުކާރުގެ ބައެއް އިދާރާތަކަށް ފޮނުވާފައި ކަމަށް ވެ އެވެ. އޭގެ ތެރޭގައި ޕްރޮސެކިއުޓާ ޖެނެރަލް ވެސް ހިމެނެ އެވެ.\nރޭ ބޭއްވި ހަފްލާއެއްގައި ރައީސް ވަނީ އެހާ ގިނަ ދުވަސްތަކެއް ވަންދެން އެ ރިޕޯޓް ހާމަނުކޮށް ބޭއްވީ ކީއްވެގެންތޯ ސުވާލު އުފައްދަވައިފަ އެވެ.\nކޮރަޕްޝަނާ ދެކޮޅަށް ސަރުކާރުން ކުރަންޖެހޭ ހުރިހާ ކަމެއް ކުރައްވާނެ ކަމަށް ތަކުރާރުކޮށް ވިދާޅުވެ، ރައީސް ރޭ ވިދާޅުވީ ކޮރަޕްޝަނަށް އޮންނާނީ "ޒީރޯ ޓޮލަރެންސް" ކަމަށާއި އެއީ ސަރުކާރުގެ މުހިންމު ވައުދެއް ކަމަށެވެ.\nހިޔާނާތުގެ މައްސަލައިގެ ތަހުގީގު ނިންމިތާ ދެ އަހަރު ވީއިރު ވެސް، އޭސީސީން ރިޕޯޓު އާންމުނުކޮށް އެތައް ދުވަހެއް ވަންދެން ބާއްވާފައި އޮތުމުން ގިނަ ބައެއްގެ ފާޑުކިޔުން ކުރިން އެކަމަށް އަމާޒުވި އެވެ. ކޮރަޕްޝަންގެ މައްސަލަތައް ބެލުމުގައި އެ ކޮމިޝަނުން ބޮޑެތި އިހުމާލުތަކެއް ވެފައިވާ ތުހުމަތުތައް ގިނަ އެވެ.\nއިތުރު ލިޔުންތައް އެންޓި ކޮރަޕްޝަން ކޮމިޝަން އަހުމަދު މަހުލޫފް، ޔޫތު އެންޑް ސްޕޯޓްސް މިނިސްޓަރު ކޮރަޕްޝަން ރައީސް އިބްރާހިމް މުހައްމަދު ސޯލިހް ސްޓޭޓް މިނިސްޓަރު އަކްރަމް ކަމާލުއްދީން އެމްއެމްޕީއާރްސީގެ ކޮރަޕްޝަން އިބްރާހިމް ހޫދު، ކޮމިއުނިކޭޝަންސް ސްޓްރެޓެޖިސްޓް


America ge ehee akee Venezuela ah araigathumuge reyvumeh: Maduro | Mihaaru\nއެމެރިކާގެ އެހީ ހިފައިގެން ދިޔަ އެ ގައުމުގެ އަސްކަރީ ޓްރާންސްޕޯޓް މަތިންދާ ބޯޓުު ކޮލަމްބިއާގެ ބޯޑަރު ޓައުންގައި ޖައްސާފައި. --ފޮޓޯ:އޭއެފްޕީ\nއެމެރިކާގެ އެހީއަކީ ވެނެޒުއެލާ އަށް އަރައިގަތުމުގެ ރޭވުމެއް: މަދޫރޯ\n17 ފެބުރުއަރީ 2019 - 11:397comments\nބޮގޯޓާ (ފެބްރުއަރީ 17) - ވެނެޒުއެލާ އަށް އެހީގެ ތަކެތި ފޯރުކޮށްދޭން އެމެރިކާ އިން އުޅުމުގެ ބޭނުމަކީ އެ ގައުމަށް އަރައިގަތުމަށް ކަމަށް ރައީސް ނިކޮލަސް މަދޫރޯ ވިދާޅުވެއްޖެ އެވެ.\nއެމެރިކާގެ އެހީގެ ތަކެތި ހިފައިގެން ދިޔަ އަސްކަރީ މަތިންދާ ބޯޓުތައް މިހާރު ވަނީ ވެނެޒުއެލާ އާއި ކޮލަމްބިއާ ގުޅޭ ބޯޑަރުގެ ރަށެއް ކަމަށްވާ ކަކޫޓާގައި ޖައްސައިފަ އެވެ. އެމެރިކާ އަށް އެހީ ދެނީ ވެނެޒުއެލާގެ އިދިކޮޅު ލީޑަރު ހުއާން ގުއައިޑޯގެ އެދިވަޑައިގަތުމަކަށެވެ. އޭނާ ވިދާޅުވީ އެމެރިކާ އިން ފޯރުކޮށްދިން އެހީ ބޯޑަރު ހުރަސްކޮށް ވެނެޒުއެލާ އަށް އެތެރެ ކުރާނީ 600،000 ވޮލަންޓިއަރުން ކަމަށެވެ. އަދި އެ މަސައްކަތް އަންނަ ހޮނިހިރު ދުވަހު ކުރާނެ ކަމަށް އޭނާ ވިދާޅުވި އެވެ.\nއެމެރިކާގެ އެހީ ހިފައިގެން ދިޔަ އެ ގައުމުގެ އަސްކަރީ ޓްރާންސްޕޯޓް މަތިންދާ ބޯޓުު ކޮލަމްބިއާގެ ބޯޑަރު ޓައުންގައި ޖައްސާފައި. --ފޮޓޯ:ރޮއިޓާސް\nއެމެރިކާގެ އެހީ ވެނެޒުއެލާ އަށް އެތެރެ ކުރުމުގެ ހުއްދަ ދޭނެ ކަމެއް އަދި ނޭނގެ އެވެ. ރައީސް މަދޫރޯ ވިދާޅުވީ އެމެރިކާ އިން އުޅެނީ ކަންދެއްކުމަށް ކަމަށެވެ. އަދި ބޭރުގެ އެހީ ބޭނުންވާ ފަދަ ހާލަތެއް ވެނެޒުއެލާގައި ނެތް ކަމަށް ވިދާޅުވި އެވެ. އެމެރިކާގެ "ރޭވުމަށް" ސަމާލުވެ ތިބުމަށް މަދޫރޯ ވަނީ ސިފައިންނަށް ހުކުރު ދުވަހު އަންގަވައިފަ އެވެ.\nއިދިކޮޅު ލީޑަރު ހުއާން ވަނީ އެމެރިކާގެ އެހީ ވެނެޒުއެލާ އަށް އެތެރެ ކުރުމުގެ ހުއްދަ ދިނުމަށް ސިފައިންނަށް ގޮވާލައްވައިފަ އެވެ. ނަމަވެސް ވެނެޒުއެލާ އާއި ކޮލަމްބިއާ ގުޅުވާލަ ދޭ މަގުތައް މިހާރު ވަނީ ކޮންޓެއިނާތައް އުފުލާ ވެހިކަލްތަކަށް ބަންދުކޮށްފަ އެވެ.\nއިތުރު ލިޔުންތައް ރިލީފް އެއިޑް ވެނެޒުއެލާ އެމެރިކާ


* ޢަރަފާތު ދުވަހަކީ ކޮންމެ އަހަރަކުވެސް ޙައްޖުމަހުގެ ނުވަވަނަ ދުވަހެވެ.\n28/07/2020 އެހެނިހެން, ފިޤުހާއި އޭގެ ޢިލްމުތައްއައްޝައިޚް ޢިމްރާން މުޙައްމަދު ޢަލީ\nހެނދުނާއި ހަވީރުގެ ޛިކުރުތަކާގުޅޭ 31 ފައިދާ (6)\n(29) ހެނދުނާއި ހަވީރަށް ޚާއްޞަކުރުމެއްނެތި، ދުވަހުގެ ކޮންމެ ވަގުތެއްގައިވެސް ކިޔެވިދާނެ ޛިކުރުތަކުގެ ތެރޭގައި އަންނަނިވި ޛިކުރުތައް ހިމެނެއެވެ. ((سُبْحَانَ اللَّهِ وَبِحَمْدِهِ عَدَدَ خَلْقِهِ))3ފަހަރު ކިޔުން. ((سُبْحَانَ اللَّهِ وَبِحَمْدِهِ رِضَا نَفْسِهِ))3ފަހަރު ކިޔުން. ((سُبْحَانَ اللَّهِ وَبِحَمْدِهِ زِنَةَ عَرْشِهِ))3ފަހަރު ކިޔުން. ((سُبْحَانَ اللَّهِ وَبِحَمْدِهِ مِدَادَ كَلِمَاتِهِ))3ފަހަރު ކިޔުން.() ((سُبْحَانَ اللَّهِ وَبِحَمْدِهِ)): ކޮންމެ އުނި ސިފައަކުންނާއި ޢައިބަކުން މި އަޅާ ﷲ…\n08/06/2020 އެހެނިހެން, ފިޤުހާއި އޭގެ ޢިލްމުތައްއައްޝައިޚް މުޙައްމަދު ސިނާން\nހެނދުނާއި ހަވީރުގެ ޛިކުރުތަކާގުޅޭ 31 ފައިދާ (5)\n(28) ހެނދުނާއި ހަވީރުގެ ޛިކުރުތަކުގެ ތެރެއިން ޞައްޙަ ޛިކުރުތައް ބަޔާންކޮށްލަމެވެ. ހެނދުނާއި ހަވީރު ކިޔުމަށް އައިސްފައިވާ އެ ޛިކުރުތައް އެކުއެކީގައެވެ. އަދި އެ ޛިކުރުތަކާމެދު ވިސްނާ ފިކުރުކުރުމުގެ ގޮތުން، އެ ޛިކުރުތަކުގައިވާ މުހިއްމު ކަލިމަތަކާއި ޖުމްލަތަކުގެ މާނަވެސް ބަޔާންކޮށްލަމެވެ.() ((أَصْبَحْنَا وَأَصْبَحَ الْمُلْكُ لِلَّهِ، وَالْحَمْدُ لِلَّهِ، لاَ إِلَهَ إلاَّ اللَّهُ وَحْدَهُ لاَ شَرِيكَ لَهُ، لَهُ الْمُلْكُ وَلَهُ الْحَمْدُ وَهُوَ عَلَى كُلِّ شَيْءٍ قَدِيرٌ. رَبِّ أَسْأَلُكَ خَيْرَ مَا…\n07/06/2020 އެހެނިހެން, ފިޤުހާއި އޭގެ ޢިލްމުތައްއައްޝައިޚް މުޙައްމަދު ސިނާން\n(19) ހެނދުނާއި ހަވީރުގެ ޛިކުރުތަކާއި، ނަމާދުތަކުގެ ފަހުގައި ކިޔުމަށް ވާރިދުވެފައިވާ ޛިކުރުތަކާއި، ރޭގަނޑާއި ދުވާލުގެ އެކި ވަގުތުތަކާއި އެކި ޙާލަތްތަކަށާއި އެކި ސަބަބުތަކުގައި ކިޔުމަށް ވާރިދުވެފައިވާ ޛިކުރުތައްކުރުން މަތީގައި ދެމިހުންނަމީހަކު ވެގެންދާނީ ﷲ މަތިން ގިނަގިނައިން ޛިކުރުކުރާމީހުންގެ ތެރޭގައެވެ.() މާތް ﷲގެ ވަޙީބަސްފުޅުގައިވެއެވެ. ﴿وَالذَّاكِرِينَ اللَّـهَ كَثِيرًا وَالذَّاكِرَاتِ﴾ (الأحزاب: 35) މާނައީ: “އަދި ގިނަގިނައިން ﷲ ހަނދުމަކޮށް ޛިކުރުކުރާ ފިރިހެނުންނާއި، ޛިކުރުކުރާ އަންހެނުންނެވެ.” މި އާޔަތާބެހޭގޮތުން އިބްނު ޢައްބާސް ވިދާޅުވެފައިވެއެވެ. “މި އާޔަތުގައިވާ ޛިކުރުކުރުމުގެ މުރާދަކީ:…\nހެނދުނާއި ހަވީރުގެ ޛިކުރުތަކާގުޅޭ 31 ފައިދާ (2)\n(7) ޚުޝޫޢަތްތެރިކަމާއެކު ޛިކުރުކުރާމީހަކީ: އެ ޛިކުރުކުރުމުގައި އެމީހެއްގެ ހިތާއި، ދުލާއި، ހަށިގަނޑު ބައިވެރިކުރާމީހެކެވެ. އޭނާގެ ދުލުން ޛިކުރުތައް ކިޔަމުންދާއިރު، އޭނާގެ ހިތް މަޑުމޮޅިވެ، އޭނާގެ ގުނަންތައް ޚުޝޫޢަތްތެރިވާނެއެވެ. (8) ޛިކުރުކުރުމާމެދު ޣާފިލުވުމުގެ ތެރޭގައި: ޛިކުރުތަކުގެ މާނަތަކާމެދުގައި ޣާފިލުވުން ހިމެނެއެވެ. ޚާއްޞަގޮތެއްގައި ދުވާލާއި ރޭގަނޑުގެ ޛިކުރުތަކެވެ. މި ޛިކުރުތަކުގައި އީމާންކަމުގެ ކަންކަމާއި، ޢަޤީދާގެ އަޞްލުތަކާއި، ޖަލާލުވަންތަ ﷲގެ މަތިވެރިވަންތަކަން ބަޔާންކުރުން ހިމެނިގެންވެއެވެ. އަދި މި ޛިކުރުތަކުގައި އީމާންކަމާއި، ޔަޤީންކަމާއި، އެމީހެއްގެ ހިތް ﷲ ތަޢާލާއާ ގުޅިފައިވާ ގުޅުން ހަރުދަނާކޮށްދޭނެއެވެ.…\n29/05/2020 އެހެނިހެން, ފިޤުހާއި އޭގެ ޢިލްމުތައްއައްޝައިޚް މުޙައްމަދު ސިނާން\nހެނދުނާއި ހަވީރުގެ ޛިކުރުތަކާގުޅޭ 31 ފައިދާ (1)\nމި ފޮތަކީ މުޙައްމަދު ބުން ޞާލިޙުލް މުނައްޖިދު حفظه الله ޝާއިޢުކުރައްވާފައިވާ “31 فائدة في أذكار الصباح والمساء” މި ފޮތުގެ ދިވެހި ތަރުޖަމާއެކެވެ. بِسْمِ اللهِ الرَّحْمَنِ الرَّحِيْمِ الحمد لله، والصلاة والسلام على رسول الله، أما بعد: ފަހެ، މިއީ ހެނދުނާއި ހަވީރުގެ ޛިކުރުތަކުގެ ފައިދާތަކާގުޅޭ ޚުލާޞާ ފޮތެކެވެ. މިއީ މި މައުޟޫގައި އައްޝައިޚު މުޙައްމަދު ޞާލިޙު އަލްމުނައްޖިދު ޙަފިޡަހުﷲ “މަޖުމޫޢަތުއް ޒާދު” ގައި ދެއްވަވާފައިވާ ފިލާވަޅުތަކެއް ޖަމާކުރައްވައިގެން އެ…\n27/05/2020 އެހެނިހެން, ފިޤުހާއި އޭގެ ޢިލްމުތައްއައްޝައިޚް މުޙައްމަދު ސިނާން\nޤުބާ މިސްކިތުގެ މާތްކަން\nއަދި އެތަނުގައި އެކަލޭގެފާނު ބިނާކުރެއްވި ފުރަތަމަ މިސްކިތް ބިނާ ކުރެއްވިއެވެ. އެއީ އެކަލޭގެފާނު ނަބީކަމާއިގެން ފޮނުއްވުނު ފަހުން ބިނާކުރެއްވި ފުރަތަމަ މިސްކިތްވެސްމެއެވެ. އެއީ ޤުބާ މިސްކިތެވެ.\n26/02/2020 އެހެނިހެން, ފިޤުހާއި އޭގެ ޢިލްމުތައްދިސަލަފިއްޔާ\nޙައްޖު މަހުގެ ފުރަތަމަ 10 ދުވަހު ކުރެވިދާނެ 173 ހެޔޮ ޢަމަލެއް – 2\nމިއީ ފަޟީލަތުއްޝައިޚް މުޙައްމަދު ބުން ޞާލިޙު އަލްމުނައްޖިދު ލިޔުއްވާފައިވާ ١٧٣ عملا صالحا بمناسبة عشر ذي الحجة، މިރިސާލާގެ ތަރުޖަމާއެކެވެ.\n06/08/2019 އެހެނިހެން, ފިޤުހާއި އޭގެ ޢިލްމުތައްއަލްއަޚް ޢަބްދުލްމުޢިއްޒު ރަޝީދު\nޙައްޖު މަހުގެ ފުރަތަމަ 10 ދުވަހު ކުރެވިދާނެ 173 ހެޔޮ ޢަމަލެއް – 1\n05/08/2019 އެހެނިހެން, ފިޤުހާއި އޭގެ ޢިލްމުތައްއަލްއަޚް ޢަބްދުލްމުޢިއްޒު ރަޝީދު\nއިސްލާމީ ޝަރީޢަތުގެ މަޤްޞަދުތަކުގެ ތެރެއިން: އިސްލާމްދީން ޙިމާޔަތްކުރުން\nއިސްލާމީ ޝަރީޢަތުގެ ފަސް މަޤްޞަދެއް ޢިލްމުވެރިން، ކީރިތި ޤުރުއާނާއި ރަސޫލުﷲ ޞައްލަﷲ ޢަލައިހި ވަސައްލަމަގެ ޙަދީޘްފުޅުތަކުގެ އަލީގައި ބަޔާންކުރައްވައެވެ. އެއީ: 1- ދީން ޙިމާޔަތްކުރުން 2- ނަފްސު ރައްކާތެރިކުރުން 3- ބުއްދި ރައްކާތެރިކުރުން 4- ނަސްލު ރައްކާތެރިކުރުން 5- މާލު (މުދާ) ރައްކާތެރިކުރުން ތަފްޞީލް 1- ދީން ޙިމާޔަތްކުރުން ދީން ޙިމާޔަތްކުރުމަކީ އިސްލާމީ ޝަރީޢަތުގެ އެންމެ މުހިއްމު މަޤްޞަދެވެ. އެހެނީ މީސްތަކުން ދުނިޔެއަށް ފޮނުއްވިގެންވާ މަޤްޞަދަކީ ހަމައެކަނި ﷲ އަށް އަޅުކަން ކުރުމެވެ. އެހެންކަމުން އިސްލާމީ ޝަރީޢަތުގެ…\n12/03/2019 އެހެނިހެން, ފިޤުހާއި އޭގެ ޢިލްމުތައްއައްޝައިޚު މުޙައްމަދު ޝާފިޢު ބިން ޢަބްދިލްޣަފޫރު\nނަމާދަކީ އަޅާއާ ވެރިރައްބާ ދެމެދުގައިވާ ގުޅުމެވެ. އެ ގުޅުން ކަނޑާލައިފިނަމަ، އެމީހަކަށް އެއްވެސް ކާމިޔާބެއް، ފަލާހެއް ނެތެވެ. ނަމާދަކީ އޭގެ ޒާތުގައި ކާމިޔާބެވެ. ފަލާހެވެ. އެހެންކަމުން، ބަންގީގައި حي على الصلاة ، حي على الفلاح އެވެ ގޮވައިލެވެނީ އެހެންވެއެވެ. ނަމާދަކީ ކާމިޔާބެވެ. ނަމާދު ދޫކޮށްލާފައި ހޯދޭނެ އެހެން ކާމިޔާބެއް ނެތެވެ. ޙަޤީޤީ ކާމިޔާބީއަކީ ނަމާދެވެ.\n05/05/2018 އެހެނިހެން, ފިޤުހާއި އޭގެ ޢިލްމުތައްއައްޝައިޚު ޝަފީޢު ޢަބްދުﷲ\nރަމަޟާން މަހަށް މަރުޙަބާ ކިޔާނީ ކިހިނެއް؟!\nބަރަކާތުން ފުރިގެންވާ ރަމަޟާން މަސް އަޅުގަނޑުމެންނާ ބައްދަލުކުރަން ދެން މާ ގިނަ ދުވަހެއް ނެތެވެ. ކޮޅުނެތް ކޮޅަށް ބަރަކާތުން ފުރިގެންވާ މައްސަރެކެވެ. ކޮޅުނެތް ކޮޅަށް ރަޙްމަތް ތަނަވަސްވެގެންވާ މައްސަރެކެވެ. މިއީ ތައުބާގެ މައްސަރެވެ. މިއީ މަޣްފިރަތުގެ މައްސަރެވެ. މިއީ އިލާހީ ރަޙުމަތުގެ މައްސަރެވެ.\n04/05/2018 އެހެނިހެން, ފިޤުހާއި އޭގެ ޢިލްމުތައްއައްޝައިޚު ޝަފީޢު ޢަބްދުﷲ\nއިސްލާމީ އިޤްތިޞާދު 101 (13)\nއަސާސް 8: ދައުލަތުގެ އިޤްތިޞާދު ހިންގާނެގޮތުގެ އިރުޝާދުތައް ޙާލަތު ނިޔާކުރާގޮތުން، ސަރުކާރަށް ބައެއް އިޤްތިޞާދީ ޙަރަކާތްތައް ހުއްޓުވުމުގެ ބާރު ލިބިފައިއެވެ. އެއީ ޙަރާމް ވިޔަފާރިއެއް ނުވަތަ ބޭއިންސާފުވެރިގޮތްތަކެއް ވިޔަފާރިކުރުމުގައި ގެންގުޅުންފަދަ ޙާލަތްތަކެވެ. އަދި ބައެއް ޙާލަތްތަކުގައި އިޤްތިޞާދީ މަސައްކަތްތައްކުރުމަށް އަމުރުކުރުމުގެ ބާރުވެސް ސަރުކާރަށް ލިބިގެންވެއެވެ. އެއީ އިޤްތިޞާދު އަޑިއަޅާލައިފައިވާ ދަނޑިވަޅެއްގައި އިޤްތިޞާދު އަލުން ނަގާ ކޮޅަށް ޖެހުމަށް ހުރިހާ ރައްޔިތުން ބައިވެރިކޮށްގެން ކުރެވޭ މަސައްކަތްތަކުގައި ރައްޔިތުން ބައިވެރިވުން ލާޒިމުކުރުންފަދަ ކަންކަމެވެ. ޒަކާތް، ޚަރާޖު، ޖިޒްޔަ ނެގުމުގެ ނިޒާމްތަކުގެ…\n01/03/2018 އެހެނިހެން, ފިޤުހާއި އޭގެ ޢިލްމުތައްއައްޝައިޚް މުޙައްމަދު މަޢޫން ޝަރީފް\nއިސްލާމީ އިޤްތިޞާދު 101 (12)\nރިބާ އަލްފަޟްލު ހިނގާ ބާވަތްތަކާއި އެބާވަތްތަކުން ކުރެވޭ މުޢާމަލާތްތައް ހުއްދަވާނެ ޙާލަތްތައް އަންގައިދޭ ޗާޓް ބޭނުން ކުރެވިފައިވާ ރަމްޒުތަކުގެ ތަފްޞީލު SP – spot exchange މުޢާމަލާތް ހުއްދަވުމަށްޓަކައި އަތުން އަތަށް ބަދަލުކުރުން ލާޒިމްވުން EM & SP – Equal Amount and Spot Exchange މުޢާމަލާތް ހުއްދަވުމަށް ޓަކައި އަތުން އަތަށް ބަދަލުކުރުން ލާޒިމްވުމާއެކު މިނެކިރުމުގައި އެކަތި އަނެކެއްޗަށް ބަދަލުކުރެވޭ މިންވަރު ހަމަހަމަވެގެންވުން ލާޒިމުވުން …\n28/02/2018 އެހެނިހެން, ފިޤުހާއި އޭގެ ޢިލްމުތައްއައްޝައިޚް މުޙައްމަދު މަޢޫން ޝަރީފް\nއިސްލާމީ އިޤްތިޞާދު 101 (11)\nރިބާއާއި ގުޅޭގޮތުން އައިސްފައިވާ ބައެއް ނައްޞުތައް އިސްލާމްދީނުގައި ރިބާވަނީ ޙަރާމްކުރައްވާފައެވެ. ޤިޔާމަތް ދުވަހު ރިބާ ކާމީހުން ތެދުވާނެ ގޮތް ސިފަ ކުރައްވަމުން، ﷲ ވަޙީ ކުރައްވަނީ : ﴿الَّذِينَ يَأْكُلُونَ الرِّبَا لاَ يَقُومُونَ إِلاَّ كَمَا يَقُومُ الَّذِي يَتَخَبَّطُهُ الشَّيْطَانُ مِنَ الْمَسِّ ذَلِكَ بِأَنَّهُمْ قَالُواْ إِنَّمَا الْبَيْعُ مِثْلُ الرِّبَا وَأَحَلَّ اللّهُ الْبَيْعَ وَحَرَّمَ الرِّبَا فَمَن جَاءهُ مَوْعِظَةٌ مِّن رَّبِّهِ فَانتَهَىَ فَلَهُ مَا سَلَفَ وَأَمْرُهُ…\n26/02/2018 އެހެނިހެން, ފިޤުހާއި އޭގެ ޢިލްމުތައްއައްޝައިޚް މުޙައްމަދު މަޢޫން ޝަރީފް\nއިސްލާމީ އިޤްތިޞާދު 101 (10)\nއަސާސް 7: ރިބާ ޙަރާމްކުރެއްވިގެންވުން ރިބާގެ ދެ ވައްތަރެއްވެއެވެ. އެއީ: ދަރަނީގެ ރިބާ ވިޔަފާރީގެ ރިބާ * ރިބާ އައްނަސީއާ، ނުވަތަ ޖާހިލިއްޔަ ރިބާ، ނުވަތަ ރިބާ އައްދުޔޫން: މި ބާވަތުގެ ރިބާ ބަޔާންކުރައްވާފައިވަނީ ކީރިތި ޤުރުއާނުގައެވެ. ނަސާއު ނުވަތަ ނަސީއާ ގެ މާނައަކީ ފަސްކުރުމެވެ. ރިބާ އައްނަސީއާއަކީ ދަރަނި އަދާކުރުން ފަސްކުރުމުގެ ބަދަލުގައި ދަރަނި އިތުރު ކުރުން ނުވަތަ ދަރަނި ފެއްޓޭ ޢަޤުދުގައި، ދަރަނި އަދާކުރާއިރު ރައުސްމާލަށްވުރެ އިތުރަށް، ފަހުން ދައްކަން ބުނުމެވެ. އަދި ރިބާ…\n25/02/2018 އެހެނިހެން, ފިޤުހާއި އޭގެ ޢިލްމުތައްއައްޝައިޚް މުޙައްމަދު މަޢޫން ޝަރީފް


Kulliakah Gina Bayaku Virus Ah Positive Vee Keehve? - Vaguthu\nކުއްލިއަކަށް ގިނަ ބަޔަކު ވައިރަސްއަށް ޕޮޒިޓިވްވީ ކީއްވެ؟\nޗައިނާގެ ވޫހާން އިން ފެނުނު ކޮރޯނާވައިރަސް ނުވަތަ ކޮވިޑް-19 ޖެހިގެން އިއްޔެ 242 މީހުން މަރުވެ އަދި އިތުރު 14840 މީހުން ބައްޔަށް ޕޮޒިޓިވްވި ޚަބަރާއި އެކު މިވަނީ ބޮޑު ހައިރާން ކަމެއް ލިބިފައެވެ. ބަލި އިތުރަށް ފެތުރިގެން ދިޔައީތޯ ގިނަ ބަޔަކު އަންނަނީ ސުވާލު ކުރަމުންނެވެ.\nޗައިނާގެ ހުބާއީ ޕްރޮވިންސްގެ އޮފިޝަލުން ވަނީ ވައިރަސް އަށް ޕޮޒިޓިވްވި މީހުންގެ އަދަދު ކުއްލިއަކަށް އިތުރުވެގެން ދިޔަ ސަބަބު މިއަދު ހާމަކޮށްފައެވެ.\nއޮފިޝަލުން ވިދާޅުވާ ގޮތުގައި ވައިރަސް ޖެހިފައިވާ ކަމަށް މިއަދު އިއުލާން ކުރި އަދަދު އިތުރުވެފައި ވަނީ ވައިރަސްގެ އަލާމާތްތައް ހުރި މީހުން ލިސްޓްގައި ހިމަނާފައި ވުމުންނެވެ. މި މީހުންނަކީ ޓެސްޓްކޮށް އެމީހުންގެ ގައިގަ ވައިރަސް ހުރިކަން ކަށަވަރު ކޮށްފައިވާ މީހުނެއް ނޫނެވެ.\nއޮފިޝަލުން ވިދާޅުވާ ގޮތުގައި ބަލީގެ އަލާމާތްތައް ފެންނަ މީހުންނަކީ ޓެސްޓްތަކުން ނުދެއްކި ނަމަވެސް ބަލި ޖެހިފައިވާ މީހުން ކަމަށް ކަނޑައެޅީ ޓެސްޓް ހެދުމުގެ ކުރިން ވެސް އެމީހުންނަށް ފަރުވާ ދޭން ފެށުމުގެ ގޮތުންނެވެ.\n"ބަލީގެ އަލާމާތްތައް ފެނުނު ނަމަވެސް މިހާތަނަށް ޓެސްޓުތަކުން ޕޮޒިޓިވް ކަމަށް ނުދައްކާނަމަ ކޮވިޑް-19 އަށް ހާއްސަ ފަރުވާ ދޭން ނުފަށާ. ޓެސްޓް ކުރަން ނަގާ ވަގުތުގައި ބައެއް މީހުންގެ ހާލު ދެރަވެ އަދި މަރުވެސް ވެފައި އެބަހުރި. ނަމަވެސް މިހާރު އަލަށް ގެނައި ބަދަލާއި އެކު ޓެސްޓް ނުހެދި ނަމަވެސް އެމީހުންނަށް ކޮވިޑް-19 އަށް ހާއްސަ ފަރުވާތައް ދޭން ފަށާނެ." އޮފިޝަލަކު ވިދާޅުވިއެވެ.\nކޮވިޑް-19 އަށް ވަކި ހާއްސަ ބޭހެއް ނުވަތަ އިންޖެކްޝަނެއް އަދި އުފެއްދިފައެއް ނެތެވެ. ނަމަވެސް ބައެއް ބޭސްތައް އެއްކޮށްގެން ދެމުން އަންނަ ފަރުވާތަކުން ރަނގަޅު ނަތީޖާތައް ފެނިފައި އެބަހުއްޓެވެ.\nބަލި ޖެހިގެން ޗައިނާ އިން މަރުވި މީހުންގެ އަދަދު ވަނީ 1335 އަަށް އަރާފައެވެ. އަދި ފިލިޕީންސާއި ހޮންކޮންގް އިން މަރުވި ދެމީހުންނާއި އެކު މުޅި ދުނިޔެއިން ބަލި ޖެހިގެން މަރުވި މީހުންގެ އަދަދު ވަނީ 1337 އަށް އަރާފައެވެ.\nބުދަ ދުވަހު ގިނަ ބަޔަކަށް ކޮވިޑް-19 ޖެހިފައިވާ ކަން ކަށަވަރު ކުރެވުމާއި އެކު ބަލި ޖެހުނު މީހުންގެ ޖުމްލަ އަދަދު ވެސް މިހާރު ވަނީ 60،015 އަށް އަރާފައެވެ.\nޗައިނާ އިން އުއްމީދު ކުރަނީ ބަލި ޖެހިފައިވާ މީހުންގެ އަދަދު މިހާރު އިތުރުވެގެން ދިޔަ ނަމަވެސް ދެހަފްތާ ދުވަސް ފަހުން މިއަދަދު ވަރަށް ބޮޑަށް މަދުވެގެން ދާނެ ކަމަށެވެ.\nކޮވިޑް ޖެހިގެން މަޝްހޫރު އަރަބި އެކްޓްރެސް، ރަގާ ގައްދާވީ މަރުވެއްޖެ\nކޮވިޑް-19: ފައްސިވާ ދިވެހިންގެ އަދަދު އިތުރުވާން ފަށައިފި\nކޮވިޑް-19 ޑަބްލިއުއެޗްއޯ އަށް ފުރަތަމަ ފެނުނީ "އިންޓަނެޓުން"\nފެބުރުއަރީ 13, 2020 11:06\nދެން މަރުވިމީހުން ގިނަވީ ކީވެޔޯ؟؟؟ އަހަރުމެންނަށް އުންދަގޫ ޗައިނާ މީހުން ދަށްކާ ވާހަކަ ގަބޫލު ކުރަން\nފެބުރުއަރީ 13, 2020 14:27\nހާލުބޮޑު މީހުން މަރުވީކަމަށް ނިންމީ\nފެބުރުއަރީ 13, 2020 23:45\nއެއީ ކުރިން މަރު ސާބިތު ނުކުރެވި ތިބި ގިނަ ޢަދަދެއްގެ މީހުންގެ މަރު ސާބިތު ކުރެވުނީ އިއްޔެ. އެހެންވެ އިއްޔެ ގިނަ މީހުން މަރުވިކަމަށް ދައްކަނީ.